
INTRODUCTION. 

[Being extracts from Thomas Carlyle's Article on German 
Literature in the Foreign Quarterly Review^ 1831] 



The story of Reinecke Fuchs, or to give it the 
original Low German name, Reincke de FoSj is, 
more than any other, a truly European perform- 
ance : for some centuries, a universal household 
possession and secular Bible, read everywhere, in 
the palace and the hut ; it still interests us, more- 
over, by its intrinsic worth, being on the whole 
the most poetical and meritorious production of 
our Western World in that kind ; or perhaps of 
the whole world, though, in such matters, the 
West has generally yielded to, and learned from 
the East.* 

... So much for the outward fortunes of 
this remarkable Book. It comes before us with 
a character such as can only belong to a very few; 
that of being a true world's-Book, which through 
centuries was everywhere at home, the spirit of 
which diffused itself into all languages and all 
minds. The quaint ^Esopic figures have painted 
themselves in innumerable heads ; that rough 
deep-lying humour has been the laughter of many 
generations. So that, at worst, we must regard 

• P. 381. 

this Reinecke as an ancient Idol, once worshipped, 
and still interesting for that circumstance, were 
the sculpture never so rude. We can love it, 
moreover, as being indigenous, wholly of our own 
creation : it sprang up from European sense and 
character, and was a faithful type and organ of these. 
But independently of all extrinsic considerations, 
the fable of Reinecke may challenge a judgment on 
its own merits. Cunningly constructed, and not 
without a true poetic life, we must admit it to be : 
great power of conception and invention, great 
pictorial fidelity, a warm, sunny tone of colouring, 
are manifest enough. It is full of broad, rustic 
mirth ; inexhaustible in comic devices ; a World- 
Saturnalia, where Wolves tonsured into Monks, 
and nigh starved by short commons, Foxes pil- 
griming to Rome for absolution, Cocks pleading 
at the judgment-bar, make strange mummery. 
Nor is this wild Parody of Human Life without 
its meaning and moral : it is an Air-pageant from 
Fancy's Dream-grotto, yet Wisdom lurks in it ; 
as we gaze the vision becomes poetic and prophetic. 
A true Irony must have dwelt in the Poet's heart 
and head: here, under grotesque shadows, he 
gives the saddest picture of Reality ; yet for us 
without sadness ; his figures mask themselves in 
uncouth, bestial vizards, and enact, gambolling ; 
their Tragedy dissolves into sardonic grins. He 
has a deep, heartfelt Humour sporting with the 
world and its evils in kind mockery ; this is the 

poetic soulf round which the outward materiel has 
fashioned itself into living coherence. And so, in 
that rude old Apologue, we have still a mirror, 
though now tarnished and time-worn, of true 
magic reality : and can discern there, in cunning 
reflex, some image both of our destiny and of our 
duty; for now, as then, "Prudence is the only 
virtue sure of its reward," and Cunning triumphs 
where Honesty is worsted ; and now, as then, it ' 
is the wise man's part to know this, and cheerfully 
look for it, and cheerfully defy it : 

Ut vulpis adulatio 

Here thro* his own world moveth, 
Sic hominis et ratio 

Most like to Reynard proveth. 

\l Rdnecke is nowise a perfect Comic Epos, it 
has various features of such, and, above all, a 
genuine Epic spirit, which is the rarest feature.* 

.... Nevertheless, the old Low-German 
original has also a certain charm, and simply as 
the original would claim some notice. It was 
reckoned greatly the best performance that was 
ever brought out in that Dialect ; interesting, 
moreover, in a philological point of view, especially 
to us English ; being properly the language of our 
old Saxon Fatherland ; and still curiously like 
our own, though the two, for some twelve centu- 
ries, have had no brotherly communication, f 

• P. 385. t P. 388. 



CbtiB in tbt tadle of tlie Morpe 
of t^nart tbe fore 

[The First Part.] 

Aj/nt]befir0t]^ootot]^efcpnge 
al of alle bmtfi t^e I^on 
^^ ^elue^fis court capftulo^prtmo 

l^oto 3|0egrpm tl^e toolC com^ 
plapnen fir0t on t^t fojte ca 4)\ 

%it complaint of curtopd 
t&e ^ounn ann of t^e cam 
C^bert capftulo Jif. 

I^oto grpmbert tl^e tia^ise t'&e 
f ojce0 0u0ter0 00 ne an^toem 
for tl^e fojre to t^e b^np 
capftulo Jit)* 

l^oto c^antecler t^e coii com- 
pla^neD on t^e fojce ca« .\>: 

1?otot]^eb?nge0a^tietoucfipng 
t&e (ompla^nt ca A>U 

l^oto tiru^n t^e bere 0petitic 
topri^ t^e fojte capttuio ^>\i: 

!^oto tl^e bttt tit t^t i)onp 
capftulo Mi). 

%lit complaint of tfic 6ere 
tipon t^e ft^xt capftulo Ax^ 

l^oto t^e fcpuffe &tntt ^pbert 
tfte catte for tfje fojre ca .x^ 

!^oto ppmbert brougfit tfie 
foj:e to tbe latoe ca .xU 

t^oto tfie foj:e toad g^rpuen to 
grpmbert capftulo «.rif. 

l^oto tfie foj:e cam to tl^e court 
atin ejrcu0eti b?nt ca .xiiU 

l^oto t|ie fojcetoa0 are^tfD anti 
3|ugeti to tiet^ ca .xiiii. 

I^oto t^e fojre toa0 le&tie to 
tljc pltoe0 capftulo *x^. 

!^oto tfie fojce ma&e open con:: 
fe00fon to fore t^e bpnge 
ann to fore alle tiem tl^at 
tooln l^ere ft capftulo .jcti 

!^oto tl^e fo;ce brougljt t^em 
fn Hanger tfiat toolH l^aue 
brougl^t ]^^m to detf) £lnD 
l)OlD ^e pte tlje gcace of t^e 
fepng capftulo atiii. 

l^oto t^e toulf anti tl^e btvt 
toere areistpti b^ tl^e labour 
of tl^e toxt capftulo .xWi. 

!^oto t^e toulf anti ^i& \x>pt 
flfuffreD |er 0^o?0 to be 
plucbpn otsini} boto tbefore 
Up&e tbem on bfs feet flfor 
to ffo to torn e capftiilo .xix- 

l^oto ii^toart tbe ^are toais 
0la?tv b? tfie fojte capttulo .xx- 

l^oto tbe fojre isente tbe bared 
l^eeb to tbe kignet b^ bell^n 
tbeEamme capftulo .xxi- 

Ijoto bellpn tbe ramme anb 
allebf0 linage toereJIuBffeb 
to be gpuen to tbe toulf anb 
to tfie Dere capttulo .;cjci) : 





l^n (egsnnetjb ti[t ]^]s5(totse of 
tesnatll tit foxe 

N this historye ben wreton the parables/ 
goode lerynge / and d]nierse poyntes to 
be merkyd / by whiche poyntes men 
maye leme to come to the subtyl knowe- 
leche of suche th3rnges as dayly ben vsed and had 
in the coanseyllys of lordes and prelates gostly and 
worldly / and / also emonge marchantes and other 
comone peple / And this booke is maad for nede 
and prouffyte of alle god folke / As fer as they 
in redynge or heeryng of it shal mowe vnderstande 
and fele the forsajrd subtyl deceytes that dayly ben 
vsed in the worlde/not to thentente that men 
shold vse them but that euery man shold eschewe 
and kepe hym from the subtyl false shrewis that 
they be not deceyuyd / Thenne who that wyll haue 
the very vnderstandyng of this mater / he muste ofte 
and many tymes rede in thys boke and emestly 
and diligently marke wel that he redeth / fTor it is 
sette subtylly / lyke as ye shal see in redyng of it/ 
and not ones to rede it ffor a man shal not wyth 
ones ouer redyng fynde the ryght vnderstandyng 
ne comprise it wel / but oftymes to rede it shal 
cause it wel to be vnderstande / And for them that 
vnderstandeth it/ it shall be right loyous playsant 
and prouffitable 

!&oto tftc Ijon Spnge of alU be0tfjS 
jSent out ]^t0 mantiementisf tfiat alle 
tiee0ti0 0lioltie come to %isi ftt^t 
anti court capitulo prfmo 

|T was aboute the tyme of penthecoste 
or wbytsontyde / that the wodes 
comynly be lusty and gladsom / 
And the trees clad with leuys and 
blossoms and the ground with herbes 
and flowris swete smell3mg and also the fowles 
and byrdes syngen melodyously in theyr armonye / 
That the lyon the noble kynge of all beestis wolde 
in the holy dayes of thys feest holde on open 
Court at stade / whyche he dyde to knowe ouer 
alle in his lande / And commanded by stra}rte 
conmyssyons and maundements that euery beest 
shold come thyder / in suche wyse that alle the 
beestis grete and smale cam to the courte sauf 
reynard the fox / for he knewe hym self fawty and 
gylty in many thynges ayenst many beestis that 
thyder sholde comen that he durste not auenture 
to goo thyder / whan the kynge of alle beestis had 
assemblid alle his court / ther was none of them 
alle but that he had complayned sore on Reynart 
the foxe' 

d)e firjSt complaint maHe bp 
Jtfeffrpm tfie toulf on IRejnart 
capftulo *ij* 




Segrym the wulf wyth his lynage and 
frendes cam and stode to fore the 
kynge / And sayde hye and myghty 
prynce ray lord the kynge I beseche 
yow that thurgh your grete m3rght / right / and 
mercy that ye wyl haue pyte on the grete trespas 
and the vnresonable mysdedes that reynart the 
foxe hath don to me and to my wyf that is to wete 
he is comen in to my hows ayenst the wylle of my 
wyf / And there he hath be pyssed my chyldren 
where as they laye in suche wyse as they therof 
ben woxen blynde / wherupon was a day sette / 
and was ludged that reygnart sholde come and haue 
excused hym hierof / and haue sworen on the holy 
sayntes that he was not gylty therof/ And whan 
the book wyth the sa3mtes was brought forth / tho 
had reygnart bythouht hym other wyse / And 
wente his waye agayn in to his hole / as he had 
nought sette thereby / And dere kynge this 
knowen wel many of the bestes that now be 
comen hyther to your court / And yet hath he 
trespaced to me in many o her thinges / he is not 
l3ruyng that coude telle alle that I now leue 
vntolde / But the shame and vyllonye that he 
hath don to my wyf / that shal I neuer hyde ne 

suflTre it vnauengyd but that he shal make to me 
large amendes / 



%^t complaint of Courto?0 t^e 
l^ountie capttulo ttj 

[han thyse wordes were spoken so stode 
there a lytyl hounde and was named 
courtoys / and complayned to the 
kynge / how that in the colde wynter 
in the harde froste he had ben sore forwynterd/ 
in such wyse as he had kepte nomore mete than 
a puddyng / wyche puddyng reygnard the foxe 
had taken away from hym 

^1)0 iSpak t^jbert t^e cam 

|yth this so cam Tybert the catte wjrth 
an Irons moed / and sprang in emonge 
them and sayde My lord the kyng / I 
here hier that reygnart is sore com- 
playned on / and hier is none but that he hath 
ynowh to doo to clere hym self/ that courtoys hier 
complayneth of that is passyd many yeres goon / 
how be it that I complayne not / that pudyng was 
myne / ffor I hadde wonne it by nyghte in a mylle / 
The myllar laye and slepe / yf courtoys had ony 
parte hieron / that came by me to / 
Thenne spak panther / Thynke ye Tybert that 

it were good that reyaard sholde not be com- 
playned on / he is a very murderer / a rouer / and 
a theef / he loueth noman so wel / not our lord 
the kyng here that he wel wold that he shuld 
lese good and worshyp / so that he myght wynne 
as moche as a legge of a fat henne / I shal telle 
yow what I sawe hym do yesterday to Cuwaert 
the hare that hier standeth in the kynges pees 
and saufgarde / he promysed to Cuwart and 
sayde he wcdd teche hym his credo / and make 
hym a good chapelayn / he made hym goo sytte 
bytwene his legges and sange and cryde lowde 
Credo. Credo, my waye laye ther by there that I 
herde this songe / Tho wente I ner and fonde 
maister reynard that had lefte that he fyrst redde 
and songe / and bygan to playe his olde playe / 
ffor he had caught ky waert by the throte / and had 
I not that tyme comen he sholde haue taken his 
lyf from hym like as ye hiere may see on kywaert 
the hare the fresse wounde yet / ffor sothe my 
lord the kyng yf ye suffre this vnpunyshyd and lete 
hym go quyte that hath thus broken your peas / 
And wyl do no right after the sentence and 
lugement of your men / your Chyldren many 
yeris herafter shal be myspreysed and blamed 
therfore / 

Sykerly panther sayd Isegrym ye saye trouthe / 
hit were good that right and lustyse were don / 
for them that wolde fayn lyue in peas / 

l^otD sr^mbart tl^e tia00e tlje fo;i;e0 
S(u0ter0 0one 0pacli for re^nart auti 
ansttDerti to fore t^z fc^nge^ 
capitulo^ MiU 

LO spack Grymbart the dasse / and was 
Reynarts suster sone with an angrey 
moed / Sir Isegrym that is euyl sayd it 
is a comyn prouerbe An Enemyes 
mouth / saith seeld wel / what leye ye / and w)rte 
ye myn Eme Reynart / 1 wold that ye wolde a 
venture that who of yow tweyne had moste tres- 
paced to other sholde hange by the necke as a 
theef on a tree / But and yf he were as wel in 
this court and as wel wyth the kynge as ye be / 
it shold not be thought in hym / that it were 
ynowh / that ye shold come and aske him for- 
gyuenes ye haue b)rten and n)rpte myn vncle wyth 
your felle and sharp teeth many mo tymes than I 
can telle / yet wil I telle some poyntes that I wel 
knowe / knowe not ye how ye mysdeled on the 
plays / whiche he threwe doun fro the carre / 
whan ye folowed after fro ferre / And ye ete the 
good plays allone / and gaf hym nomore tlian the 
grate or bones / whyche ye myght not ete your 
self / In lyke wyse dyde ye to hym also of the 
fatte vlycche of bacon / whiche sauourd so wel / 
that ye allone ete in your bely / and whan myn 
Eme askyd his parte / tho answerd ye hym agayn 
in scorne / Reynart fayr yonglyng I shal gladly 

gyue you your part / but myn eme gate ne had 
nought / ne was not the better / Notwithstandyng 
he had wonnen the flycche of bacon wyth grete 
drede / fior the man cam and threw hym in a 
sacke / that he scarsely cam out wyth his lyf / 
Suche maner thynges hath reynart many tymes 
suffred thurgh ysegrym. 

ye lordes thynke ye that this is good / yet 
is ther more / he complayneth how that rey- 
nart myn eme hath moche trespaced to 
hym by cause of his wyf / Myn Eme hath leyn by 
her but that is wel seuen yer to fore / er he 
wedded her / and yf rttynart for loue and curtosye 
dyde with her his wille / what was that / She was 
sone heled therof / hierof by ryght shold be no 
complaynt were Isegrjrm wyse. he shold haue lefte 
that he doth to hym self no worshyp thus to 
sklaundre his wyf / She playneth not / now 
maketh ky waert the hare acomplaynt also/ that 
thynketh me a vyseuase / )rf he rede ne lemed a 
ryght his lesson / sholde not re)mard his maister 
bete hym therfore / yf the scolers were not beten 
ne smyten and reprised of their truantrye / they 
shold neuer lerne / 

|ow complayneth Courtoys that he with 
payne had goten a pudd)mg in the 
wynter / at suche lyme as the coste is 
euyl to fjmde Therof hym had be better to haue 
holde his pees / for he had stolen it / Male que- 

sisti et male perdidisti hit is ryght that it be euil 

loste / that is euil wonne who shal blame Reynart / 

yf he haue taken fro a theef stolen good hit is 

reson who that vnderstandeth the lawe and can 

discerne the right / and that he be of hye burthe 

as myn Eme reynart is whiche knoweth wel how 

he shal resseyue stolen good / yet al had he cour 

toys hanged whan he fonde hym with the menowr / 

he had not moche mysdon no trespaced / Saut 

ayenst the crowne / that he had don lustyse wyth 

cute leue wherfore for the honour of the kynge 

he did it not / all hath he but lytyl thanks / what 

skathed it hym that he is thus complayned on / 

Myn Eme is a gentil and a trewe man he may 

suflfre no falshede / he doth nothyng but by his 

prestes counseyl And I saye yow syth that my 

lorde the kynge hath do proclamed his pees he | 

neuer thoughte to hurte ony man / (Tor he eteth no , 

more than ones a day / he lyueth as a recluse / he / 

chasliseth his body and wereth a sherte of heer / ■ 

hit is more than a yere that he hath eten no 

flesshe / as I yesterday herd saye of them that cam 

fro hym he hath lefte and geuen over his Castel 

maleperduys / And hath bylded a cluse / theryn 

dwelleth he / and hunteth nomore / ne desyreth 

no wynnynge but he lyueth by aim esse and taketh 

nothyng but suche as men gyue hym for charyte 

and doth grete penance for his synnes / and his is 

woxen moche pale and lene of prayeng and 

wakyng ffor he wolde be fayn wyth god / 

Thus as grymbert his erne stode and preched 
thise wordes / so sawe they comen doun the hylle 
to hem chauntecler the cock and brought on abiere 
a deed henne of whom reynart had byten the heed 
of / and that muste be shewed to the kynge for 
to haue knowleche therof. 

^otD t|ie Coc&e compla^neti on 
regnart tapitulo .tj^ 

[Hauntecler cam forth and smote py- 
teously his handes and his fetheris and 
on eche side of the byer wenten tweyne 
sorouful hennes that one was called 
cantart and that other goode henne Crayant they 
were two the fayrest hennes that were bytwene 
holland and arderne / Thise hennes bare eche of 
them a brennyg tapre whiche was longe and 
strajrte / Thise two hennes were coppens susters / 
And they cryed so pitously / Alas and weleaway 
for the deth of her deresuster coppen / Two yonge 
hennes bare the byere which kakled so heuyly and 
wepte so lowde for the deth of coppen their moder 
that it was ferre herde / thus cam they to gydre to 
fore the kynge / 

|nd chantecler tho seyde / Mercyful lord / 
my lord the k3mge plese it yow to here our 
complaynte / And abhorren the grete 
scathe that reynart hath don to me and my chil- 

dren that hiere stonden / it was so that in the 
beg)ainyng of appryl whan the weder is fayr / as 
that I as hardy and prowde / bycause of the grete 
lynage that I am comen of and also hadde / (for I 
had viij fayr sones and seuen fayr doughters whiche 
my wyf had hatched, and they were alle stronge 
and fatte and wente in ayerde whiche was walled 
round a boute / In whiche was a shadde where in 
were six grete dogges whiche had to tore and 
plucked many a beestis skyn in suche wyse as my 
chyldren were not aferd / On whom Reynart the 
theef had grete enuye by cause they were so sure 
that he cowde none gete of them / how wel oftymes 
hath this fel theef goon rounde aboute this wal / 
and hath leyde for vs in suche wyse that the dogges 
haue be sette on hym and haue hunted hym 
away / And ones they leep on hym vpon the 
banke / And that cost hym somewhat for his 
thefte / I saw that his skyn smoked neuertheles 
he wente his waye / god amende it / 



|hus were wequyte of reynart alonge whyle / 
atte laste cam he in lyknes of an here- 
mjrte / and brought to me a lettre for to 
rede sealed wyth the kynges seal / in whiche stode 
wreton that the k)aige had made pees oueral in 
his royame / and that alle maner beestis and 
fowlles shold doo none harme ner scathe to ony 
other / yet sayd he to me more / that he was a 

clo3rsterer or a dosyd recluse be comen / And that 
he wolde receyue grete penance for his synnes / 
he shewd me his slauyne and pylche and an heren 
sherte ther vnder / and thenne sayd he / syr 
Chaunteclere after thys tyme be no more aferd of 
me ne take no hede / ffor I now wil ete nomore 
flesshe / I am forthon so olde / That I wolde fayne 
remembre my sowle I will now go forth / for I 
haue yete to saye my sexte / none / and myn euen- 
songe / to god I bytake yow / Tho wente reynart 
thens sayeng his Credo / and leyde hym vnder an 
hawthorn / Thenne / was I glad and mery / and 
also toke none hede / And wente to my chyldren 
and clucked hem to gydre And wente wythout the 
wal for to walke wherof is moche harme comen to 
vs / for reynart laye vnder a busshe and cam 
krepyng bitwene vs and the gate / so that he 
caght one of my chyldren and leyd hym in his 
male / wherof whe haue had grete harme / for syth 
he hath tasted of hym / ther myght neuer hunter 
ne hounnde saue ne kepe hym from vs / he hath 
wayted by nyghte and daye in suche wyse that he 
hath stolen so many of my chyldren that of 'xv, I 
haue but foure / in suche wyse hath this theef for- 
slongen them / And yet yesterday was coppen my 
doughter that hier lyeth vpon the byer with the 
houndes rescowed This complayne I to yow gra- 
cious kjrnge / haue pyte on myn grete and vnre- 
sonable damage and losse of my fayre chyldren / 

complaint ca. \^\ : 

Henne spack the kynge / Syre dasse here 
ye this wel of the recluse your Eme he 
hath fasted and prayde that yf I lyue a 
yere he shal abye it / Nowe herke 
chauntecler / your playnt is ynough your doughter 
that lyeth here dede / we wyl gyue to her the 
dethes right we may kepe her no longer / we wil 
betake her to god / we wylle syngen here vygylie / 
and brynge her worshipfuUy on erthe / and thenne 
we wille speke wyth thise lordes and take coun- 
seyl how we may do ryght and lustyse of thys 
grete murdre / and brynge this fals theef to the 
lawe / 

Tho begonne they placebo domino / with the 
verses that to longen whiche yf I shold saye / were 
me to longe / whan this vigilye was don and the 
commendacion / she was leyde in the pytte / and 
ther vpon was leyde a marble stone polyshed as 
clere as ony glas and theron was hewen in grete 
letters in this wyse coppe chanteklers doughter / 
whom Reynart the fox hath byten lyeth hier vnder 
buryed / complayne ye her flfor / she is shamefully 
comen to her deth / 

after this the kynge sente ffor his lordes and 
W3rsest of his counseyl for to take aduys / how this 
grete murdre and trespaas shold be punysshyd on 

reynart the foxe / Ther was concluded and apoyntcd 
for the beste / that reynart shold be sent ffore and 
that he lefte not for ony cause / But he cam in to 
the kynges court ffor to here wat shold be sayd to 
hym / And that bruyn the bere shold do the 
message. 

the k3mge thought that alle this was good and 
saide to brune the bere syr brune I wyl that ye 
doo this message / but see wel to for your self / 
ffor reynart is a shrewe / and felle and knoweth so 
many wyles that he shal lye and flatre / and shal 
thynke how he may begyle deceyue and brynge 
yow to some mockerye / 

tho sayd brune what good lord late it allone / 
dece3nieth me the foxe / so haue I ylle lemed my 
casus / I trowe he shal come to late to mocque me / 
Thus departed brune meryly fro thens / but it is to 
drede that he cam not so meryly agayn / 

tioto brunne tfie beere toa0 0peti of 
Eepnacttfiefojce/ tapitulo .tjif. 

|0w is brune goon on his waye toward the 
foxe wyth astowte moede / whiche sup- 
posed wel that the foxe sholde not haue 
begyled hym / as he cam in a derke 
wode in a forest were as reynard had a bypath 
whan he was hunted / ther bysyde was an hie 
montayne and lande / and there muste brune in 
the myddel goon ouer for to goo to maleperduys / 

'•'i. .: 



for reynart had many a dwellyng place / but the 
castle of maleperduys was the beste and the fastest 
burgh that he had / Thar laye he Inne wh?n he 
had nede and was in ony drede or fere. Now 
whan bruyn was comen to maleperdujrs he fonde 
the gate fast shette / tho wente he to fore the gate 
and satte vpon his taylle and called Reynart be ye 
at home I am brownyng / the k)mge hath sente me 
for yow that ye sholde come to court / for to plete 
your caas / he hath sworn there by his god / come 
ye not / or brynge I yow not with me for 
tabyde suche right and sentence as shal be there 
gyuen / it shal coste you your lyf he wyl hange 
you / or sette you on the ratte / re)mart doo by my 
counseyl and come to the court / 

|eynart laye within the gate as he ofte was 
wonte to doo for the warmth of the sonne / 
whan reynart herd bru)m tho wente he 
Inneward in to his hole / for maleperduys was ful 
of hooles / hier one hool and there an other and 
yonder an other / narowe. crooked and longe 
wyth / many weyes to goo out / whiche he opend 
and shette after that he had nede / whan he had 
ony proye brought home / or that he wiste that 
ony sought hym for hys mysdedes and trespaces / 
thenne he ran and hydde hym fro his enemyes in 
to hys secrete chambres / that they coude notfynde 
hym / by whiche he deceyuyd many a beest that 
sought hym / and tho thought reynart in hym self 

how he myght best brynge the beere in charge and 
nede / and that he abode in worship / 

|N this thoughte reynart cam out and sayde 
bruyn erne ye be welcome / 1 herde you 
wel to fore / but I was in myn eue 
song therfore haue I the lenger taryed a lytyl / 
dere eme he hath don to you no good seruyse and 
I can hym no thank that hath sente you ouer this 
longe hylle / for I see that ye be also wery that the 
swete renneth doun by your chekys / it was no 
nede / I had neuerthe'ess comen to court to 
morowe but I sorowe now the lasse / for your wyse 
counseyl shal wel helpe me in the court / and 
coude the k}mg fynde none lasse messager but yow 
ffor to sende h)rther / that is grete wonder / ffor 
next the kynge ye be the mooste gentyl and 
richest of leeu3rs and of lande / I wolde wel that 
we were now at the court but I fere me that I 
shal not conne wel goo thyder / for 1 haue eten so 
moche new mete / that me thynketh my bely wylle 
breke or cleue asonder and by cause the mete was 
nyewe / I ete the more / 

tho spack the bere lyef neue what mete haue ye 
eten that maked yow so ful/ 

dere eme that I ete what myght it helpe yow 
that yf I tolde you / I ete but symple mete a poure 
man is no lord that may ye knowe eme by me / we 
poure folke must ete oftymes such as we gladly 
wolde not ete yf we had better / they were grete 

hony combes which I must nedes ete for hunger / 
they haue made my bely so grete / that I can 
nowher endure / 

Bruyn tho spack anone / alas reynart what saye 
ye / sette ye so lytyl by hony / me ought to preyse 
and loue it aboue alle mete / lief reynart helpe me 
that I myght gete a decl of this hony / and as 
longe as I lyue I shal be to you a tryew friende 
and abyde by yow as ferre as ye helpe me that I 
may haue a parte of this hony / 

^^oto brupnetetSefion? tapitulo. 

Ruyn eme I had supposed that ye had 
iaped therwyth / 

so helpe me god reynart nay / I shold 
not gladly iape with yow / 
thenne spacke the rede reynart is it thenne 
emest that ye loue so wel the hony / 1 shal do 
late you haue so moche that ten of yow shold not 
ete it at one mele / myght I gete therwith your 
friendship / 

not we ten reyner neue sayd the bere how 
shold that be had I alle the hony that is bytwene 
this and portyngale I shold wel ete it allone* 

reynard sayde* what saye ye Eme/hier by 
dwelleth an husbondman named lantfert whiche 
hathe so moche hony that ye shold not ete it in* 
vij. yere whiche ye shal haue in your holde. yf ye 

wiUe be to me friendly and helpyng ag;enst myn 
enemyes in the kynges court / 

thenne promysed bruyn the here to hym. that 
yf he myght haue his bely full* he wold truly be to 
hym to fore alle other a faythful frende / 

herof laughed reynart the shrewe and sayde/yf ye 
wold hauevij hamber barelisful I shal wel gete them 
and helpeyou to haue them / These wordes pleysd 
the here so wel and made him so moche to lawhe/ 
that he coude not wel stande 

Tho thought reynart / this is good luck I shal lede 
hjrm thyder that he shal lawhe by mesure. 

Re3mard sayd thenne / this mater may not be 
longe taryed / I muste payne my self for you / ye 
shal wel vnderstande the very yonste and good 
wyl that I here to you ward I knowe none in al my 
lygnage that I nou wolde laboure fore thus sore / 

that thanked hym the here and thought he taryed 
longe / 

Now erne late vs goo a good paas and folowe ye 
me / I shal make you to haue as moche hony as ye 
may bere / the foxe mente of goode strokes but the 
caytjrf markyd not what the foxe mente / and they 
wente so longe to gydre that they cam vnto lant- 
ferts yerde / tho was sir bruyn mery / 

{ow herke of lantfert is it true that men saye 
/so was lantfert a stronge carpenter of 
grete tjrmbre / and had brought that oth^ 
day to fore in to his yerde a grete oke which he 

had begonne to cleue And as men be woned he 
had smeten two betels the rinone after that other in 
suche wyse the oke was wyde open whereof 
reynart was glad / for he had founde it right as he 
wisshed / And sayde to the here all lawhying / see 
nou wel sharply to / in this tree is so moche hony 
that it is without mesure / asaye yf ye can come 
therin and ete but lytil for though the hony 
combes be swete and good yet beware that ye ete 
not to many, but take of them by measure, that 
ye cacche no harme in your body for swete eme I 
shold be blasmed yf they dyde you ony harme. 

what rejmart cosyn sorowe ye not for me. wene 
ye that I were a fole. 

mesure is good in alle mete* rejmart sayde* ye 
saye trouthe. wherfore shold I sorowe* goo to the 
nde and Crepe theryn 

bruyn the bear hasted sore toward the hony. and 
trad in wjrth his two formest feet: and put his 
heed oner his eeris in to the clyft of the tree. And 
reynart sprang lyghtly and brak out the betle 
of the tree. Tho helped the bere nether flateryng 
ne chydyng. he was fast shette in the tree thus hath 
the neueu wyth deceyte brought his eme in pryson 
in the tree in suche wyse as he coude not gete 
out wyth myght ne wyth crafte / hede ne foote / 

|hat prouffyteth bruyn the bere that he 
stronge and hardy is / that may not helpe 
them / he sawe wel that he begyled was he 
began to howle and to braye / and crutched wyth 

c 

the hynder feet and made snche a noyse and 
rumour that lantfert came out hastely / and knewe 
noth3mg what this myght be / and brought in his 
hand a sharpe hoke / bruyn the bere laye in the 
clyfte of the tree in grete fere and drede / and helde 
fast his heed and nyped both his fore feet / he 
wrange he wrastled / and cryed / and all was for 
nought / he wiste not how he myght gete out / 

re3mar the foxe sawe fro ferre how that 
lantfert the carpenter cam and tho spack resmart to 
the bere / is that hony good how is it now / ete not 
to moche it shold do yoa harme / ye shold not 
thenne wel conne goo to the court whan lantfert 
Cometh yf ye haue wel eten he shal yeue you better 
to drynke and thenne it shal not styke in your 
throte / 

|fl[ler thise wordes tho tomed h3rm re3mart 
toward his castel and lantfert cam and fonde 
the bere fast taken in the tree / thenne ranne 
he faste to his neyghbours and sayde / come alle in 
to my yerde / there is a beere taken / the worde 
anone sprange oneral in the thorpe / ther ne bleef 
nether man ne wyf / but alle ranne theder as 
fast as they coude / cueryche wyth hys wepen / 
some wyth a staf / some with a rake / some with a 
brome / some with a stake of the hegghe and 
some wyth a flayel / and the preest of the chirche 
had the staf of the crosse/ and the clerk brought a 
vane The prestis wyf lulok cam with her dystaf / 

she sat tho and spanne / Ther cam olde wymen that 
for age had not one toeth in her heed / 

now was bruyn the here nygh moche sorowe / 
that he allone muste stande ayenst them alle whan 
he herde alle this grete noyse and crye / he wras- 
tled and plucked so harde and so sore / that he gate 
out his heed / but he lefte behynde all the skyne 
and bothe his eeris / In suche wyse that neuer man 
sawe fowller ne lothyer beest / for the blode ran 
ouer his eyen / and or he conde gete out his feet / 
he muste lete there his clawes or nayles and this 
roughe hande / This market cam to him euyl/ ffor 
he supposed neuer to haue goon/ is feet were 
so sore / and he myght not see for the blode whiche 
ran so ouer his eyen/ 

Wntfert cam to hym wyth the preest and 
forth with alle the parysshe / and began to 
smyle and stryke sore vpon his heed and 
visage he receyued there many a sore stroke / euery 
man beware hierby. who hath harme and scathe / 
euery man wil be ther at and put more to / That 
was wel seen on the here / for they were alle fiers 
and wroth on the bere grete and smal / ye 
hughel3m wyth the croked lege* and ludolf with 
the brode longe noose / they were booth wroth 
That one had an leden malle* and that other a 
grete leden wapper / therwyth they wappred and 
al for slyngred hym / syr bertolt with the longe 
fyngers lantfert. and ottram the longe. thys dyde to 

the bere more harme than al the other that one had 
a sharpe hoke / and that other a croked staf wel 
leded on th ende for to playe at the balle/ 
Baetkyn / ende aue abelquak my dame baue / and 
the preest with his staf/ and dame lulok his wyf 
thise wroughten to the bere so moche harme / that 
they wold fayn haue brought hym fro his lyf to 
deth / they smote and stacke hym al that they 
cowde / 

bruyn the beere satte and syghed and groned / 
and muste take suche as was gyuen to hym / but 
lantfert was the worthiest of byrthe of them alle / 
and made moste noyse/ for dame pogge of chaf- 
porte was his moder / and his fader was Macob 
the stoppelmaker / a moche stowte man there as 
he was allone /bruyn receyued of hem many a caste 
of stones / Tofore hem alle sprang forst lanteferts 
brother with a sraf / and smote the bere on the 
heed that he ne herde ne sawe / and there with 
the bere sprange vp bytwene the bushe and the 
ryuer emonge an heep of wyuis that he threwe a 
deel of hem in the ryuer whiche was wyde and 
deep/ 

ther was the persons wyf one of them wherfor 
he was ful of sorow when he saw his wyf lye in 
the water / hym lusted no lenger to smyte the 
bere / but called dame luloke in the water now 
euery man see to / Alle they that may helpe her / 
be they men or wymen / I gyue to hem all pardon 
of her penance and relece alle theyr synnes / alle 

they thenne lefte bruyn the here lye / And dyde 
that the preest badde 

|han bruyn the here sawe that they ranne all 
from hym and ranne to saue the wymen / 
tho sprange he into the water and swame 
alle that he coude / Thenne made the preest a 
grete showte and noyse and ran after the bere 
wyth grete anger and said come and tome agayn 
thow false theef / The bere swame after the beste 
of the streme / and lete them calle and crye / for he 
was glad that he was so escaped from them / he 
cursed and banned the hony tree / and the foxe 
also that had so betrayed him / that he had 
cropen therin so depe that he loste boothe his 
hood and his eeris / And so forth he droof in the 
streem wel a ij or iij myle / Tho waxe he so wery 
that he wente to lande for to sitte and reste hym / 
ffor he was heuy / he groned and syghed / and the 
blode lepe ouer his eyen / he drough his breth 
lyke as one sholde haue deyde / 

|ow herke how the foxe dyde / er he cam 
fro lantferts hows he had stolen a fatte 
hcnne and had leyde her in his male And 
ranne hastely away by a by path were he wende 
that noman should haue comen / he ranne toward 
the R3ruer that he swette / he was so glad that he 
wist not whatto do for loye / ffor he hoped that 
the bere had be dede / he sayde / 1 haue now wel 

spedde for he that sholde moste haae h3a)dred me 
in the court is now dede / and none shal wyte me 
therof / may I not thenne by right / be wel glad / 
with thise wordes the foxe looked to the ryuer 
ward and espyed where bruyn the bere laye and 
rested him / Tho was the foxe sorier and heuyer 
then to fore was mery / and was as angry and 
sayde In chydyng to lantfert / alas lantfert lewde 
fool god gyue hym a shames deth that hath loste 
suche goode venyson whiche is good and fatte / 
and. hath late hym goo whiche was taken to his 
hande many aman wolde gladly haue eten of 
\kyxa, he hath loste ariche and fatte bere / Thus al 
chydyng he cam to the ryuer / where he fonde the 
beere sore wounded / bebled / and right seke / 
whiche he myght thanke none better thereof than 
Rejmart whiche spacke to the bere in skome / 

Chiere priestre / dieu vous garde wylle ye see 
the rede theef 

sayde the bere to hym self / the rybaad and 
the felle diere here I se hym comen / 

Thenne sayde the foxe / haue ye ought forgoten 
at lantferts / haue ye also payd hym for the hony 
combes that ye stale fro hym / yf ye haue not it 
were agrete shame and not honeste / 1 wyl rather 
be the messager my self for to goo and paye hym / 
was the hony not / good / I knowe yet more of tlic 
same prys. dere Eme telle liie er I goo hens / In to 
what ordre wille ye goo. thiit were this newe 
hode / were ye amonke or an abbot, he that 

shoef your crowne / hath nyped of your eeris / 
ye haue lost your toppe And don of your 
gloues / I trowe veryly that ye wyl go synge 
complyn. 

I He this herde bruyn the bere / and wexe alle 
angry and sory for he myght not a venge 
hym / he lete the foxe saye his wylle And 
wyth grete payne suffred it. and sterte agajm in 
the ryuer / and sv\'am doun wyth the streem to that 
other syde / 

now muste he sorowe how that he sholde come 
to the court / for he had lost his eeris / and. the 
skynne wyth the clawes of his forefeet / for though 
a man sholde haue slayn hym he coude not go / 
And yet he muste nedes forth / but he wist not how 

Now here how he dyde. he satte vpon his 
hanunes / and began to rulsele ouer his tayl / and 
whan he was so wery / he wentled and tombled 
nyghe half a myle / this dyde he with grete payne 
so longe tyl atte laste he cam to the courte. And 
whan he was seen so comjmg fro ferre / Some 
doubted what it myght be that cam so wentelyng 

The kynge atte laste knewe hym / and was not 
wel payd and sayde This is bru)m the bere my 
frende / lord god who hath wounded hym thus he 
is pass3mg reed on his heed, me thynketh he is 
hurte vnto the deth where may he haue ben. 

ther wyth is the bere come to fore the kynge 
and sayde / 

W^z complaint of i\z bere tpon 
i\% fojce- tap° •fjc^ 

complayne to yow mercyful lorde syre 
kynge / so as ye may see how that I am 
handled prayeng you t auenge it vpon 
re3mart the felle beest* fibr I haue 
goten this in your seru3rse. I haue loste bothe 
my forraest feet / my chekes and myn eeris by 
his false deceyte and treson. 

The kynge sayde how durst this fals theef 
Reynat doo this / I saye to yow bruyn and 
swere by my crowne / I shal so auenge you on 
h3an / that ye shal conne me thanke / 

he sente for alle the wyse beestis / and desired 
counseyl how that he myght auenge this ouer 
grete wronge / that the foxe had don / Thenne the 
counseyl concluded olde and yong / that he shold 
be sente fore and dayed ernestly again for 
tabyde suche lugement as shold there be gyuen 
on hym of alle his trespaces And they thought 
that the catte tybert myght best do this message yf 
he wolde / for he is right wyse / The kynge thought 
this counceyl good / 



n 

l^oto t^z 6pn0e ^ente anoti^er 
tpme tpbert t^t cam for tje fojce, 
anil l^oto tpbert^peHlie toftl^ repnart 
t^e fojce/ta^ r* 

|henne the kjmge saide sir tybert / ye 
shal now goo to reynart and saye to 
hym this seconde tyme that he come 
to court vnto the plee for to 
answere / for though he be felle to other beestis* 
he trusteth you wel / and shal doo by your 
counseyl. and telle yf he come not / he shal haue 
the thirde wamyng and be dayed and yf he thenne 
come not / we shal procede by ryght ayenste hym 
and alle hys lygnage wythout mercy / 

Tybert spack / My lord the kynge / they that 
this counseylde you were not my frendes what shal 
I doo there / he wil not for me neyther come ne 
abyde / I beseche you dere kynge sende some 
other to hym / I am lytyl and feble / bruyn the 
bere whiche was so grete and stronge / coude not 
brynge hym / how shold I thenne take it on 
honde / 

nay said the kynge sir tybert ye ben wyse and 
wel lemed / Though ye be not grete / ther lyeth 
not on / many do more wyth crafte and connyng / 
than with myght and strengthe / 

thenne said the catle / sylh it muste nedes be 
don / I must thenne lake it vpon me / god yeue 



43 THE HISTORY OF 

grace that I may wel achieue it / for my herte is 
heuy / and euil willed therto / 

Tybert made hym / sone redy towards maleper- 
duys /and he saw fro ferre come fleyng one of seynt 
marytns byrdes / the cryde he lowde and saide al 
hayl / gentyl b3Tde / tome thy wynges hether- 
ward and flee on my right side / the byrde flewh 
forth ypon a tree whiche sloode on the lift side of 
the catte / tho was tybert woo / ffor he thought 
hit was a shrewd token and a sygne of harme / for 
yf the birde had flowen on his right side / he had 
been mery and glad / but now he sorowed that 
his loomey shold tome to vnhappe / neuertheles 
he dyde as many doo / and gaf to hym self better 
hope than his herte sayde / he wente and ronne to 
maleperduys ward / and there he fonde the foxe 
allone standynge to fore his hous / 

jybert saide / The riche god yeue you good 
euen reynart / the kyng hath menaced 
yow / for to take your lyf from yow / yf 
ye come not now wyth me to the court / 

The foxe tho spack and said / Tibert my dere 
cosyn ye be right wel come / I wolde wel traly 
that ye had moche good lucke / what hurted the 
foxe to speke fay re / though he sayd wel / his 
herte thoughte it not and that shal be seen / er 
they departe / 

reynart sayde wylle we this nyght be to gydre / 
I wyl make you good chyre and to morow erly 

in the dawnyng we wyl to gydre goo to the court / 
good neue late vs so doo / I haue none of my kyn / 
that I truste so moche to as to yow / hier was 
bruyn the here the tray tour he loked so shrewdly 
on me / and me thoughte he was so stronge / that 
I wolde not for a thousand marke haue goon with 
hjon / but cosyn I wil tomorow erly goo with 
yow / 

Tybert saide / it is beste that we now goo / for 
the mone shyneth also light as it were daye / I 
neuer sawe fayrer weder / 

nay dere cosyn / suche myght meet vs by daye 
tyme I that wold make vs good chiere / and by 
nj^htte parauenture myght doo vs harme / it is 
suspecyous to alke by nyghte. Therfore a byde 
this nyght here by me 

Tybert sayde / wat sholde we ete / yf we 
abode, here/ 

re3mart sayde / here is but lytel to ete ye 
maye wel haue an hony combe good and swete / 
what saye ye / Tybert wyl ye ony therof. 

tybert answerd I sette nought therby haue 
ye nothyng ellis yf ye gafme a good fattemows/ 
I shold be better plesyd / 

A fatte mows said reynard / dere cos3m what saye 
ye / here by dwelleth a preest and hath a bame 
by his hows ther in ben so many myse / that a mnn 
shold not lede them a way vpon a wayne / I haue 
herd the preest many tymes complayne that they 
dyde hym moche harme 

O derc reyner lede me thydcr for alle that I 
may doo for yow / 

ye tybert saye ye me trouthe / loue ye wel myes/ 

3rf I loue hem wel said the catte / I loue myes 
better than ony thyng that men gyue me* knowe 
ye not that myes sauoure better than veneson / ye 
than flawnes or pasteyes wil ye wel doo. so lede 
me theder where the myes ben* and thenne shal 
ye Wynne my loue. ye al had ye slayn my fader 
moder and alle my kyn. 

Reynart sayd ye moke and Jape thcrwyth* 

the catte saide so helpe me god I doo not. 

Tybert said the foxe wiste I that veryly I wolde 
yet this nyght make that ye shuld be ful of myes. 

reynart quod he* ful that were many. 

tyberte ye lape / 

reynart quod he in trouth I doo not / yf I hadde a 
fatte mows / I wold not gyue it for a golden noble / 

late vs goo thenne / tybert quod the foxe I wyl 
brynge yow to the place / er I goo fro you / 

reyner quod the foxe \pr rather the cat] / vpon 
yoursauf-conduyt / I wolde wel goo wyth you to 
monpelier / 

late vs thenne goo said the foxe we tarye alto 
longe / 

Thus wcnte they forth withoute lettyng to the 
place / where as they wold be to the prestes bame 
whiche was faste wallid aboute with a mude wal 
and the nyght to fore the foxe had broken in and 
had stolen fro the preest a good fatte henne / 

and the preest alle angry had sette a gryn to 
fore the hool to auenge hym / for he wold fayn 
haue take the foxe / this knewe wel the felle theef 
the foxe And said sir tybert cosyn crepe in to this 
hooU and ye shal not longe tarye but that ye shal 
catcne myes by grete heepis / herke how they 
pype. whan ye be ful / come agayn / I wil tarye 
here after you be fore this hole / we wil to 
morowe goo to gyder to the court. Tybert why 
tarye ye thus longe come of / and so maye we 
retome sone to my wyf. whiche'wayteth after vs / 
and shal make vs good chiere 

Tybert saide / reynart cosyn is it thenne your 
counseyl that I goo in to this hole. Thise prestes 
ben so wyly and shrewyssh / 1 drede to take harme / 

O ho tybert said the fox I sawe you neuer so sore 
aferde / what eyleth yow / 

the catte was ashamed and sprange in to the 
hoole. And anon he was caught in the gryn by 
the necke er he wyste / thus deceyuyd reynart his 
ghest and cosyn / 

|s tybert was waer of the grynne / he was a 
ferde and sprang forth/the gr3mne wente to/ 
thenne he b^an he to wrawen / for he was 
almost ystranglyd / he called he cryed and made a 
shrewd noyse / 

reynart stode to fore the hool and herde al / and 
was wel a payed and sayde / tybert loue ye wel 
myes / be they fatte and good / knewe the preeste 

herof or mert3met/they be so gentyl that they wolde 
brynge jrow sauce / Tybert ye synge and eten / is 
that the gU3rse of the court / lord god 3rf jrsegrym 
ware there by yow in suche reste as ye now be 
thenne shold I be glad / for ofte he hath don me 
scathe and harme / 

tybert coude not goo awaye / but he mawede and 
galped so lowde / that martjrnet sprang vp / and / 
cryde lowde / god be thanked my gryn hath taken 
the theef that hath stolen our hennes / aryse vp we 
wil rewarde hym / 

|yth these wordes aroose the preest in an 
euyl tyme and waked alle them that were 
in the hows / and cryde wyth a lowede 
vois / the foxe is / take 

there leep and ranne alle that there was the 
preest hym self ranne al moder naked / mertynet 
was the first that cam to tybert / the preest toke to 
locken his wyf an oflfryng candel and bad her lyght 
it atte fyer / and he smote tybert with a grete staf / 
Ther receyuid tybert many a grete stroke ouer alle 
his body / mertynet was so angpry that he smote the 
catte an eye out / the naked preest Ijrfte vp and 
shold haue gyuen a grete stroke to tybert / but 
tybert that sawe that he muste deye sprange 
bytwene the prestes legges wyth his clawes and 
with his teeth that he raught out his ryght colyon 
or balock stone / that leep becam yl to the preest 
and to his grete shame. 

|B|V|his thynge fyl doun vpon the floer / whan 
H ^1 dame lulocke knewe that / she sware by 
^^^ her faders sowle / that she wolde it had 
coste her alle th offryng of a hole yere / that the 
preest had not had that harme hurte and shame / 
and that it had not happed and said / in the 
deueles name was the grynne there sette / see mer- 
tynet lyef sone / this is of thy faders hameys / 
This is a grete shame and to me a grete hurte / for 
though he be heled herof yet he is but a loste man 
to me and also shal neuer conne doo that swete 
playe and game / 

The foxe stode wythoute to fore the hole and 
herde alle thyse wordes / and lawhed so sore that 
he vnnethe coude stonde / he spack thus al softly / 
dame lulock be al stylle / and your grete sorowe 
synke / Al hath the preest loste one of his stones 
it shal not hyndre hym he shal doo wyth you wel 
ynowh ther is in the world many a chapel / in 
whiche is rongen but one belle / thus scorned and 
mocked the foxe / the prestes wyf dam iulock that 
was ful of sorowe / 

The preest fyl doun a swoune / they toke hym 
vp and brought hym agayn to bedde. tho wente 
the foxe agayn in to his borugh ward / and lefte 
tybert the catte in grete drede and leopardye / for 
the foxe wiste none other but that the catte was 
nygh deed / but whan tybert the catte sawe them 
al besy aboute the preest tho began he to byte and 

gnawe the grenne in the myddel a sondre / and 
sprange out of the hool and wente roUyng and 
wentlyng towards the k3mgs court or he cam theder 
it was fayr day and the sonne began to ryse / And 
he cam to the court as a poure wyght / he had 
caught harme atte prestes hows by the helpe and 
counseyl of the foxe / his body was al to beten / 
and blynde on the one eye / when the kynge wyste 
this / that tybert was thus arayed / he was sore 
angry and menaced re3mart / the theef sore / and 
anone gadred his counseyl to wyte what they 
wold auyse hym/how he myght brynge the foxe 
to the lawe and howe he sholde be fette 

|ho spack sir grymbart whiche was the foxes 
suster sone and saide ye lordes / thowgh 
my eme were twyes so bad and shrewessh / 
yet is ther remedye ynough / late hym be don to / 
as to a free man whan he shal be luged / he muste 
be warned the thirde tyme for al and yf he come 
not thanne / he is thenne gylty in alle the trespaces 
that ben leyd ayenst hym and his or complayned 
on / 

grymbart who wolde ye that sholde goo and daye 
h)rm to come / who wil auenture for hym his eeris / 
hys eye or his lyf whiche is so fel a beest / I Irowe 
ther is none here so moche a fool / 

grymbert spack / so helpe me god I am so 
moche a fool / that I wil do this message myself 
to reynart / yf ye wille commande me / 

i^zti>%z to t^z latoe to fore tfie fcptiffe/ 
capitulo ♦rt^ 

|0w go forth gymbart and see wel to fore 
yow reynart is so felle and fals and so 
subtyl / that ye nede wel to loke aboute 
yow / and to beware of hym / 
Grimbert said he shold see welto / 
thus wente grymbart to maleperduys ward / and 
when he cam theder / he fonde reynart the foxe at 
home / and dame ermelyn his wyf laye by her 
whelpis in a derke comer / 

Tho spack grymberd and salewed his erne and 
his aunte / and saide to reynart eme beware that 
your absence hurte yow not in suche maters as be 
leyde and complayned on yow but yf ye thynke it 
good / it is hye tyme that ye come wy th me to the 
court / The wythholdyng you fro it can doo yow 
no good there is moche thynge complayned ouer 
you / and this is the thirde warnyng / and I telle 
you for trouth yf ye abyde to morow al day / ther 
may no mercy helpe you ye shal see that wyth in 
thre dayes that your hows shal be bys^ed al 
aboute / and ther shal be made to fore it galowes 
and racke / I saie you truly ye shal not thenne 
escape neyther with wyf ne wyth chylde / The 
kynge shal take alle your liuys fro yow / therfore 
it is beste that ye goo wyth me to the court / your 

D 




so THE HISTORY OF 

subtyl wyse counseyl shal paraaenture aa3ralle yoa / 
thcr ben gretter auentnres fidle er this for it may 
happe ye shal goo quyte of all the complayntes 
that ben complajmed on you / and alle your 
enemyes shal abyde in the shame / ye hane 
oflymes don more and gretter thingis than this. 

|Eynart the foxe answerd / ye saye soth / i 
trowe it is beste that I goo wyth you for 
ther lacketh my counseyl parauenture the 
kynge shal be mercyful to me yf I maye come 
to speke wyth hym / and see hym Tnder his 
eyen / though I had don moche more harme / 
the court may not stonde without me / that shal 
the kynge wel vnderstande* Though some be so 
felle to me ward / yet it goth not to the herte / 
alle the counseyl shal conclude moche by me / 
where grete courtes ben gadred of kynges or of 
grete lordes / where as nedeth subtyl counseyl / 
ther muste reynart fynde / the subtyl meanes / 
they maye wel speke and saye theyr aduys but 
the myne is beste / and that goth to fore alle 
other / in the courte ben many that haue sworen 
to doo me the werst they can / and that causeth 
me a parte to be heuy in my herte / ffor many 
maye doo more than one allone / that shal hurte 
me / neuertheles neuew it is better I goo wyth 
yow to the court and answere for my self / than 
to sette me / my wyf / and my chyldren in a 
venture for to be loste / aryse vp late vs goo 

henst / he is ouer myghty for me / I muste doo as 
he wylle / I can not bettre it I shal take it 
paciently and saffre it 

[Eynert saide to his wyf dame ermelyn I 
betake yow my chyldren that ye see wel 
to hem / and specyally to reynkin my 
ynogest sone / He belyketh me so wel I hope he 
shal folowe my stappes And ther is rosel apassyng 
fayr theef / I loue hem as wel as ony may loue 
his chyldren / Yf god gyue me grace / that I 
maye escape I shal whan I come agayn thanke 
yow wyth fair wordes Thus toke Reynart leue of 
his wyf/ 

A gods / how sorouful a bode ermelyn wyth 
her smale whelpis / ffor the vytayller and he that 
sorowed for malperduys was goon his way / And 
the hows not pourueyed ne vitaylled. 

I^oto reptiarti 0]^roef ^^tn 

capitulo^ XiU 

Han reynart and grymbert had goon a 
whyle to gydre / tho saide reynart / 
dere cosyn now am I in grete fere / for 
I goo in drede and ieopardye of my 
Ijrf/haue so moche repentaunce for my synnes 
that I wil shryue me dere cosyn to yow / here is 
none other preest to gete yf I were shryuen of my 
synnes / my soule shold be the clerer / 

grymbert ansuerde / Bern wil ye shryue you / 
thenne muste ye promyse firste to leue your 
steelyng and rouynge 

reynart saide that wiste he wel / now herke dere 
cosyn what I shal saye / Confiteor tibi pater of 
alle the mysdedes that I haue done / And gladly 
wil receyue penance for them / 

Grymbert sayde what saye ye / wylle ye shryue 
yow / thenne saye it in englissh that I may under- 
stande. yow 

reynart sayde / I haue trespaced ayenst alle the 
beestis that lyue in especyal ayenst bruyn the here 
myn £em whom I made his crowne al blody / 
And taughte tybert the catte to catche myes for I 
made her leepe in a grenne wher fhe was al to 
beten / also I haue trespaced gretly ayenst chan- 
teclere with his children / for I haue made hym 
quyte of a grete dele of hem 

I he kynge is not goon al quyte / 1 haue 
sklandred hym and the quene many 
t3rmes / that they shal neuer be cleer 
therof yet haue I begyled ysegrym the wulf ofter 
than I can telle wel I called hym eme / but that 
was to deceyue h3nn / he is nothing of my kyn / 
I made hym a monke / E^lmare / where I 
my self also becam one / And that was to his 
hurte and no prouffytc / I made bynde his feet to 
the belle rope / the ryngyng of the belle thought 
hym so good that he wolde leme to rynge wherof 

he had shame / (For he range so sore that alle the 
folke in the strete were aferd therof and meniajl- 
led what m7g:ht be on the bdle / And ranne thyder 
to fore he had comen to axe the religyon / wher- 
fore he was beten almost to the deth / after this I 
taught hym to catche fyssh where he recejruid 
many a stroke / also I ledde hym to the richest 
prestes hows that was in vermedos / This preest 
had aspynde wherin henge many a good flitche of 
bacon / wherin many a tyme I was wonte to fyl 
my bely / in this spynde I had made an hole / in 
whiche I made ys^^rym to crepe / There fonde he 
tubbes with beef and many goed flylches of bacon 
whereof he ete so moche withoute mesure / that 
he myght not come out at the hole where he wente 
in / his bely was so grete and ful of the mete / 
and whan he entred his bely was smal / I wente 
in to the village and made there a grete showte 
and noyse / yett herke what I dyde thenne I 
ranne to the preest wher he satte at the table and 
ete / And hadde to fore hym as fatte capone as a 
man myght fynde / that capone caught I and 
ranne my weye wherwith al that I myghte / the 
preest cryed out and said / take and slee the foxe / 
I trowe that neuer man sawe more wonder / the 
foxe Cometh in my hows and taketh my capoone 
fro my table / where sawe euer man an hardyer 
theef / and as me thought he toke his table knyf 
and casted it at me / but he touched me not I 
ranne away / he shoof the table from hym / and 

folewed me cryeng kylle and slee hym / I to goo 
and they after and many moo cam after which 
alle thought to hurte me / 

Ranne so longe that I cam where as 
isegrym was / and there I lete falle the 
capoone / for it was to heuy for me / 
and'ayenst my wille I lefte it there / and thenne 
I sprange thurgh an hole where as I wolde be / 
and as the preest toke vp the capone. he espyed 
isegrym and cryde smyte doun here frendes here 
is th^ theef the wuif / see wel to that he escape vs 
not* they ranne alle to gydre wyth stokkes and 
staues and made a grete noyse that alle the 
neyghboars camen oute. and gauen hym many 
a shrewde stroke / and threwe at hym grete 
stones / in suche wyse that he fyl doun as he 
had been deed / They slepid hym and drewe 
hym ouer stones and ouer blockes wythout the 
village and threwe hjrm in to a dyche and 
there he laye al the nyght / 1 wote neuer how 
he cam thens / S3rth I haue goten of h3rm / for as 
moche as I made hym to fylle his bely / that he 
sware that he wolde be myn heipe an hole yere. 

|ho ledde I hym to a place where I tolde 
hym ther were vij* hennes and a cocke 
whiche satte on a perche and were moche 
fatte / And ther stode a faldore by / and we 
clymmed ther vp / I sayde to hym yf he wolde 

bileue me / and that he wolde crepe in to 
the dore / he sholde fynde many fette hennes / 
Isegrym wente al lawhyng to the dore ward 
and crope a lityl in / and tasted here and 
there / and at laste he sayde to me reynarde ye 
borde and iape with me / for what I seche I fynde 
not thenne said I / erne yf ye wyl fynde crepe 
forther in / he that wil wynne / he muste laboure 
and auenture / They that were wonte to sytte 
there / 1 haue them a waye thus I made hym to 
seche ferther in / and shooue him forth so ferre / 
that he fylle doun vpon the floer for the perche 
was narow / and he fill so grete a falle / that they 
sprange vp alle that slepte / and they that laye 
nexte the fyre cryden that the valdore was open 
and somthyng was falle and they wiste not wat 
it myght be / 

|hey roose vp and lyghte a candel / and 
whan they sawe hym they smeton beten 
and wounded hym to the deth / I haue 
broughte hym thus in many a iepardye / moo than 
I gan now rekene / I sholde fynde many moo / 
yf I me wel bythoughte / whiche I shal telle you 
here after / Also I haue bydryuen wyth dame 
erswynde his wyf / I wolde I had not don it / I 
am sory for it / hit is to her grete shame / and 
that me repenteth / 
grymbert saide / Eme I vnderstande you not / 
he sayde I haue trespaced with his wyf / 

ye shryue yoa / as though ye helde somwhat 
behynde / I wote not what ye mene ne where 
ye haue lerned this langage / 

Ach dere eme it were grete shame yf I shold 
saye it oppenly as it happed / I haue leyen by 
myn aunte / I am your eme I shold angre you yf 
1 spak vylanye of wymmen / neueu now haue I 
tolde yow alle that I can thynke on / sette me 
penaunce / and assoylle me / ffor I haue grete 
repentaunce / 

jrymbert was subtyl and wyse / he brake a 
rodde of a tree and saide / eme now shal 
ye smyte your self thryes with this rodde 
on your body / And thenne leye it doun vpon the 
grounde / and spr3n3ge thre tymes ther oner with- 
out bowyng of your l^ges and wythout stom- 
blyng / and thenne shul ye take it vp and kysse it 
frendly in token of mekenes and obedience of 
your penance that I gaf yow / herwith be ye quyte 
of alle synnes that ye haue don to this day for I 
forgeue it yow al / 

The foxe was glad / 

tho sayd giymbert to his eme / Eme see now 
forthon / that ye doo good werkis / rede your 
psalmes / goo to chirche / faste and kepe your 
halydayes / and gyue your allmesse / and leue 
your synful and yl lyf / your thefte and your treson 
and so maye ye come to mercy / 

the foxe promysed that he wold so doo / and 

thenne wente they bothe to gydre to the court 
wmrd / 

Lytel besyde the waye as they wente stode 
a doyster of back nonnes. where many 
ghees / hennes and capones wente ¥rith- 
oute the walles / and as they wente talkynge the 
foxe brought gprymberte out of the right waye 
thyder and wythout the walles by the bame went 
the polayle / The foxe espyed them and saw a 
fatte yong capone whiche wente allone fro his 
felaws / and leep and caught hym that the fethers 
flewh aboute his eeris bat the capone escaped / 

grymbett sayde what eme cursyd man what wil 
ye doo / wille ye for one of thise poletes falle 
agayn in alle your synnes of whiche ye haue 
shryuen yow / ye ought sore repente you / 

reynart answerd / truly cosyn I had al forgoten / 
praye god that he forgeue it me for I wil neaer do 
so more / 

thenne tomed they agayn ouer alityl brydge / 
yet the foxe alway loked after the polaylle / he 
coude not refra3nie hym self / that whiche cleuid 
by the bone / myght not out of the flesshe / though 
he shold be hanged / he coude not lete the lokyng 
after the polayll as fer as he myght see them / 

Gr3rmbert sawe his maner and sayde / fowle 
false deceyuour / how goo your eyen so after the 
poleyl/ 

The foxe sayde / cosyn ye mysdoo to saye to me 

ony suche wordes / ye brynge me oat of my deno- 
cion and prayers / late me saye apater noster (Fore 
alle the sowles of polaylle and ghes that I haue 
betrayed / and ofte wyth falsheed stolen from 
thyse holly nonnes / 

Grymbert was not wel a payd but the foxe had 
euer his eyen toward the polayl / til atte laste they 
cam in the waye agayn. And thenne tomed they 
to the courte warde / how sore quaked tho reynard 
when they aproched the court / ffor he wiste wel 
that he had for to answere to many afowle feet and 
theft that he had doon / 

!^oto i^tl^xz cam to tfie court/ 
anti l^oto l^e ejrcu^eti \^xa to fore tfie 
fcpnffe / capftulo ♦riif 

|T the first when it was knowen / in the^ 
court that reynart the foxe and grym- 
baert his cosyn were comen to the 
court / Ther was none so poure nor so 
feble of kynne and frendes / but that he made hym 
redy for to complajme on reynart the foxe / 

reynart loked as he had not ben aferd / and 
faelde hjrm better / than he was for he wente forth 
proudly with his neueu thurgh the hyest street of 
the courte / right as he had ben the kynges sone 
and as he had not trespaced to ony man the value 
of an heer / and wente in the mydel of the place 
stondyng to fore noble the kynge and sayde / God 

gyue yow grete honour and worship / Ther was 
neuer kyng / that euer had a trewer seruant / than 
I haue ben to your gcod grace and yet am. 
Neuertheles dere lorde I knowe wel that ther ben 
many in this eourte that wolde destroye me yf 
yewold byleue them / but nay god thanke yow / 
hit is not fyttyng to youre crowne to byleue thise 
false deceyuars and lyars lyghtly / To god mote it 
be compiayned / how that thise false lyars and 
flaterers now adayes in the lordes courtes ben moste 
herde and byleuyd / the shrewes and false deceyuers 
ben borne vp for to do to good men alle the harme 
and scath they maye / Our lorde god shal ones 
rewarde them their h)rre / 

the kynge sayde / pees reynard false theef and 
Iraytour / how well can ye brynge forth fayr talis / 
And alle shalle not helpe yow a strawe / wene ye 
wyth suche flaterjmg wordes to be my frende / ye 
haue so ofte seruyd me s 00 as ye now shal wel 
knowe / The pees that I haue comanded and 
sworn / that haue ye wel holden / haue ye / 

chauntecler coude no lenger be stylle but cryde 
alas what haue / I by this pees loste / 

be stylle chaunteclere holde your mouth late me 
answere this fowle theef / 

I How shrewd felle theef saide the kynge / 
thou saist that thow louest me wel' that 
hast thou shewd wel on my messagers 
these poure felaws / Tibert the cat and bruyn the 

here / whiche yet ben al blody whiche chyde not 
ne saye not moche / bat that shal this day coste 
the thy lyf / In nomine pater* ciiste. filij. 

sayd the foxe dere lord and myghty kyng* ]rf 
brujms crowne be blody / what is that to me / 
when he ete hony at lantferts hows in the vyllage 
and dyde hym hnrte and scathe / there was he 
beten therfore yf he had willyd he is so stronge of 
lymmes / he myght wel haue be auengid er he 
sprang in to the water / Tho cam tybert the catte 
whom I receyued frendly / yf he wente out without 
my counseyl for to stele myes to a prestes hows / 
and the preest dyde hym harme sholde I abye 
that thenne myght 1 saye I were not happy / not 
so my li^e lorde / ye may doo what ye wille / 
thowh my mater be cleer and good, ye may siede 
me / or roste / hange. or make me biynde. I may 
not escape yow. we stonde alle vnder your cor- 
reccion. ye be myghty and stronge. I am feble / 
and my helpe is but smal I yf ye put me to the 
deth. hit were a smal vengeance / 

whiles they thus spack. sprange vp bellyn the 
rame and his ewe dame olewey and saide my lord 
the kynge here oure camplaynt / bruyn the bere 
stode vp wyth al his lygnage and his felaws. 
Tibert the catte Isegrym the wulf. kywart the 
hare / and panther the boore' the camel and brunel 
the ghoos the kyde and ghoot / boudewyn the asse. 
borre the buUe / hamel the oxc. and the wesel. 
Chantecler the cock, pertelot wyth alle theyr 

children* all thise made grete rumour and noyse. 
And cam forth openly to fore their lorde the 
kynge. And made that the foxe was taken and 
arested/ 

!^oto tfie fojre toa0 are^tin anti 
3fx^z\s to nets capitulp •jcK(f ♦ 

|Ere vpon was a parlament / and they 
desired that reynart sholde ben deed 
and what somme euer they sayden 
ayenst the foxe / he answerde to eche to 
them / neuer herde man of suche beestis / suche 
playntis of wyse counseyl / and subtyl Inuencions 
and on that other syde / the foxe made his excuse 
so wel and formably theron that they that herde 
it wondred therof / they that herde and sawe it / 
may telle hit forth for trouthe / I shalshorte the 
mater and telle yow forth of the foxe / The kynge 
and the counseyl herd the witnessis of the com- 
playntes of reynarts mysdedes / hit went with 
hem as it ofte doth the feblest hath the worst / 
They gafe sentence and ludged that the foxe 
shoulde be dede and hanged by the necke / tho 
lyfte not he to pleye alle his flateryng wordes / 
and deceytes coud not helpe hym / The lugement 
was gyuen and that muste be don / gr3nnbert his 
neueu / and many of his lignage myght not fynde 
in their hertes to see hym dye but token leue 
soroufully / and romed the court. 

|he kynge bithoughte hym and marked how 
many a yonglyng departed from thens al 
wepyng / whiche were nyghe of his kynne / 
and sayde to hym self / hier behoueth other 
counseyl herto / Though reynart be a shrewe / 
ther be many good of his lignage / 

thybert the catte sayde / sir bruyn and sir 
Isegrym / how be ye thus slowe. it is almost 
euen / hier ben many busshes and hedges, yf he 
escaped from vs. and were delyuerd out of this 
paryl he is so subtyl and so wyly and can so many 
deceytes that he shold neuer be taken agayn / 
shal we hange hym how stonde ye al thus er the 
galewis can be made redy it shal be nyght / 

Isegrym bethought hym tho and seyde /hier by is 
a gybet or galewis/ And wyth that worde he sighed/ 

and the catte espyed that and sayde / Isegrym 
ye be aferd / ys it ayenst your wylle / thynke ye 
not that he hym self wente and lalx>ured that 
bothe your brethem were hanged / were ye good 
and wyse ye sholde thanke hym / and ye sholde 
not therwith so longe tarye / 

l^oto t&e fDji;e toa0 leHHe to tfie 
ffaletoijS / cap° '%\f' 

segrym balked and sayde / ye make 

moche a doo sir tyberte hadde we an 

halter which were mete for his necke 

and strong ynough / we shold sone 

make an ende / 

rejrnert the foxe whiche longe had not spoken / 
saide to Isegrym shorte my payne / Tyberte hath 
a stronge corde whiche caughte hym m the prestes 
hous / whan he bote of the prestes genytoirs / 
he can clyme wel and is swyft late hym here vp / 
the lyne / Isegiym and bruyn thys becometh yow 
wel that ye thus doo to your neuew / I am sory 
that I lyue thus longe / haste you ye be sette 
therto / it is euyl doo that ye tarye thus longe / 
goo to fore bruyn and lede me Is^rym folowe 
fast, and see wel to and be ware that reynart go 
not away. 

tho sayd bruyn it is the best counseil that I 
euer yet herde / that reynart there seith 

Isegrym commanded anon and badde his Vjn 
and frendes. that they sholde see to reynart that 
he escaped not. ffor he is so wyly and fals. They 
helden hym by the feet, by the berde. and so 
kepte h3rm that he escaped not from hem / 

The foxe herde alle thyse wordes / whiche 
touchid hym nygh / yet spak he and sayde / Och 
dere eme / me thynketh ye payne your self sore / 
for to doo me hurte and scathe / yf I durste I 
wolde pay you of mercy / thaugh my hurte and 
sorow is playsant to you / I wote wel yf myn 
aunte your wyf bethought her wel of olde femers* 
she wolde not suflfre that / I shold haue ony 
harme / but now I am he / that nowe ye wille 
doo on me what it shal please yow / ye bruyn and 
thibert / god gyue you shames deth but ye doo 

to me your werst / I wote wherto I shal / I 
may deye but ones I wolde that I were dede 
al redy I sawe my fader deye he had sone 
donne / 

Isegrym sayde late vs goo / ffor ye curse vs bi 
cause we lengthe the tyme / euyl mote he fare yf 
we abyde ony lenger / 

he wente forth wyth grete enuyeon that one side 
and bruyn stoode on the other syde / and so lede 
they hym forth to the galowes warde / Tybert 
ranne with a good wil to fore / and bare the corde 
and his throte was yet sore of the grynne / and his 
croppe dyde hym woo of the stryke that he was 
take in that happed by the counseil of the foze / 
and that thought he now to qujrte / 



[ybert ysegrym and brujm wente hastely 
wyth reiaert to the place / there as the 
felons ben wonte to be put to deth / Nobel 
the kynge and the queue / and alle that were in 
the court folowed after for to see the ende of 
reynart / the foxe was in grete drede yf hym 
myshapped / and bethought hym ofte / how he 
myghte saue hym fro the deth / And tho thre 
that so sore desireden hys deth how he myght 
dece3nie them / and brynge them to shame / and 
how he myght brynge the kynge wyth lesyngis ffor 
to holde with hym ayenst hem / This was alle that 
he studyed / how he myght putte away his sorowe 

wyth wylys / And thought / thus though the kynge 
and many one be vpon me angry / it is no wonder 
for I haue wel deseruid it / neuertheles I hope for 
to be yet hir best frende / And yet shal I neuer do 
them good / how strong that the kynge be / and 
how wyse that his counseil be / yf I may brouke 
my wordes / I knowe so many an inuencion / I 
shal come to myn aboue / as fer as they wolde 
comen to the galewes / 



|ho saide ysegrym / sir bruyn thinke now on 
your rede crowne whiche by reynarts mene 
ye caughte we haue now the tyme that we 
may wel rewarde hyni / Tybert clyme vp hastyly 
and bynde the corde faste to the lynde / and make 
a rydynge knotte or a strope / ye be the lyghtyst / 
ye shal this day see your wylle of hym* Bruyn see 
wel to that he escape not, and holde faste. I will 
helpe that the ladder be sette vp / that he may goo 
vpwart theron. 
bruyn said. do. I shal helpe hym wel 
The foxe sayde now may my herte be wel heuy for 
grete drede* ffor I see the deth to fore m)m eyen. 
and I may not escape* my lorde the kynge and 
dere quene and forth alle ye that here stande. er 
I departe fro this world I pray you of a bone, 
that I may to fore you alle make my confessioii 
openly and telle my defaultes also clerly that my 
sowle be not a-combred / and also that noman 

E 



/ 

here after / bere no blame for my thefte ne for my 
treson my deth shal be to me the esyer / and praye 
ye alle to god that he haue mercy on my sowle. 



l^oto t^e fojce matie openly? \\^ 
confe00ion to fore tt)e b^np anti to 
fore al tt)em tt)at toolti t)ere Ct 

cap° tW 

lie they that stoden there had pyte whan 
reynart saide tho wordis and said it 
was / but a lytyl requeste yf the kynge 
wolde graunte it hym / and they prayde 
the kynge to graunte it hym / 
The kynge gaf hym leue / 
reynart was wel glad and hoped that it myght 
falle better / And said thus / now helpe spiritus 
domini / for I see hier noman but I haue trespaced 
vnto / Neuertheles yet was I vnto the tjrme that I 
was wened fro the tete / one the best chylde that 
coude ouwher be founden / I wente tho and pleyde 
wyth the lambes by cause I herde hem gladly 
blete / I was so longe wyth hem that at the laste 
I bote one / there lemed I fyrst to lapen of the 
bloode hit sauourd wel / me thought it right good 
And after I began to taste of the flessh / therof I was 
lycourous / so that after that I wente to the gheet 
in to the wode / there herde I the kyddes blete 
and I slewe of them tweyne / 1 began to wexe 

hardy after I slewe heimes / polayl and ghees / 
where euer I founde hem. Thus worden my teeth 
al blody after this I wexe so felle and so wroth / 
That what somme euer I founde that I myght 
ouer / I slowe alle / Ther aftercam I by Isegrym 
now in the wynter / where he hydde hym vnder a 
tree. And rekened to me that / he was myn eme 
whenne I herde hym thenne rekene allyance we 
becomen felaws whiche I may wel repente / we 
promysed eche to other to be trewe and to vse 
good felawship / and began to wand re to gyder / 
he stal the grete thynges and I the smalle and all 
was comyn by twene vs / yet he made it so that he 
had the beste dele I gate not halfe my parte / 
whan that ysegrym gate a calf/ a ramme or a 
weder thenne grimmed he / and was angry on me 
and droof me fro hym / and held my part and his 
to / so good is he. 

I Et this was of the leste / but whan it so 
lucked that we toke an oxe or a cowe / 
thenne cam therto his wyf wyth. vij. 
children so / that vnto me myght vnnethe come 
one of the smallest rybbes / and yet had they eten 
alle the flessh therof / ther with all muste I be 
content not for that I had so grete nede. ffor I 
haue so grette scatte and good of syluer and of 
gold that seuen waynes shold not conne carye it 
away / 
whan the kynge herde hym speke of this grete 

good and lichesse he brenned in the desyre and 
couetyse therof and sayde reynart where is the 
rychesse becomen / telle me that* 

the foxe saide my lord I shal telle yow / the 
rychesse was stolen / and had it not bestolen / it 
shold haue cost yow / your lyf and shold haue 
ben murdred whiche god forbede and shold haue 
ben the grctest hurte of the worlde / 

whan the queue herde that she was sore aferde 
and cryde lowde / alas and weleaway reynart what 
say ye / I coniure yow by the longe waye that 
youre soule shal goo / that ye telle vs openly the 
trouthe herof as moche as ye knowe of this grete 
murdre that sholde haue be doon on my lorde / 
that we alle may here it 

now herkene how the foxe shal flatre the kynge 
and quene / and shal wynne bothe their good 
willes and loues And shal hyndre them that 
laboure for his deth / he shal vnbynde liis packe 
and lye and by flaterye and fayr wordes shal 
brynge forth so his maters / that it shal be 
supposed for trouthe / 

|N a sorouful contenance spack the foxe to 
the quene I am in suche caas now that I 
muste nedes deye / and hadde ye me not so 
sore coniured / I wil not leoparde my sowle / and 
yf I so dyde I shold goo therfore in to the payne 
of helle / I wil saye nothyng but that I wil make 
it good / for pytously he shold haue ben murthred 

of his owen folke. neuertheles they that were most 
pryncypal in this feat, were of my next kynne* 
whom gladly I wold not bewraye. yf the sorrow 
were not of the helle. 

The kynge was heuy of herte and saide / rejmart 
saiste thou to me the trouthe. 

ye said the foxe. see ye not how it standeth with 
me. wene ye that I wil dampne my sowle. what 
shold it auaylle me yf I now saide other wise than 
trouthe. my deth is so nyghe* ther may nether 
prayer ne good helpe me Tho trembled the foxe 
by dyssymljrypig as he had ben a ferde 

The quene had pyte on hym. And prayde the 
kyng to haue mercy on hym in eschewyng of more 
harme / and that he sholde doo the peple holde 
their peas and gyue the foxe Audience, and here 
what he shold saye / 

Tho commanded the kynge openly that eche of 
them shold be stylle / and suffre the foxe to saye 
vnberisped what that he wolde. 

thenne saide the foxe / be ye now alle stylle. 
syth it is the kynges wille. and I shal telle you 
openly this treson. And therin I wil spare 
noman that I knowe gylty. 



H>^ 

!^Dto tt)e fore brouffjt tt)em fn 
liaung:er/tt)at tooltie ^aue brought 
t)pm to hett). anti t)oto t)e gate tt)e 
grace of tt)e kpng:* capftulo ♦jctjif: 

Ow herkene how the foxe began, in the 
begynnyng he appeled grymbert his 
dere cosyn. whiche euer had holpen 
hym in his nede / he dyde so bycause 
his wordes sholde be the better byleued. and that 
he forthon myght the better lye on his enemyes / 
thus began he firste and saide. 

my lorde my fader had founden kyng ermeryks 
tresour doluen in a pytte. and whan he had thys 
grete good, he was so prowde and orguilious that 
he had alle other beestis in despyte whiche to fore 
had been his felaws he made tybert the calte to 
goo in to that wylde lande of ardenne to bruyn the 
bere for to do to hym homage, and bad hym saye 
yf he wolde be kynge that he shold come in to 
flaundres / bruyn the bere was glad hierof / (for he 
had longe desired it / And wente forth in to 
flaundres where my fader receyued hym right 
frendly / anone he sente for the wyse grymbert 
myn neuewe / And for ysegrym the wulfe / and 
for tybert the catte / Tho these fyue camen 
bytwene gaunt and the thorpe callyd yfte / there 
they helden their counseyl an hole derke nyght 

longe / what wyth the deuels helpe and craft and 
for my faders richesse they concluded / and swore 
there the kyngys deth / now herkene and here this 
wonder the foure sworen vpon ysegryms crowne / 
that they sholde make bruyn a kynge and a lorde / 
And brynge hym in the stole at akon and sette 
the crowne on his heed / and yf there were ony of 
the kynges frendes or lignage / that wolde be 
contrarye or ayenst this / hym sholde my fader 
wyth his good and tresour fordryue and take from 
hym his myght and power / 

|T happed so that on a morowtyde erly 
that grymbert my neuew was of wyne 
almost dronke / that he tolde it to dame 
sloepcade his wif in counseyl / and badde her 
kepe it secrete / but she anone forgate it / and 
saide it forth in confession to my wyf / vpon and 
heth where they bothe wenten a pylgremage / but 
she muste firste swere by her trouthe and by the 
holy thre kynges of coleyne that for loue ne for 
hate she sholde neuer telle it forth but kepe it 
secrete but she helde it not/ and kepte it no lenger 
secrete but tyl she cam to me / and she thenne 
tolde to me alle that she herde / but I muste kepe 
ic in secrete / and she tolde me so many tokenys / 
that I felte wcl it was trouthe and for drede and 
fere myn heer stode right vp / and my hcrte be- 
cam as heuy as leed / and as colde as Ise / I 
thought by this a lyknesse whiche hier a fore 

tyme byfylle to the frosshis / whiche were free / 
and complayned that they had none lorde / ne 
were not bydwongen / for a comynte without a 
gouuemour was not god / and they cryden to 
god with a lowde voys / that he wolde ordeyne 
one that myght rewle them / this was al that they 
desired / god herde theyr requeste / for it was re- 
sonable and sente to them a storke / whiche ete 
and swolowed them in as many as he coude 
fynde / he was alway to hem vnmercyful / tho 
complayned they theyr hurte / but then it was 
to late / they that were to fore free and were a 
ferde of no body / ben now bonde and muste obeye 
to strengthe theyr kynge / hyer fore ye riche and 
poure I sorowed that it myght happen vs in lyke 
wyse/ 

|Hus my lord the kyng I haue had sorowe 
for yow wherof ye can me but lytyl thanke 
/ 1 knowe bruyn the bere for suche a shrewe 
and rauener / wherfor I thoughte yf he were kynge 
we shold be alle destroyed and loste / I knowe our 
souerain lord the kyng of so hye byrthe / so 
myghty so benygne and mercyful / that I thought 
truly it had ben an euyl chaunge for to haue a 
foule stynkngye theef and to refuse a noble myghty 
stately lyon / ffor the bere hath more madde folye 
in his vnthrifty heed and al his auncestris / than 
ony other hath / thus had I in myn herte many a 
sorowe / and thought alway how I myght breke 

and fordoo my faders fals counseyl whiche of a 
chorle and a traytour and worse than a theef wolde 
make a lorde and a kynge / alway I prayd god 
that he wolde kepe our kjnig in worship and good 
helthe and graunte hym long lyf / but I thought 
wel yf my fader helde his tresour / he shold with 
his fals felaws wel fynde the waye that the Vyng 
shold be deposed and sette a syde / I was sore be- 
thought how I myght beste wyte where my faders 
good laye /la wayted at al t3rmes as nygh as I 
coude / in wodes in bushes in feeldis / where my 
fader leyde his eyen / were it by nyghte or by 
daye / colde or weet I was alway by hym to espye 
and knowe where his tresour was leyde / 



|N a tyme I laye down al plat on the 
grounde / and sawe my fader come ren- 
nyng out of an hole / Nowe herke 
what I sawe hym doo / whan he cam out of the 
hole / he loked fast a boute yf ony body had seen 
hym / And whan he coude nowher none see / he 
stopped the hole with sande and made hit euen 
and playn lyke to the other grounde by /heknewe 
not that I sawe it / and where his footspore stood/ 
there stryked he with his tayl and made it smothe 
with his mouth that noman should espye it / that 
lemed I there of my fals fader and many subtyli- 
tees that I to fore knewe notbyng of / thenne de- 
parted he thens and ran to the village warde for 




74 THE HISTORY OF 

to do his thyngis / and I forgate not but sprange 
and lepe to the hole ward / and how wel that he 
had supposed that he had made al faste I was not 
so moche a fool but that I fonde the hole wel / 
and cratched and scraped with my feet the sande 
out of the hole / and crepte therin / there fonde I 
the moste plente of siluer and ofgolde that euer I 
sawe / hier is none so olde that euer so moche 
sawe on one heep in alie his lyf / Tho toke I erme- 
lyne my wyf to helpe / and we ne rested nyght 
ne day to bere and carye a waye vrith grete labour 
and payne this riche tresour in to another place 
that laye for vs better vnder an hawe in a depe 
hole / in the mene whyle that myn husewyf and I 
thus labouryd my fader was with them that wolde 
betraye the kynge / now may ye here what they 
dede / bniyn the bere and ysegrym the wulf sente 
alle the londe a boute / yf ony man wolde take 
wages / that they shold come to bruyn / and he 
wolde paye them their souldye or wagis to fore, 
my fader ranne alle ouer the londe and bare the 
lettres. he wyst lytil that he was robbed of his 
tresour. ye though he myght haue wonnen al the 
world, he had not conne fynde a peny thereof. 

[ban my fader hadde ben oueral in the lande 
bytwene the elue and the somme. And 
hadde goten many a souldyour that shold 
the next somer haue coraen to helpe bruyn. tho 

cam he agayn to the bere and his felowis. and tolde 

them in how grete a venture he had be to fore the 

borughes in the londe of saxone / and how the 

hunters dayly ryden and hunted with houndes after 

hym in suche wise that he vnnethis escaped with 

his lyf / whan he had tolde this to thise foure false 

traytours / thenne shewde he them lettres that 

plesyd moche to bruyn there in were wreton 

xij* C* of ysegryms lignage by name withoute 

the beres / the foxes / the cattes and the dassen / 

alle thise had sworn that wyth the first messager 

that shold come for them they shold be redy and 

come for to heipe the bere / yf they had their 

wages a moneth ta fore / This aspyed I / I thanke 

god / after thise wordes my fader wente to the hole 

where his tresour had leyn and wold loke vpon it / 

tho began he a grete sorowe / that he soughte he 

fonde nothyng / he fonde his hole broken and his 

tresour born away / there dede he that I may wel 

sorowe and bewaylle / for grete anger ard soruv^'e 

he wente and hynge hym self / thus abode the 

treson of bruyn by my subtylte after / Now sc e myn 

Infortune / thise traytours ysegrym and bruyn / 

ben now most preuy of counseyl aboute the kynge / 

and sytte by hym on the hye bouche / And I 

poure reynart haue no thanke ne reward / I haue 

buryed myn owcn fader by cause the kynge sholde 

haue his lyf / my lorde saide the foxe / where ben 

they that so wolde doo / that is to destroye 

them self for to kcpe yow / 

I he kynge and the queene hoped to wynne 
the tresour and wyth oute counceyl toke to 
them re>nart and prayed hym that he wold 
do so wel as to telle them were this tresour was / 

reynart saide how shold I telle the kynge or 
them that wold hange me / for loue of the tray- 
tours and murderars whiche by her flaterye wolde 
fayne brynge me to deth / shold I telle to them 
where my good is / thenne were I out of my 
wjrtte / 

The quene tho spak nay reynart the k3nige shal 
lete you haue your lyf / and shal al to gydre for- 
gyue you / and ye shal be frohens forth wyse and 
true to my lorde. 

the foxe answerd to the quene. dere lady jrf the 
kynge wil beleue me and that he wil pardone and 
forgyue me alle my olde trespaces ther was neuer 
kynge so riche as I shal make hym for the tresour 
that I shal doo hym haue / is right costely and 
may not be nombred / 

The kjmge saide ach dame, wille ye beleue the 
the foxe. sauf your reuerence he is borne to robbe 
/ stele and to lye / this cleuid to his bones and 
can not be had out of the flessh / 

the quene saide / nay my lorde ye may now well 
byleue hym / though he were to fore felle / he is 
now chaunged otherwise than he was ye haue wel 
herde that he hath appechid hi sfader and the dasse 
his neuew / whiche he might wel haue leyde on 

Other bestes / yf he wold haue ben false / felle / 
and a lyar / 

The kynge saide dame wilie ye thenne haue it 
soo / and thynke ye it best to be don / though I 
supposed it sholde hurte me / I wille take alle 
thise trespaces of reynart vpon me / and bileue his 
wordes / But I swere by my crowne I yihe euer 
here after mysdoo and trespace / that shal he dere 
abye and alle his lignage vnto the. ix. degree. 

The foxe loked on the kyng stoundmele and 
was glad in his herte / and saide my lorde / I were 
not wyse / yf I sholde say thynge that were not 
trewe 

The kynge toke vp a straw fro the ground / Ajid 
pardoned and forgaf the foxe alle the mysdedes and 
trespaces of his fader and of hym also / 

yf the foxe was tho mery and glad it was no 
wonder / ffor he was quyte of his deth and was 
alle free and franke of alle his enemyes / 

He foxe saide my lord the k3nige and noble 
lady the queue god reward e yow / thys 
grete worship that ye do to me / I shal 
thynke and also thanke you for hit / in suche wise 
that ye shal be the richest k3mge of the world / 
ffor ther is none lyuyng vnther the sonne / that I 
vouchesauf better my tresour on / than on yow 
bothe/ 

Thenne toke the foxe vp a straw and profred it 
to the kyng / and saide my moste dere lord plese it 

yovf to receyue hiere the ryche tresour whiche kynge 
ermeryk hadde / for I gyue it vnto you wyth a fre 
wylle / and knowleche it openly / 

The kynge receyuid the straw and threwe it 
meryly fro hym with a loyous visage / And thanked 
moche the foxe / 

The foxe laughed in hym self. 

The kynge thenne herkened after the counseyl 
of the foxe. And alle that ther were / were at hys 
wylle/ 

\Y lorde sade he / herkene and marke wel 
my wordes / in the west side of flaundres 
ther standeth a woode and is named hul- 
sterlo / And a water that is called krekenpyt lyeth 
therby / This is so grete a wyldernesse / that ofte 
in an hole yere man ner wyf cometh therin / sauf 
they that wil / and they that wille not eschewe it / 
There lyeth this tresour hydde / vnderstande wel 
that the place is called krekenpit / for I aduyse you 
for the leste hurte / that ye and my lady goo bothe 
thyder / fFor I knowe none so trewe that I durste 
on your behalue truste wherfore goo your self / 
And whan ye come to krekenpyt ye shal fynde 
there two birchen trees standyng alther next the 
pytte / my lorde to tho byrchen trees shal ye goo / 
there lyeth the tresour vnther doluen/ There 
muste ye scrape and dygge a way a lytyl the mosse 
on the one side / Ther shalleye fynde many a lewel 
of golde and syluer. and there shal ye fynde the 

crowne which kynge Ermeryk ware in his dayes 
that sholde bruyn the here haue worn yf his wyl 
had gon forth ye shal see many a costly lewel 
with riche stones sette in golde werk whiche coste 
many a thousand marke / My lorde the kjmge 
whan ye now haue alle this good / how ofte shal 
ye saye in your herte and thynke / O how true art 
thou reynart the foxe. that with thy subtyl wjrtte 
daluyst and hyddest here this grete tresour /god 
gyue the good happe and welfare where euer 
thou bee / 

He kjmge sayde / sir reynart ye muste come 
and heipe vs to dygge vp this tresour / 1 
knowe / not the way / 1 sholde neuer conne 
fynde it / 1 haue herde ofte named / parys / london 
akon and coleyn / As me thynketh this tresour 
lyeth / right as ye mocked and laped / for ye 
name kryekenpyt / that is afayned name / 

these wordes were not good to the foxe / and he 
sayd wyth an angry mode / and dissymyled and 
saide / ye my lord the kynge / ye be also nyghe 
that as fro rome to maye / wene ye that I wille 
lede yow to flomme iordyn* / Nay I shal brynge 
you out of wenying and shewe it you by good 
wytnes / 

he called lowde kywart the hare / come here to 
fore the kynge The bestes sawe alle thyder ward 
and wondred what the kynge wold / the foxe sayde 
to the hare / kywart ar ye a colde / how tremble 

ye and quake so / be not a ferd / and telle my lorde 
the kynge here the trouthe / And that I charge 
you by the fayth and trouthe that ye owe hym and 
to my lady the quene of suche thyng. as I shal 
demaunde of you / 

Kywaert saide I shal saye the trouthe though I 
shold lose my necke therfore / I shal not lye ye 
haue charged me so sore / yf I knowe it / 

Thenne saye / knowe ye not where krieken pyt 
standeth / is that in your mjmde / 

The hare saide / I knew that wel. xij. yer a 
goon / wher that stondeth / why aske ye that It 
stondeth in awoode named hulsterlo vpon a 
warande in the wyldernesse / I haue suffred there 
moche sorowe for hunger and for colde / ye 
more than I can telle / Pater symonet the friese 
was woned to make there false money / wherwyth 
he bare hym self out and al his felawship / but that 
was to fore er I had felawship wyth vfa the hounde 
whyche made me escape many a daunger / as he 
coude wel telle yf he were here / and that I neuer 
In my dayes trespaced ayenst the kynge other wyse 
than I oughte to doo with right / 

reynart sayd to hym go agayn to yonder felaw- 
ship here ye kyward / my lorde the k)nige 
desyreth nomore to knowe of yow / 

the hare retorned and wente agayn to the place 
he cam fro. 

The foxe sayde my lord the kynge is it trewe 
that I saide / ye reynart said the kynge / ffor gyue 

it me / I dyde euyl that I beleuid you not / Now 
reynart frende fynde the waye that ye goo wyth 
vs to the place and pytte / where the tresoor 
lyeth / 

the foxe saide it is a wonder thyng wene ye that 
I wolde not fayne goo with yow / yf it were so 
wyth me that I myght goo wyth yow / in sache 
wise that it no shame were vnto your lordshyp / I 
wold goo but nay it may not bee / herkene what 
I shal saye and muste nedes thaugh it be to me 
vylonye and shame / whan Isegrym the wulf in 
the deuels name wente in to religion and become 
a monke shorn in the ordre / though the prouende 
of sixe monkes was not suffycient to hym / and 
had not ynough to ete he thenne playned and 
waylled so sore / that I had pyte on hym / for he 
becam slowe and seke / and by cause he was of 
my kynne I gaf hym counceyl to renne away and 
so he dyde / wherfore I stonde a cursed and am in 
the popes banne and sentence I wil to morow 
bytymes as the sonne riseth take my waye to rome 
for to be assoyled and take pardon and fro rome 
I wil ouer the see in to the holy lande and wil 
neuer refMne agayn till I haue doon so moche 
good that I may with worship goo wyth yow / hyt 
were grete repref to you my lord the kyng / in 
what londe that I accompanyed you that men 
shold saye ye reysed and accompanyed your self 
with a cursyd and persone agrauate / 

The kynge sayde sith that ye stande a cursyd 

F 

in the censures of the churche yf I wente wyth 
yow / men sholde arette vilonye vnto my crowne / 
I shal thenne take kywaert or somme other to go 
with me to kryekenpytte / and I counseylle you 
rejmart that ye put you your self out of this 
curse / 

my lord quod the foxe / therfore wylle I goo to 
rome as hastely as I may / I shall not reste by 
nyght ner day til I bee assoylled / 
• reynart said the kynge / me thynketh ye ben 
tomed in to a good waye / god gyue you grace 
taccomplyssh wel your desyre/ 

|ssone as this spekyng was don / noble the 
kyng wente and stode vpon an hygh stage 
of stone / And commanded sylence to alle 
the bestes / and that they shulde sytte doun in a 
rynge rounde vpon the grasse eueriche in his 
place after his estate and byrthe / reynart the foxe 
stode by the quene / whom he ought wel to loue / 
Thenne said the kynge / here ye alle that be 
poure and riche yong and olde that stondeth here/ 
reynart one of the heed ofllycers of my hows had 
don so euyl whiche this daye shold haue been 
hanged / hath now in this courte don so moche / 
that I and my w)rf the quene haue promysed to 
hym our grace and frendshyp / The quene hath 
prayde moche / for hym / in so moche that I haue 
made pees wyth hym / And I gyue to hym his 
lyf and membre / freely agayn / and I comande 

you vpon your lyf / that he doo worship to / 
reynart his wyf and to his chyldren / where som- 
euer ye mete hem by day or night / and I wil 
also here nomoo complayntes of reynard / yf he 
hath hier to fore mysdon and trespaced / he wil 
nomore mysdo ne trespace / but now bettre him / 
he wylle to morowe / erly goo to the pope for 
pardone and foryeuenes of alle hys synnes and 
forth ouer the see to the holy lande / and he wil 
not come agayn til he brynge pardon of alle his 
synnes / 

This tale herde tyselyn the rauen / and leep to 
ys^rym / to bruyn / and to tybert there as they 
were / and saide ye caytyfs / how goth it now / 
ye vnhappy folke what do ye here / reynard the 
foxe is now asquyer and a courtyer and right grete 
and myghty in the court / The kynge hath skylled 
hym quyte of alle his brokes and forgyuen hym 
all his trcspaces and mysdedes / And ye be alle 
betrayed and apechyd / 

ysegrym saide how may this be/ I trowe tyselyn 
that ye lye 

I do not certaynly saide the rauen / 

Tho wente the wulf and the here to the kynge 
Tybert the catte was in grete sorowe he was so 
sore a ferde | that for to haue the foxes frendship / 
he wold wel forgyue reyner the losse of his one 
eye that he loste in the prestes hows / he was so 
woo / he wist not what to doo / he wolde wel that 
he neuer had seen the foxe / 

i^oto tf)e toulf anD tf)e bere toere 
aresft^D b^ tf)e labour of re^nart tbe 
fojce capftulo .jcbffi^ 

Segrym cam proudly oaer the felde to 
fore the kynge / and he thanked the 
quene / and spack wyth afelle moed ylle 
wordes on the foxe / in suche wise that 
the kynge herde it / and was wroth and made the 
woulf and the here anon to be arestyd / ye sawe 
neuer wood dogges do / more harme / than was 
don to them they were bothe fast bounden so sore 
that alle that nyght / they royght not ster hande 
ne foot / They myght scarsely rore ne meue ony 
loynte / Now here how the foxe forth dyde / he 
hated hem / he laboured so to the quene that he 
gate leue for to haue as moche of the beres skyn 
vpon his ridge as a foote longe and a foot brode 
for to make hym therof a scryppe / thenne was the 
foxe redy yf he had foure stronge shoon / now here 
how he dyde for to gete these shoon / 

he said to the quene / madame I am youre pyl- 
grym / here is myn eme sir Isegrym that hath .iiij. 
stronge shoon whiche were good for me / yf he 
wolde late me haue two of them I wolde on the 
waye besyly thynke on your sowle / ffor it is ryght 
that a pylgrym shoid alway thynke and praye for 
them that doo him good / Thus maye ye doo your 
sowle good yf ye will. And also yf ye myght gete of 

myn aunte dame eerswyn also two of her shoon to 
gjrue me / she may wel doo it / ffor she gooth but 
lytil out / but abydeth alway at home / 

thenne sayde the quene / reynard yow behoueth 
wel suche shoes / ye may not be wythout them / 
they shal be good for you to kepe your feet hool 
for to passe with them many a sharpe montayn and 
stony roches / ye can fynde no better shoes for 
you / than suche as Isegrym and his wif haue and 
were / they be good and stronge / though it sholde 
touche their lyf eche of them shal gyue you two 
shoes for to accomplissh wyth your hye pilgrem- 
age/ 



Ijoto pstffrpm anD %i^ topf trt-- 
0tosn musftt jSuffrt %zz 0f)oist to be 
plucked of / j^nD iioto re^narD D^he 
on t^e st^o^st for to g;oo to rome 
toptft / capftulo 'Xix""* 

Hus hath this false pylgrym goten fro 
Isegrym ij shooes fro his feet / whiche 
were haled of the clawes to the senewis 
ye sawe neuer foule that men rosted 
laye so stylle / as Isegrym dyde / when his shoes 
were haled of / he styred not / and yet his feet 
bledde / thenne whan Isegrym was vnshoed / Tho 
muste dame eerswyn his wyf lye doun in the grasse 

wyth an heuy chere / And she loste ther her 
hynder shoes. 

Tho was the foxe glad and said to his aunte in 
scome / My dere aunte how moche sorow haue ye 
suffred for my sake / whiche me sore repenteth / 
sauf this / herof I am glad fior ye be the lyeuest of 
alle my kyn / Therefore I wyl gladly were your 
shoen / ye shal be partener uf my pylgremage / 
and dele of the pardon that I shal with your shoen 
fecche ouer the see / 

dame erswyne was so woo that she vnnethe 
myghte speke / Neaertheles this she saide / A 
reynart that ye now al thus haue your wyl / I pray 
god to wreke it / 

ys^rym and his felaw the here helden their pees 
and wheren al stylle / they were euyl at ease / ffor 
they were / bounden and sore wounded had tybert 
the catte haue ben there / he shold also somwhat 
haue suffred / in suche wyse / as he sholde not 
escaped thens wythout hurte and shame' 

He next day whan the sonne aroos rejmard 
thenne dyde grece his shoes whiche he had 
of ysegrym and erswyn his wyf / and dyd 
hem on and bonde hem to his feet / and wente to 
the kynge and to the quene and said to hem with 
a glad chere / Noble lord and lady god gyue you 
good morow and I desire of your grace that I may 
haue male and staff blessyd as belongeth to a 
pilgrym 

Thenne the kynge anone/sent for bell3m the 
ramme / and whan he cam he saide / sir bellyn ye 
shal do masse to fore reynart / for he shal goo on 
pylgrymage / and gyue to hym male and staf / 

the ram answerd agayn and said / my lord I dare 
not do that / fior he hath said that he is in the 
popes curse / 

The kynge said / what therof / mayster gelys 
hath said to vs / yf a man had doo as maiiy synnes 
as al the world / and he wold tho synnes forsake / 
shryue hem and resseyue penance / and do by the 
prestes counseyl / god wil forgyue them and be 
mercyful vnto hym now wil reynard goo ouer the 
see in to the holy lande and make hym clere 
of al his synnes / 

Thenne ansuerd bellyn to the kynge I wil not 
doo litil ne moche herin / but yf ye saue me harm- 
les in the spirituel court byfore the bysshop pren- 
delor and to fore his archedeken loosuynde / and to 
for sir rapiamus his ofiycyai / 

The kynge began to wexe wroth and saide / I 
shal not bydde you so moche in half a yere / I had 
leuer hange yow than I shold so moche praye yon 
for it / 

whan the rame sawe that the kynge was angry / 
he was so sore aferd that he quoke for fere / and 
wente to the awter and sange in his bookes and 
radde suche as hym thought good ouer reynart / 
whiche lytyl sette ther by / sauf that he wold haue 
the worship therof 

|han bellyn the ramme had alle sayd his 
seruyse deuoutly / thenne he hynge cm the 
foxes necke / a male couerd with the skynne 
o! bruyn the here / and a lytil palster therby. tho 
was rejmart redy toward his loamey. tho loked 
he toward the kynge as he had ben sorowful to 
departe and fayned as he had wepte. right as he 
hadde yamerde in his herte* but yf he had ony 
sorow it was bycause al the other that were there 
were not in the same plyght as the wulf an here 
were brought in by hym. neuertheles he stood 
and prayd them alle to praye for hym. lyke as he 
wold praye for them the foxe thought that he 
taryed longe and wold fayn haue departed for he 
knewe hym self gylty / 

the kynge saide reynart I am sory ye be so 
hasty / and wil no lenger tarye / 

nay my lord / it is tyme / for me ought not 
spare to doo wel / I pray you to g3rue me leue to 
departe I muste doo my pylgremage / 

the kynge sayd / god be wyth yow / and com- 
manded alle them of the court to go and conueyne 
reynart on his way sauf the wulf and the here / 
whyche fast laye bounden / ther was none that 
durst be sory therfore / and yf ye had seen 
reynart how personably he wcnte wyth hys male 
and palster on his sholder and the shoes on his 
feet / ye shold haue laughed / he wente and shewde 
hym outeward wysely / But he laughed in his 
herte that alle they brought hym forth / whiche 

had a lytyl to fore been with, hym so wrooth / And 
also the kynge whiche so moche hated hym / he 
had made hym suche a fool that he brought hym 
to his owne entente he was a pylgrym of deux 
aas. 

I Y lord the kyng sayd the foxe I pray you to 
retorne aga)m I wil not that ye goo ony 
ferther with me. ye mygbt haue harme 
therby. ye haue there two morderars arestyd / yf 
they escape you. ye myght be hurt by them y pray 
god kepe you fro mysauenture* wyth these wordes 
he stode vp. on his afterfeet. And prayde alle the 
bcestys grete and smal that wolde be parteners of 
his pardon that they shold praye for hym / 

They sayde that they alle wolde remembre 
hym / 

Thenne departed he fro the kynge so heuyly 
that many of them ermed / 

Thenne said he to kyward the hare / and to 
bellyn th ramme meryly / dere frendes shal we 
now departe / Ye wil and god will accompanye me 
ferther / ye two made me neuer angry / ye be good 
for to walke wyth / courtoys / frendly and not 
complayned on of ony beeste ye be of good con- 
dicions / and goostly of your lyuyng / ye lyue 
bothe as I dyde / whan I was a recluse / yf ye haue 
leeuis and gras ye be plesyd / ye retche not of 
brede / of flesshe / ne suche maner mete 

with suche fiateryng wordes hath reynard thise 

two flatred / That they wente wyth hym tyl they 
camen to fore his hows / maleperduys / 

l^oto ftptoart tiie fiare toa0 0la^ti 

«*Han the foxe was come to fore the yate 
of his hows he sayde to bell)m the 
ramme / cos3m ye shal abide here 
withoute / I and kywart wille goo in / 
ffor I wille praye kywart to helpe me to take my 
leue of ermelyn my wyf / and to conforte her and 
my chyldren / 

bell3m sayde I praye hym to comforte them wel / 
wyth suche flateryng wordes brought he the hare 
in to his hole in an euyl hour / There fonde they 
dame ermelyn lyeng on the grounde with her 
yonglyngis / whiche had sorowed moche ffor drede 
of reynarts deth / but whan she sawe hym come 
she was glad / but whan she sawe his male and 
palster / and espyed his shoes / she meruailled and 
sayd dere reynerd how haue ye spedd / 

he sayd I was arestid in the court / But the 
kynge let me gon / I muste goo a pilgremage / 
Bruyn the here and ysegrym thew ulf they be 
plegge for me. I thanke the k)mge / he hath 
gyuen to vs kywart hier / ffor to doo with hym 
what we wyl / The kynge saide hym self that 
kywart was the first that on vs complayned / And 



REYNARD THE FOX. gi 

by the fayth that I owe yow I am right wroth on 
kywart / 

whan kywart herde thise wordes he was sore 
aferde / He wold haue fledde / but he myght not / 
flfor the foxe stode b)rtwene hym and the yate / And 
he caught hym by the necke / Tho cryed the hare 
helpe bellyn helpe / Where be ye This pilgryme 
sleeth me / but that crye was sone doon / for the 
foxe had anon byten his throte a two / 

Tho sayd he late vs go ete this good fatte hare / 
the yonge whelpes cam also / Thus helde they a 
great feste / ffor kywart had a good fatte body / 
ermelyn ete the flessh and dranke the blood / she 
thanked ofte the kynge that he had made them so 
mery / The foxe saide ete as moche as ye maye / 
he wil paye for it / yf we will feche it. 

I He sayd reynart I trowe ye mocke / telle 
me the troulhe how ye be departed thens / 
dame I haue so flaterid the kynge and 
the quene / that I suppose the frendship bytwene 
vs shal be right thynne whan he shal knowe of 
this / he shal be angry / and hastely seke me for 
to hange me by myne necke / Therfore late vs 
departe and stele secretly a way in somme other 
foreste / Where we may lyue wythoute fere and 
drede / and there that we may lyue vij yere and 
more and fynde vs not / there is plente of 
good mete of partrychs / wododekkis and moche 
other wilde fowle / dame and yf ye wil come with 

me thyder / ther ben swete welles and fayr and clere 
rennyng brokes / lord god how swete eyer is there / 
There may we be in pees and ease and Ijnie in 
grete welthe / ffor the kjmge hath lete me gon by 
cause I tolde hjrm that ther was grets tresour in 
krekenpyt / but there shal he fynde nothjmg 
though he sought euer / This shal sore angre hym 
whan he knoweth that he is thus deceyuid what 
trowe ye how many a grete lesynge muste I lye / 
er I coude escape from hym / It was harde that I 
escaped out of pryson / I was neuer in gretter 
paryl ne nerrer my deth / but how it euer goo / I 
shal by my wille neuer more come in the k3mges 
daunger / 1 haue now goten my thombe out of his 
mouth/ that thanke I my subtylyte. 

I Ame ermelyne saide reynart I counseyle that 
we goo not in to another foreste / where 
we sholde be strange and elenge we haue 
here al that we desyre / And ye be here lorde of 
our neyghbours / wherfore shalle we leue this 
place / And auenture vs in a worse / we may abyde 
her sure ynough / yf the k)nige wold doo vs ony 
harme or besiege vs / here ben so many by or 
side holes / in suche wyse as we shal escape from 
hym / in abydyng here / we may not doo arays / we 
knowe alle bypathes ouer alle / and er he take vs 
with myght / he muste haue moche helpe therto but 
that ye haue sworen that ye shal goo ouersee and 
abide there/that is the thyngthattouchethme moste. 

nay dame care not therfore / how more for 
sworn / how more forlorn / I wente ones with a 
good man / that said to me / that a bydwongen 
oth* or oth sworn for force, was none oth. Though 
I wente on his pilgremage it shold not auaylle me 
a cattes tayl. I wil abyde here and folowe your 
counseyl / yf the kyng hunte after me. I shal 
kepe me as wel as I maye. yf he be me to 
myghty. yet I hope wyth subtylte to begyle hjrm. 
I shall vnbynde my sack, yf he wil seche harm he 
shal fynde harme. 

Ow was bell)ni the ramme angry that 
kywart his felawe was so longe in the 
hole / and called lowde. come outkywarte 
in the deuels name, how longe shal reynart kepe 
you there / haste you and come late vs goo / 

when reynard herde this* he wente out and saide 
softly to bellyn the ramme. lief bellyn wherfore be 
ye angry kywart speketh wyth his dere aunte. me 
thynketh ye ought not to be dysplesid therfore. he 
bad me saye to yow ye myght wel go to fore* 
And he shal come after* he is lighter of fote than 
ye. he muste tarye a whyle wyth his aunte and 
her chyldren. they wepe and crye by cause I shal 
goo fro them / 

bellyn sayde* what dyde kyward. me thoughte 
cryed after helpe / 

the foxe answerd / what saye ye bellyne wene 
ye that he shold haue ony harme / now herke 

what he thenne dyde / whan we were comen in to 
myn hows / and ermelyn my wyf vnderstode that I 
shold goo ouer see she fyl doun in a swoun and 
whan kywart sawe that / he cryed loude bellyn 
come helpe myn aunte to brynge her out of her 
swoun 

thenne sayde the ramme In fayth I vnderstode 
that kywart had ben in grete daunger / 

the foxe sayde / nay truly / or kyward shold 
haue ony harme in my hows / I had leuer that my 
wyf and chyldren shold sufh-e moche hurte / 

!^oto tje fojce jsente tje J^eD of 
bptoart t^^z l^are to t^z bpnp bp hth 
Ipntje ramme* capitulo xx\' 



tO 




He foxe saide / bellyn remembre ye not 
that yesterday the kynge and his coun- 
seyl commanded me that er I shold 
departe out of this lande / I shold 
sende to hym two lettres. dere cosyn I pray you to 
here them, they be redy wreton. 

the ramme sayde I wote neuer yf I wiste that 
your endyttyng and wrylyng were good / ye myght 
pareuenture so moche praye me that I wold bere 
them / yf I had ony thyng to bere them in / 

reynarde saide ye shal not fayle to haue som 
what to bere them in / rather than they shold be 
vnborn I shal rather gyue yow my male that I 

here, and put the kynges lettres therin. and hange 
them aboute your necke ye shal haue of the 
kyngegrete thanke therfore andberyghtwelcomen 
to hym. 

hier vpon bellyn promysed hjrm to here thise 
lettres* 

tho retorned reynart m to his hows and toke 
the male and put therin kywarts heed and brought 
it to bellyn for to brynge hym in daunger / And 
henge it on his necke / and chargyd hym not for 
to loke in the male / yf he wolde haue the k3mgis 
f rend ship and yf ye wil that the kynge take you in 
to h is grace and loue you / saye that ye your self 
haue made the iettre and endited it / and haue 
gyuen the counseyl that it is so wel made and 
wreton / ye shal haue grete thank therfore / 

bellyn the ramme was glad herof and thought 
he shold haue grete thank and saide reynarde I 
wote wel that ye now doo for me / I shal be in 
the court gretly preysed whan it is knowen that I 
can so wel endyte and make alettre / thaugh I can 
not make it / ofte tymes it happeth that god suf- 
freth somme to haue worship and thanke of the 
labouris and connyng of other men / and so it shal 
bifalle me now / Now what counseyle ye reyner / 
shal kywart he hare come W3rth me to the 
court / 

nay sayd the foxe / he shal anone folowe yow / 
he may not yet come / for he muste ppeke wyth 
his aunte / 

|0w goo ye forth to fore / I shal shewe to 
kjTwart secrete things whiche ben not yet 
knowen / 

bellyn sayde fare wel reynart / and wente h3rm 
forth to the court / and he ran and hasted so faste 
that he cam to fore mydday to the court / and 
fonde the k3mge in his palays wyth his barons / 
the k3mge meniaylled whan he saw hym brjrnge 
the male agayn whiche was made of the beres 
skyn / the kyng saide saye on bellyn fro whens 
come ye / where is the foxe / how is it that he hath 
not the male with hjrm / 

bellyn sayd my lord I shal saye yow al that I 
knowe / I accompayned reynard vnto his hows / 
And whan he was redy he asked me yf I that 
wold fFor your saacke bere two. lettres to yow / I 
saide for to do you playsir and worship / I wold 
gladly bere to yow vij. tho brought he to me 
this male where in the lettres be / whiche ben 
endyted by my connyng and I gaf counseyl of the 
makyng of them / I trowe ye sawe neuer lettres 
better ne craftelyer made ne endyted / 

The kynge commanded anon bokart his secre- 
tarye to rede the lettres / ffor he vnderstode al 
maner langages / tybert the catte and he toke 
the male of bellyns 'necke / and bellyn hath so 
ferre sayd and confessyd / that he therfore was 
dampned. 

I He clerke bokwart vndyde the male / and 
drewe out ky warts heed and said alas what 
lettres ben these / certaynly my lord this 
is ky warts heed / 

alas sayde the kynge that euer I beleuid so the 
foxe / There myghte men see grete heuynesse of 
the kynge and of the quene / the kynge was so 
angry that he helde longe domi his heed And atte 
laste after many thoughtes / he made a grete crye / 
that alle the bestys were aferde of the noyse / 

Tho spack sir firapeel / the lupaerd whiche was 
sybbe somwhat to the kynge / and saide / sire kyng 
how make ye suche a noyse ye make sorow ynough 
thaugh the quene were deed / late this sorowe goo/ 
and make good chere / it is grete shame / be ye 
not a lorde and kynge of this londe / Is it not alle 
vnder yow / that here is / 

the kynge sayde sir firapeel how sholde I suffre 
this / one false shrewe and deceyuaur hath be- 
trayed me and brought me so ferre / that I haue 
for wrought and angred my frendes / that I the 
stoute bruyn the here / and ysegrym the wulf / 
whiche sore me repenteth / and this goth ayenst 
my worship that I haue done amys ayenst my 
beste barons and that I trusted and beleuid so 
moche the fals horeson the foxe / and my wyf is 
cause therof / she prayde me so moche that I herde 
her prayer and that me repenteth / thaugh it be 
to late / 

what thawh sir kyng said the lupaerd / yf ther 

G 

be ony thing mysdon / it shal be amended we 
shal g^e to bruyn the here to ysegiym the wiilf / 
and to erswyn hys wyf for the pece of his skynne 
and for their shoes for to haue good pees bellyn 
the ramme / for he hath confessyd h3rmself that he 
gaf counseyl and consentyd to kywardes deth / it 
is reson that he aby it / And we alle shal goo 
fecche reynard and we shal areste hjrm and hange 
h3rm by the necke withoute lawe or lugement / and 
ther with alle shul be contente/ 

l^otD bellpn y^z ramme anD alle 
^{0 Itgnap toere w^tn tn tl^^ ib^tiDe^ 
of ^0egrpm and brupn anD l^o^ ^^ 
toa0 0la?n / capitulo ♦Wff ♦ 

I He kynge saide I wil do it gladly / 

firapel the lupaerd wente tho to the 
pryson / and vnbonde them firste / and 
thenne he sayde ye sires I brynge to 
you a faste pardon and my lordes loue and frend- 
ship it repenteth hym and is sory that he euer hath 
don spoken or trespaced ayenst you / and therfore 
ye shal haue a good appoyntement / And also 
amendes he shal / gyue to you bellyn the ramme 
and alle his lignagefro nowforthon todomesdaye / 
in suche wyse that where someuer ye fynde them in 
felde or in wode that ye may frely byte and ete 
them wythoute ony forfayte / And also the kynge 

graunteth to yow / that ye maye hunte and do the 
werst ye can to re3mard and alle his lynage wyth- 
oute mysdoyng This ioyx grete pryuelage wylle the 
kynge graunte to you euer to holde of hym / And 
the kynge wille that ye swere to hym neuer to 
mysdoo / but doo hym homage and feawte I coun- 
seil yow to doo this / ffor ye may doo it honorably / 

Thus was the pees made by fyrapel the lupaerd 
frendly and wel / And that coste bellyn the ramme 
his tabart and also his lyf / and the wulfis lignage 
holde thise preuilegis of the kynge / and in to thys 
daye they deuoure and ete bellyns lignage where 
that they may fjmde them this debate was begonne 
in an euyl tyme / flfor the pees coude neuer syth 
be made betwene them / 

The kynge dyde forth wyth his courte and 
leste lengthe xij* dayes lenger for loue of the 
bere and the wulf / So glad was he of the makjmg 
of this pees / 

5pm capitulo .jc.rt)}. 

l^otD tfie fojce cam affapn 
to tbe court auH of "^10 
05rifte capitulo .r;cbi|. 

THE HISTORY OF 
REYNARD THE FOX. 

[The Second Part.] 

I^Dto t^e fepnp ^eltie W tttfitt / 
anti ^ote lapreel t^t coup complaptteti 
tinto tfte fegnge ipon regnart tje 
fojce capltulo 'XXiif* 

O this grete feste cam al maner of 
beestis / ffor the kynge dyde do crye 
this feste ouer alle in that londe / Ther 
was the moste loye and myrthe that 
euer was seen emonge beestis / Ther was daunsed 
manerly the houedaunce with shalmouse trompettis 
and alle maner of menestralsye / the kynge dyde 
do orde)me so moche mete / that euerych fonde 
ynough / And ther was no beest in al his lande so 
grete ne so lytyl but he was there / and ther were 
many fowles and byrdes also / and alle they that 
desired the kynges frendship were there / sauyng 
reynard the foxe / the rede false pilgrym whiche 
laye in a wayte to doo harme / and thoughte it 
was not good for hym to be there / Mete and 
drynke flowde there / Ther weere playes and 
esbatemens / The feest was ful of melodye / One 
myghte h^.ue luste to see suche a feeste / 

and right as the feeste had dured viij dayes / a 
boute mydday cam in the cony lapreel to fore the 
kynge where he satte on the table with the quene / 
and sayde al heuyly that all they herde hym that 
were there / My lorde haue pyte on my complaynt 
whiche is of grete force and murdre that reynard 
the foxe wold haue don to me / yester morow as I 
cam rennyng by his bomgh at maleperdhu3rs he 
stode byfore his dore without lyke a pylgryme / I 
supposed to haue passed by hym peasibly toward 
this feste and whan he sawe me come / he came 
ayenst me sayeng his bedes I salewed hym / but 
he spack not one worde / but he raught out his 
right foot and dubbed me in the necke bytwene 
myn Eeris / that I had wende I sholde haue loste 
my heed / but god be thanked I was so lyght that 
I sprange fro hym / wyth moche payne cam I of 
his clawes / he grymmed as he had ben angry by 
cause he helde me no faster / tho I escaped from 
hym I loste myn one ere / and I had foure grete 
holes in my heed of his sharpe nayles that the 
blood sprange out / and that I was nyhe al a 
swoun / but for the grete fere of my lyf I sprange 
and ran so faste fro hym that he coude not ouertake 
me / See my lord thise grete woundes that he hath 
made to me with his sharpe longe nayles / I pray 
yow to haue pite of me and that ye wil punysshe 
this false traytour and morderar / or ellis shal ther 
noman goo and comen ouer the heth in saefte / 
whyles he haunteth his false and shrewde rewle / 

l^otD corbattt t^e rofee compla^neti 
on tje fojce for tfie HetJ of W topf 
capitulo .Wiiif. 

Yght as the cony had made an ende of 
his complaynt / cam in corbant the roek 
flo wen in the place to fore the kynge 
and sayde / dere lorde here me / I 
brynge you hier a pietous mmplaynt 7 I wenfee to 
day by the morow wyth sharpebek my wyf for to 
playe vpon the heth And there laye reynart the 
foxe doun on the grounde lyke a dede keytyf / 
hys eyen stared and his tonge henge longe out of 
his mouth / lyke an hounde had been deed / we 
tasted and felte his bely / but we fonde theron no 
lyf / tho wente my wyf and herkened and leyde 
her ere to fore his mouth for to wite yf he drewe 
his breeth / whiche mysfylie her euyl / ffor the 
false felle foxe awayted wel his tyme and whan he 
sawe her so nygh hym / he caught her by the heed 
and boote if of / tho was I in grete sorowe and 
cryde lowde / Alas alas what is there happed / 
thenne stode he hatelsy vp / and raught so couet- 
ously after me that for feere of deth / I trembled 
and flewh vpon a tree therby and sawe fro ferre 
how the false keytyf ete and slonked her in so 
hungerly that he lefte neyther flessh ne bone / 
nomore but a fewe fethers / the smal fethers he 
slange them in wyth the flessh / he was so hungry / 
he wolde wel haue eten tweyne / Tho wente he 

his strete / tho flewe I doun wyih grete sorow and 
gadred vp the fetheris for to shewe them to you 
here / I wolde not be agayu in suche peryl and 
fere as I was there for a thousand marke / of the 
fynest gold that euer cam out of arabye / My lord 
the kjmge see hier this pyteous werke / Thise ben 
the fethers of sharpbecke my wyf / my lord yf ye 
wil haue worship ye muste do herfore lustyce and 
auenge you in suche wise as men may fere and 
holde of yow / ffor yf ye suflfre thus youre sauf- 
condu3rt to be broken / ye your self shal not goo 
peasibly in the hye way / for tho^ lordes that do 
not lustyce and suffre that the lawe be not 
executed vpon the theeuis / morderars and them 
that mysdoo / they be parteners to fore god of alle 
theyr mysdedes and trespaces / and eueryche 
thenne / wylle be a lord hym self / dere lorde see 
wel to for to kepe your self* 



of r^fiJe complapntegcapftulo .wb^ 

Oble the kynge was sore meuyd and 
brSyj angry whan he had herde thise com- 
0^11 playntes of the cony and of the roke / 
he was so ferdful to loke on that his 
eyen glymmerd as fyre / he brayed as lowde as a 
bulle in suche wise that alle the court quoke for 
feere / at the laste he sayde cryeng / by my crowne 

and by the trouthe that I owe to my wyf, I shal 
so awreke and auenge this trespaces / that it shal 
be longe spoken of after / that my saufconduyt 
and my commandement is thus broken I was ouer 
nyce that I beleuid so lyghtly the false shrewe / 
his false flateryng speche decejoied me / He tolde 
me he wolde go to rome / and for thens ouer see 
to the holy londe / I gaf hym male and palster 
and made of hym a pylgrym and raente al trouth / 
O what lalse touches can he / how can he stufie 
the sleue wyth flockes / but this caused my wyf / 
it was al by her counseyl / I am not the fyrst that 
haue been deceyued by wymmens coimseyl by 
whiche many a grete hurte hath byfallen / I pray 
and comande alle them that holde of me and 
desire my frendship / be they here or where 
someuer they be / that they wyth theyr counseyl 
and dedes heipe me tauenge this ouer geete* 
trespaas / that we and owris may abyde in honour 
and worship / and this false theef in shame that 
he nomore trespace ayenst our saufguarde / I wil 
mysell in my persone helpe therto all that I maye / 

|S^frym the wulf and bruyn the here herde 
wel the kynges wordes / and hoped wel to 
be auengid on reynard the foxe but they 
durste not speke one word The kynge was so sore 
meuyd that none durst wel speke / 

Atte laste the quene spak / Sire pour dieu ne 

♦ Great. 

croyes mye toutes choses que on vous dye / et ne 
lures pas legierment / A man of worship shold not 
lyghtly belieue ne swere gretly ynto the tyme he 
knewe the mater cleriy. ana also he ought by right 
here that other partye ^>eke. There ben many 
that complayne on other and ben in the defaute 

them self. Audi alteram partem, here that 
other partye / 1 hane truly holden the foxe for 
good / and vpon that / that he mente no falsdiede / 
I helped hym that I myghte but how somener it 
Cometh or gooth / is he euyl or good / me thynk- 
eth for your worship that ye shold not procede 
ayenst hym ouer hastely that were not good ne 
honeste / flbr he may not escape firo you. Ye 
maye prysone hym or flee hym / he muste obeye 
your lugement / 

thenne saide fyrapel the lupaerd / My lord me 
thynketh / my lady here hath saide to you troothe 
and gyuen yow good counseyl do ye wel and 
folowe her and take adnyse of your wyse counseyl / 
And yf he be founden gylty in the trespaces that 
now to yow be shewd / late hym be sore punyshid 
acordying to hys trespaces / And yf he come not 
hyther / er this feste be ended and excuse hym / 
as he ought of right to doo / thenne doo as the 
counseyl sbal aduyse yow / But and yf he were 
twyes as raoche false and ylle as he is / I wolde 
not counseylle that he sholde be done to more 
then right / 

Isegrym the wulf said sir fyrapal. all we agree 

to the same* as ferre as it pleseth my lord the 
kynge / it can not be better. But though reynart 
were now here, and he cleryd him of double so 
many playntes yet shold I brynge forth ayenste 
hym that he had forfayted his lyf. But I wyl now 
be stylle and saye not. by cause he is not presente 
and yet aboue alle this he hath tolde the kynge of 
certayn tresour lyeng in krekenpyt in hulsterlo. 
Ther was neuer lyed a greter les3mg. ther wyth he 
hath vs all b^yled. and hath sore hyndred me and 
the here. I dar leye my lyf theron that he sayd 
not therof a trewe worde. Now robbeth he and 
steleth ypon the heth / alle that gooth forth by 
his hows / Neuertheles sir firapel that pleseth the 
kynge and yow / that muste wel be don / But and 
yf he wolde haue comen hyther / he myght haue 
ben here for he had knowleche by the kynges 
messager / 

The kynge sayde we wyl none otherwyse sende 
for hym / But I commande alle them that owe me 
semyse and wylle my honour and worshippe that 
they make them redy to the warre at the ende of vj 
dayes / all them that ben archers and haue 
bowes / gonnes / bombardes / horsemen / and 
footemen that alle thise be redy to besiege male- 
perduys / I shal destroye reynart the foxe / yf I be 
a kynge / ye lordes and sires what saye ye hereto 
wille ye doo this wyth a good wyl / 

And they sayd and cryed alle / ye we lorde/ 
whan that ye wylle / we shal alle goo with yow. 

l^ote ffcpmbert tfie &d00e tDarneti 
tfie fo;re / t^at tfie &png:e toais torot]^ 
atiD tDolti 0lee fiptn capftulo •jCjrbf^ 

|Lle thise wordes herde gymbert the 
dasse whiche was his brother sone / he 
was sory and angry yf it myght haue 
proufi^ed he ranne thenne the hye way 
to maleperduys ward / he spared nether bnsshe ne 
hawe / but he hasted so sore that he swette / he 
sorowed in hym self for reynart his rede erne / and 
as he wente hesaidetohym self Alas in what daunger 
be ye comen in / where shal ye become shal I see 
you brought fro lyf to deth / or elles exyled out of 
the lande / truly I may be wel sorooful / fur ye 
be heed or alle our lygnage / ye be wjrse of coun- 
seyl / ye be redy to helpe your frendes whan they 
haue nede / ye can so wel shewe your resons / 
that where ye speke / ye wynne all / 

with suche maner wayll3aig / and pytous wordes 
cam grymbert to maleperduys / 

And fonde rejmart his eme there standyng / 
whiche had goten two pygeons / as they cam first 
out of her nest to assaye yf they coude flee and 
because the fathers on her wyngis were to 
shorte / they fylle doun to the ground / And as 
rejmart was gon out to seche his mete / he espyed 
them and caught hem and was comen home with 
hem / 

And whan he saw grymbert comyng. / he 
taryed and said / welcome my best beloued neuew 
that I knowe in al my kynrede / ye haue ronne 
faste / ye ben al be swette / haue ye ony newe 
tydynges / 

alas said he / lyef erne it standeth euyl wyth 
yow / ye have loste both lyf and good / the kynge 
hath sworn that he shal gyue you a shameful deth / 
he hath commanded alle his folke withyn vj dayes 
for to be here / Archers / fotemen / horsemen / 
And peple in waynes* And he hath gunnes / bom- 
bardes tentes and pauyllyons / And also he hath do 
laaden torches / See to fore yow / For he haue 
nede / Ysegrym and bruyn ben better now wjrth 
the kynge than I am wyth yow / Alle that they 
wille / Is doon / Isegrym hath don hym to vnder- 
stande that ye be a theef and a morderar* he hath 
grete enuye to vow. Lapreel the cony and Cor- 
bant the roek haue made a grete complaynt also. 
I sorow moche for your lyf. That fur drede I am 
alle seke. 

Puf said the foxe / der neuew is ther nothyng 
ellis / be ye so sore aferd herof Make good chere 
hardely / thaugh the kynge hym self and alle that 
ben in the court had sworn my deth / yet shal I 
be exalted aboue them alle / They may alle iaste 
langle clatre and yeue counseyl / but the courte 
may not prospere wythoute me and my wyles and 
subtylte 



B 

!^oto repnartt^e fojce cam another 
tgme to t|e courte capitulo ♦wtif* 

I Ere neuew late alle thise thynges passe 
and conie here in / and see what I shal 
gyue you / a good payre of fatt® 
pygeons / I lone no mete better / They 
ben good to dygeste / they may almoste be 
swolowen in al hool / the bones ben half blode / 
I ete them wyth that other. I fele my self other 
whyle encombred in my stomak therfore ete I 
gladly lyght mete. My wyf ermelyn shal receyue 
vs frendly / but telle her nothyng of this thynge / 
ffor she sholde take it ouer heuyly / she is tendre 
of herte,she myghte for fere falle in somme sekenes / 
a lytyl tb3mge gooth sore to her herte. And to 
morow erly I wil goo with yow to the courte / 
And yf I may come to speche and may be herde / 
I shal so ansuere / that I shal touche somme nygh 
ynowh / neuew wyl not ye stande by me / as a 
frende oughte to doo to another / 

yes truly dere eme said grymbert and alle my 
good is at your commandement / 

god thanke you neuew saide the foxe / That is 
wel said, yf I may Ijoie I shal quyte it yow / 

Eme said grymbert ye may wel come tofore alle 
the lordes and excuse yow ther shall none areste 
yow ne holde as longe as ye be in your wordes / 
The quene and the lupaerd haue goten that / 

then said the foxe / therfor I am glad / thenne 
I Carre not for the beste of them an heer / I shal 
wel saue my self / 

they spake nomore herof / but wente forth in 
to the burgh / And fonde ermelyn there sittyng by 
her yonglyngs whiche aroose vp anon and receyuid 
them frendly / Grymbert salewed his aunte and the 
chyldren with friendly wordes / the ij pygeons 
were made rede for theyr soper / Whiche rey- 
nard had taken / eche of them toke his part as 
ferre as it wolde stratche / yf eche of hem had 
had one more / ther sholde but lytyl haue lefte 
oner / the foxe saide / lief nouewe / how lyke / ye 
my chyldren rosel and reynerdyn they shal do wor- 
ship to alle our lygnage / They begynne al redy to 
do wel / that one catcheth wel a chyken and that 
other a pullet / They conne wel also duke in the 
water after lapw)mches and dokys / I wolde ofte 
sende them for prouande / but I wil fyrste teche 
them how they shal kepe them fro the grynnes / 
fro the hunters and fro the houndes / yf they were 
so ferre comen that they were wyse / I durst e 
wel truste to them that they shold wel vytalylle vs 
in many good diuerses metes / That we now lacke / 
And they lyke and folowe me wel / ffor they playe 
alle grymmyng and where they hate they loke 
frendly and meryly * ffor ther by they brynge them 
vnder ther feet / And byte the throte asondre / 
This is the nature of the foxe / They be swyfte 
in their takynge whiche pleselh me wel. 




ao THE HISTORY OF 

I Me said grymbert ye may be glad that ye 
haue suche wyse chyldren / And I am 
glad of them also by cause they be of my 
kynne / 

Grymbert said the foxe ye haue swette and be 
wery it were hye tyde that ye were at your 
reste / 

Eme yf it plese you it th3mketh me good. Tbo 
laye they doun on a lytier made of strawe / the 
foxe \\y% wyf and his chyldren went alle to slepe / 
But the foxe was all heuy / and laye* sighed and 
sorrowed how he myghte best excuse hym self / 

On the morow erly he ruymed his castel and 
wente with grymbart / but he toke leue first of 
dame ermelyn his vryf and of his chyHren / and 
sayde thjmke not longe I muste goo to the court 
W3rth grymbert my cosyn / yf I tarye somwhat be 
not aferde / and yf ye here ony ylle tydyngis / take 
it alway for the beste. And see wel to your self 
and kepe our castel wel I sbal doo yonder the 
beste I can after that I see how it gooth 

Alas reyner said she how haue ye now thus taken 
vpon 3row for to go to the court agayn / the last 
tyme that ye were there ye were in grete ieopardye 
of your lyf. And ye sayde ye wold neuer come 
there more. 

dame said the foxe. thauenture of the world 
is wonderly it goth otherwhyle by wenyng / Many 
one weneth to haue a thing whiche he muste for- 
goo. I muste nedes now go thyder / be content 

it is al wythoute drede / I hope to come at alther 
lengest with in fyue dayes agayn / 

Here wyth he departed and wente with grymbert 
to the court ward / And whan they were vpon the 
heeth thenne sayde reyner / Neuew syth I was 
last shr3ruen I haue don many shrewde tomes / I 
wolde ye wold here me now of alle that I haue 
trespaced in / I made the here to haue a grete 
wounde for the male whiche was cute out of his 
skynne / And also I made the wulf aud his wyf to 
lese her shoon / I peased the kynge with grete 
lesyngis and bare hym on honde that the wulf and 
the here wold haue betrayed hym and wolde haue 
slayn him / so I made the kynge right wroth with 
them* where they deseruyd it not / also I tolde to 
the kynge that there was grete tresour in hulsterlo 
of whiche he was neuer the better ne richer / for 
I lyed al that I sayde / I ledde bellyn the ramme 
and kywart the hare with me / and slewe kywart 
and sente to the kynge by bellyn kywarts heed in 
skorn / And I dowed the cony bytwene his eeris 
that almost I benamme his lyf from hym ffor he 
escaped ayenst my wyl / he was to me ouerswyfl / 
The roeke may wel complayne / for I swolowed 
in dame sharpbeck his wyf / and also I haue f or- 
goten on thyng the laste tyme that I was shreuen 
to you / Which I haue syth bethought me / And 
it was of grete deceyte that I dyde whiche I now 
wyll telle yow / 

I cam wyth the wulf walkynge bytwene 



r 

houthulst and eluerdynge / There sawe we goo a 
rede mare / And she had a black colte or a fool of 
iiij monethis olde / whiche was good and fatte 
Isegrym was almost storuen for hunger / And 
prayd me goo to the mare / and wyte of her yf she 
wold selle her fool / 

I ran faste to the mare / And axed that of her / 
she sayd she wold selle it for money / 

I demaunded of her how she wold selle it / 

she sayde it is wreton in my hyndre foot / Yf 
ye conne rede and be a clerk ye may come see and 
rede it. 

Tho wyste 1 wel where she wold be. and I 
saide nay for sothe I can not rede / And also I 
desyre not to bye your chylde* Isegrym hath sente 
me hether. and wold fayn knowe the prys therof / 

the mare saide late him comme thenne hym 
self / And I shall late hym haue knowleche / 

I sayde / I shal / and hastely weete to ysegrym 
and saide / eme will ye ete your bely ful of this 
colte / so goo faste to the mare for she taryeth 
after yow / She hath do wryte the pris of her 
colte vnder her fote she wolde that I shold haue 
redde it / but I can not one lettre / which me sore 
repenteth / fibr I wente neuer to scole / eme wylle 
ye bye that colte / conne ye rede so maye ye bye 

it/ 

oy neuew that can I wel what shold me lette / I 
can wel frenshe latyn englissh and duche. I haue 
goon to scole at oxenford I haue also wyth olde 

and auncyent doctours ben in the audyence and 
herde plees / and also haue gyuen sentence / I am 
lycensyd in bothe lawes / what maner wrytjmg 
that ony man can deuyse / I can rede it as 
perfyghtly as my name* I wyl goo to her and shal 
anon vnderstonde the prys / and he bade me to 
tarye for hym / 

and he ranne to the mare / and axed her how 
she wold selle her fool or kepe it / 

she sayde the somme of the money standeth 
wreton on my fote 

he said lete me rede it 

she said doo and lyfte vp her foot whiche was 
newe shood wyth yron and vj stronge nayles / and 
she smote hym wythout myssyng on his heed that 
he fyl doun as he had ben deed / a man shold wel 
haue ryden a myle er he aroos / The mare 
trotted a way wyth her colte / And she left 
Isegrym lyeng shrewdly hurt and wounded He 
laye and bledde / And howled as an hound / I 
wente tho to hym and sayde / Sir ysegrym dere 
eme how is it now wyth yow. haue ye eten 
ynowh of the colte. is your bely ful. why gyue 
ye me no part I dyde your errande. haue ye slepte 
your dyner I pray yow telle me what was wreton 
vnder the mares fote. what was it. prose or ryme. 
metre or verse. I wold fayn knowe it. I trowe it 
was cantum. for I herde you synge me thoughte 
fro ferre. for ye were so wyse that noman coude 
rede it better than ye — 

Alas reynart alas said the wulf I pray you to 
leue youre mockyng. I am so foule arayed and 
sore hurte / than an herte of stone myght haue 
pyte on me. The hore wyth her longe legge had 
an yron foot I wende the nayles therof had ben 
lettres /and she hytte me at the fyrst stroke vj. 
grete womides in my heed that almost it is clouen. 
suche maner lettres shal I neuer more desire to 
rede/ 

Dere erne is that trouthe that ye telle me / I 
haue grete meruaylle / I heelde you for one of the 
wysest clerkes that now lyue / Now I here wel / it 
is true that I long S3rth haue redde and herde / 
that the best clerkes ben not the wysest men / 

The laye peple otherwhyle wexe wyse / the 
cause that thise clerkes ben not the wysest / is that 
they studye so moche in the connyng and science / 
that they therin doole / Thus brought I Isegrym 
in this grete laste and harme. That he vnneth 
byhelde his lyf / 

|Yef neuew now haue I tolde yow alle my 
synnes that I remembre. What so euer 
falle at the courte. I wo'e neuer how it 
shal stonde with me there. I am not now so sore 
aferd* ffor I am clere from synne I wyl gladly 
come to mercy / and receyue penance by your 
counseyl* 

grymbert sayde the trespaces ben grete / neuer- 
theles who that is deed must abyde deed, and 

therfore I wyl forgyue it you alto gydre / With the 
fere that ye shal suffre therfore / er ye shal conne 
excuse yow of the deth / and hier vpon I wyl 
assoylle you. but the moste hyndre that ye shal 
haue shal be. that ye sente kywarts heed to the 
court And that ye blynded the kynge wyth sutthe 
lyes / Erne that was right euyl doon / ^...^ 

The foxe sayde. what lyef neuew. Who that V 
wyl go thurgh the world this to here, and that to 
see / and that other to telle, truly it may not clerly 
be done, how shold ony man handle hony. but yf 
he lycked his fyngres* I am oft3rmes rored and 
prycked in my conscience as to loue god aboue all 
thynge* and myn euen crysten as my self, as is to 
god wel acceptable, and accord3mg to his lawe / 
But how wene ye that reson wythin forth fyghteth 
ayenst the outeward wylle than stonde I alle stylle 
in my self that me thynketh I haue loste alle my 
wittes / And wote not what me eyleth I am thenne 
in suche a thought / I haue now alle lefte my 
S3mnes / And hate alle thynge that is not good / 
and clymme in high contemplacion abone his com- 
mandements but this specyal grace haue I whan I 
am alone / But in a short whyle after whan the 
world Cometh in me thenne fynde I in my waye so 
many stones / and the foot spores that thyse loos 
prelates / and riche preestys goo in / that I am 
anone taken agayn / thenne cometh the world and 
wyl haue this / And the flesshe wyl lyue plesantly / 
whiche leye to fore me so many thinges that I 

thenne lese alle my good tho!ig1itis and purpoos / 
I here there synge pjrpe / lawhe / playe / and alle 
myrthe / And I here that these prelates and riche 
curates preche and saye al other wyse / than they 
thjmke and doo / There leme I to lye / the 
lesjmges ben moste vsed in the lordes courtes / 
certaynly lordes / ladyes / prestis and clerkes 
maken moste lesyngis / Men dar not telle to the 
lordes now the trouthe / Ther is defaute / 1 mnste 
flatre and lye also / or ellis I shold be shette 
wythoQte the dore / I haue ofte herde men saye 
trouthe and rightfully / And haue theyr reson made 
with a lesynge lyke to theyr purpose and brought 
it in and wente thurgh by cause their mater shold 
seme the fayrer / The lesyng oflymes cometh 
vnauysed / And falleth in the mater vnwetyngly. 
And so whan she is wel cladde / it goth forth 
1 thurgh with that other / 

I Ere neuew thus muste men now lye here / 
and there saye soth flatre / and menace / 
prayc* and curse / And seke euery man 
vpon his feblest and wekest / who otherwyse wylle 
now haunte and vse the world / than deuyse ale- 
syng in the fayrest wyse / and that bywymple with 
kerchieuis aboute in suche wise that men take it 
for a trouthe / he is not ronne away fro his maister / 
Can he that subtylte in suche wise that he stamer 
not in his wordes / and may thenne be herde / 
neuew / this man may doo wonder he may were 

skarlet and gryse / he wynneth in the spyrituel 
lawe and temporal also and where sommeuer he 
hath to doo / Now ben ther many false shrewis 
that haue grete enuye that they haue so grete for- 
dele / And wene that they connealso wel lye / And 
take on them to lye and to telle it forth / he wolde 
fayn ete of the fatte morsellis. but he is not so 
bileued ne herd / And many ben ther that be so 
plompe and folisshe* that whan they wene beste to 
prononce and shewe their matere and conclude. 
Theyfalle besyde and out therof. And can not 
thenne helpe hem self / and leue theyr mater 
wythout tayl or heed and he is a compted for a 
fool / And many mocke them ther with / but who 
can gyue to his lesynge a conclusion / and pro- 
nonce it without tatelyng lyke as it were wreton to 
fore hym / and that he can so blynde the peple / 
That his lesynge shal better be bileuid than the 
trouthe / That is the man. What connyng is it to 
saye the trouth that is good to doo. How lawhe 
thise false subtyl shrewis that gyue counseyl to 
make thise lesynges. and sette them forth / And 
maken vnright goo aboue right / and make billes / 
and sette in thynges that neuer were thought ne 
sayd / and techc men see thurgh their fyngres And 
alle for to wynne money / and late their tonges to 
hyre for to mayntene and strengthe their lesyngis 
alas neuewe this is an euyl connyng / of whiche 
lyf. scathe and hurte may come ther of / 

Saye not but that otherwhyle men muste 
lape / bourde and lye in smale thyngis / 
for who so sayth alway trouthe. he may not 
now goo nowher thurgh the world, ther ben many 
that playe placebo, who so alleway sajrth trouth. 
shal fynde many lettyngis in his way. Men may 
wel lye whan it is nede / and after amende it by 
counseyl / ffor all trespaces / ther is mercy. Ther 
is no man so W3rse / but he dooleth other 
whyle / 

Grymbert sayde wel dere eme what thynge shal 
you lette. ye knowe al th3mg at the narewest / ye 
sbulde brynge me hastely in dot3mg your resons 
passen my vnderstandyng / what nede haue ye to 
shryue you / ye shulde your self by right be the 
preest/ And lete me and other sheep come to you 
for to be shruycn / ye knowe the state of the 
world in such wyse as noman may halte tofore 
you/ 

Wyth suche maner talkynge they cam walkyng 
in to the court / The foxe sorowed somwhat in his 
berte / Neuertheles he bare it out and stryked 
forth thurgh alle the folke til he cam in to the place 
where the kjmge hym self was / 

And grymbert was alway by the foxe and sayd 
eme be not a ferde. and make good chere / who 
that is hardy / thauenture helpeth hym / Oftymes 
one day is better than somtyme an hole yere / 

the foxe saide / Neuew ye saye trouthe / god 
thanke you ye comfort me wel 

And forth he wente and lokyd grymly here and 
there as who saith / what wylle ye here come I / 
he sawe there many of his kynne standyng which 
yonned hym but lytyl good / as the otter beuer 
and other to the nombre of .x. whome I shal. name 
afterward / And somme were there that loued 
hym* 

The ffoxe cam in and fyl doun on his knees to 
fore the kyng and began his wordes and sayde* 



!^oto repnart t%z fojce £;ccu0eti 
|)?m btfore t^t &pnge capttula 

Od fro whom nothyng may be hyd / and 
aboue alle thyng is myghty saue my lord 
the kynge and my lady the quene and 
gyue hym grace to knowe who hath 
right and who hath wronge / For ther lyue many 
in the world that seme otherwise outward than 
they be withinne / 1 wolde that god shewde openly 
euery mans mysdedes / and alle theyr trespaces 
stoden wreton in theyr forehedes / and it coste me 
more than I now saye / And that ye my lord the 
kynge knewe as moche as / I doo / how I dispose 
me bothe erly and late in your seruyse / And ther- 
fore am I complayned on of the euyl shrewys and 
wyth lesynges am put out of your grace and con- 
sayte / and wold charge me with grete offencis 

wythoute deserujmg ayenst al right / Wherfore I 
crye out harowe on them that so falsely haue belyed 
me / and broaght me in suche trouthe / how be it 
I hope and knowe you bothe my lorde and my lady 
for so wyse and discrete / that ye be not ledde nor 
bileue suche lesyngis ne false talis out of the right 
waye for ye haue not be woned so to doo / Ther- 
fore dere lorde I biseche you to considre by your 
wysedom alle thynge by right and lawe / is it in 
deede or in speche / do euery man right / I desire 
no better he that is gylty and founde fawty late hym 
be punysshed / men shal wel knowe er I departe 
out of this courte / who that I am / I can not flatre 
I wil allewey shewe openly my heed. 



rejnartiJ t%x\m. 

Lie they that were in the palays weren 
alle stylle and wondred that the foxe 
spack so stoutly / 
the kynge sayde / ha reynart how wel 
can ye your falacye and salutacion doon but your 
fayr wordes may not helpe you I thynke wel that 
ye shal this daye for your werkis be hanged by 
your necke / I wil not moche chyde wyth you But 
I shal shorte your payne / that ye loue vs wel / 
that haue ye wel shewde on the cony and on cor- 
bant the roeck / your falsnes and your false 

Inuencions shal without longe taryeng make you to 
deye / A pot may goo so longe to water / that at 
the laste it cometh to broken hoom / I thynke 
your potte that so ofte hath deceyued vs / shal 
now hastly be broken / 

reynart was in grete fere of thise wordes' he 
wold wel. he had ben at coleyn / when he cam 
thedyr / Thenne thought he I muste her thurgh / 
how that I doo 

my lorde the kynge seyd he / it were wel reson 
that ye herde my wordes alle out / thaugh I 
were dampned to the deth / yet ought ye to here 
my wordes out. I haue yet here to fore tyme 
gyuen to you many a good counseyl and prouffyt- 
able / And in nede alwey haue byden by yow where 
other beestis haue wyked and goon theyr way / yf 
now the euyl beestis with false maters haue to fore 
you wyth wronge belyed me / and I myght not 
come to myn excuse / ought I not thenne to 
playne / I haue to fore this seen that I shold be 
herde by fore another / yet myght thise thyngis 
wel chaunge and come in theyr olde state / Olde 
good dedes ought to be remembrid / I see here 
many of my lygnage and frendes standyng that 
seme they sette no lytyl by me / Whiche neuer- 
theles sholde sore dere in theyr hertes. that ye my 
lord the kynge sholde destroye me wrongfully yf ye 
so dyde he sholde destroye the trewest seruant 
that ye haue in alle your landes / what wene ye 
syr kynge / hadde I knowen my self gylty in ony 

feat or broke, that I wold haue comen hether to 
the lawe emonge alle myne enemyes / Nay sire 
nay / not for alle the world of rede gold / ffor I was 
fre and at large / What nede had I to do that / but 
god be thanked I knowe my self clere of alle 
niysdedes that I dar wel come openly in the lyghte 
and to answere to alle the complayntes that ony 
man can saye on me / but whan grymbert brought 
me first thise tydyngis / tho was I not wel plesed 
but half fro my self that I lepe here and there as 
an vnwyse man / And had I not ben in the cen- 
sures of the chyrche / I had wythoutetaryeng haue 
comen / but I wente dolynge on the heeth / and 
wist not what todoo for sorowe / 

|Nd thenne it happed that mert3me xsayrv 
eme the ape mette wyth me. Whiche is 
wyser in clergie than somme preest. he 
hath ben aduocate for the bysshop of cameryk ix 
yere duryng. he sawe me in this grete sorow and 
heuynes. and saide to me/derecosyn me thjmketh 
ye ar not wel wylh your self/ what eyleth yow. 
who hath dyspleseyth you. Thynge that thoucheth 
charge ought to be gyuen in knowleche to frendis. 
A triew frende is a grete helpe. he fyndeth ofte 
better counseyl than he that the charge resteth on. 
ffor who someuer is charged wyth maters is so 
heuy and acombred with them that ofte he can not 
begynne to fynde the remedye* flfor suche be so woo 
lyke as they had loste theyr Inwytte. 

Saide dere erne ye saye trouthe. For in 
lyke wyse is fallen to me. I am brought 
in to a grete heu)mes vndeseruid and not 
gylty / by one to whom I haue alway ben an herty 
and grete frende / that is the cony whiche cam to 
me yesterday in the morenyng where as I satte to 
fore my hows and sayd mat)ms / 

He tolde me he wolde goo to the court and 
salewed me frendly and I hym agayne / 

Tho sayd he to me / good reynard I am an 
hongred and am wery / haue ye ony mete. 

I saide ye ynowh come nere* 

Tho gaf I hym a copel of ma3mchettis with swete 
butter / It was vpon a Wednesday on which day I am 
not wonte to ete ony fiessh / And also I fasted by 
cause of this feste of whitsontyd whiche approuched 
/ For who that wylle taste of the ouerest wysehede/ 
and lyue goostly in kepyng the comniandements of 
our lord /he muste faste and make hym redy 
ayenst the hye festes / Et vos estoie parati / dere 
eme I gaf hym fayr whyte breed with swete 
butter / wherwyth a man myght wel be easid that 
were moche hongry. •. 

And whan he had eten his bely fuUe / tho cam 
russel my yongest sone / and wold haue taken 
away that was lefte/ For yonge chyldren wold 
always fayne eten / And with that he tasted for to 
haue taken somwhat / the cony smote russel to 
fore his mouthe that his teeth bledde / and fyl 
doun half a swoun / whan reynardyn myn eldest 

c 

sone sawe that, he sprange to the cony and 
caught hym by the heed, and shold haue slayn 
hym. had I not reskowed hym I helpe hym that he 
wente fro hym / and bete my chyde sore therfore. 

lapreel the cony ran to my lord the kyng and 
saide I wold haue murdred hym See erne thus 
come I in the wordes / and I am leyde in the 
blame. And yet he complayneth and I piayne not / 

After this cam corbant the roek fieyng wyth a 
sorouful noyse / 1 asked what hym eyled. 

and he said alas my wyf is deed / yonder lyeth a 
dede hare full of mathes and wormes / and there 
she ete so moche therof. that the wormes haue 
byten a two her throte / 

I axed hym how cometh that by / he wold not 
speke a worde more but flewe his waye / And lete 
me stande* 

Now saith he that I haue byten and slayn her / 
how shold I come so nygh her / for shee fleeth / and 
I goo a fote. beholde dere eme thus am I born an 
honde. I may saye wel that I am vnhappy / But 
parauenture it is for myn olde S3mnes / hit were 
good for me yf I coude paciently sufFre it. 

The ape saide to me/ Neuew ye shal goo to the 
courte to fore the lordes and excuse yow / 

Las eme that may not be. ffor the arche. 
deken hath put me in the popes curse / 
by cause I counseylled ysegiym the wulf for 
to leue his religyon at elmare and forsake his 

habyte / he coTnpla3med to me that he Ijruyd so 
stray tly as in longe fastyng and many th)mgis redyng 
and syng3mg that he coude not endure it* Yf he 
shold longe abyde there he shold deye. I had pyte 
of his complaynyng / And I helpe hym as a trewe 
frende that he cam oute. Whiche now me sore 
repentelh. for he laboureth al that he can ayenst 
me to the kynge for to do me behanged. thus doth 
he euyl forgood. See eme thus am I at the ende of 
al my wyttes and of counseyl. For I muste goo to 
rome for an absolucion. And thenne shal my wyf 
and chyldren suffre moche harme and blame. For 
thise euyl bestis that hate me / shulle do to hem 
alle the hurte they maye and fordryue them wher 
they can / And I wold wel defende hem yf I were 
fre of the curse / for thenne wold I goo to the 
court and excuse me / where now I dar not / I 
shold do grete synne yf I cam emonge the good 
peple / I am aferde god sholde plaghe me. 

Ay cosyn be not aferd* er I shold sufFre you 
in this sorow I knowe the way to rome 
wel. I vnderstande me on this werke. I 
am called ther mertyne the bisshops clerke. and am 
wel byknowen there. I shal do sjrte the arche- 
deken and take a plee ayenst hym. and shal 
brynge with me for you an absolucion ayenst his 
wil / for I knowe there alle that is for to be doon 
or lefte there dwellelh symon myn eme whiche is 
grete and myghty ther. who that may gyue ought / 

he helpeth hym anon / ther is prentout* wayte 
scathe / and other / of my frendis and alyes Also I 
shal take somme money with me / yf I nede ony. 
the preyer is wyth yeftes hardy, wyth money ane- 
way the right goth forth. A trewre frende shal for 
his frende auentre both lyf and good / and so shal 
I for you in your right 

Cosyn make good chere I shal not reste after to 
morow til I come to rome / and I shal solycjrte 
your maters / And goo ye to the court as sone as ye 
may/ all your mysdedes / and tho synnes that haue 
brought you in the grete sentence and curse/ I 
make you quyte of them and take them in my self/ 
whan ye come to the court ye shal fyude there 
nikenawe my wyf/ her two susters and my thre 
chyldren and many mo of our lignage / dere cosyn 
speke to them hardely/ my wyf his sondrely wyse / 
and wil gladly do somme what for her frendis / who 
that hath nede of helpe shal f3mde on her grete 
frendship / one shal alway seke on his frendis / 
thaugh he haue angred them /for blood mustkrepe / 
where it can not goo / And yf so be that ye be so 
ouer chargyd that ye may haue no right / thenne 
sende to me by nyght and day to the courte of 
rome / and late me haue knowleche therof / and 
alle tho that ben in the lande is it kynge or quene / 
wyf or man I shall brjmge then alle in the 
popes curse / and sende there an Interdicte 
that noman shal rede ne syngen ne crystene 
chyldren / ne burye the deede ne receyue sacra- 



REYNARD THE FOX. 37 

mente / tyl that ye sh«al haue good ryglit / Cosyn 
this shal I wel gete / for the pope is so sore old 
that he is but lytil sette by / And the cardynal of 
pure gold hath alle the myght of the court / he is 
yonge and grete of frendis he hath a concubyne / 
whom he moche loueth / And what she desjrreth 
that geteth she anone / see cosyn / she is myn 
nece / and I am grete and may doo moche with 
her in suche wyse / what I desyre / I faylle not of 
it / but am alway furtherd therin / wherfore cosyn 
byd my lord the kyng that he doo you right / I 
wote wel he wil not warne you / for the right is 
heuy ynough to euery man / 



|Y lord the kyng whan I herde this I 
lawhed/ and wyth grete gladnes cam 
hether and haue told you alle trouthe / 
yf ther be ony in this court that can leye on me 
ony other mater wyth good witnesse and preue it 
as ought to be to a noble man / late me thenne 
make amendes acordyng to the lawe / and yf he 
wil not leue of herbi / thenne sette me day and 
feld and I shal make good on hym also ferre as 
he be of as good birthe as i am and to me lyke / 
and who that can wyth fyghtyng gete the worship 
of the felde / late hym haue it / this right h ath 
standen yet hetherto. And I wil not it sholde h% 
broken by me. the lawe and the right doth noman 
wrong / 

I Lie the beestis both poure and riche were 
alle stylle whan the foxe spak so stoutly 
the cony laprel and the roek were so sore 
aferde that they durste not speke* but pyked and 
stryked them out of the court boihe two. and 
whan they were a room fer in the playne they 
saide. god graunte that this felle murderare may 
fare euyl. he can bywrappe and couere his fals- 
hede, that his wordes seme as trewe as the gospel 
herof knowelh nocnan than we. how shold we 
brynge wytnesse. it is better that we wyke and 
departe* than we sholde holde a felde and fyghte 
with hym* he is so shrewde. ye thaugh ther of 
vs were fyue we coude not defend e vs. but that he 
shold sle vs alle. 

Is-egryro the wulf and bruyn the here / were woo 
in hem self whan they sawe thise tweyne rume the 
court/ 

[He kinge sayde / yf ony man wil complayne 
late hym come forth / and we shal here 
hym* yesterday camen here so many 
where ben they now Reynart is here / 

[He foxe saide. my lord ther ben many that 
complayne / that and yf they sawe their 
aduersarye they wold be stylle and make 
no playnle / witnes now of laprel the cony and 
Corbant the roke / whiche haue complayned on me 
to yow in my absence / but now that I am comen 

in your presence they flee away / And dar not 
abyde by theyr wordes / y{ men shbld byleue false 
shrewes / it shold do moche harme and hurte to 
the good men / as for me it skylleth not Neuer- 
theless my lord yf they had by your commande- 
ment axed of me forgyfnes / how be it they haue 
gretly trespaced / yet T had for your sake par- 
doned and forgyue them / for I wil not be out of 
charyte / ne hate ne compla)nie on myne enemyes / 
but I sette alle thyng in goddes hand he shall 
werke and auenge it as it plesyth hym. 

He kjmge saide reynart / me thjmketh ye 
be greuyd as ye saye / ar ye withinforth as 
ye seme outward / Nay it is not so cleer 
ne so open nowher nyghe / as ye here haue 
shewed / I muste saye what my gryef is / whiche 
towcheth your worship and lyf / that is to wete / 
that ye haue don a foule and shameful trespaas / 
whan I had pardonned you alle your offencis and 
trespacis / and ye prom)rsed to goo ouer the see 
on pylgremage / And gaf to you male and staf / 
And after this ye sente me by bellyn the ramme 
the male agayn and theryn kywarts heed / how 
myght ye do amore reprouable trespaas / how 
were ye so hardy to dore to me doosuche a shame / 
is it not euyl don to sende to a lorde / his ser- 
uaunts heed / ye can not saye nay here agaynst for 
belljni the ram whiche was our chapelayn tolde vs 
al the mater how it happed / suche reward as he 

had whan he brought vs the message / the same 
shall ye haue or right shall faylle / 

tho was reynart so sore aferd that he wist not 
what to saye / he was at his wittes ende / and 
loked aboute hym pytously and sawe many of his 
kyn and alyes that herde alle this but nought they 
saide / he was al pale in his visage but noman 
proferd hym hand ne fote to helpe hym / 

the kinge said thou subtyl felaw and fals shrewe 
why spekest thou not [art thou] now dombe. 

The foxe stode in grete drede and sjrghed sore 
that alle herde hym / But the wulf and the bere 
were glad herof. 

I^oto name ru&enatoe an^toerd for 
tje fojce to tje fepnge* capitulo 

jcrijc^ 

AiAe rukenawe the she ape reynarts 
aunte was not well pleysd / She was 
grete wyth the quene and wel belouyd / 
hit happed wel for the foxe that she was 
there, ffor she vnderstood alle wysedom / And she 
durste wel speke / where as it to doo was / where 
euer she cam euerich was glad of her / 

She sayde my lord the kyng ye ought not to be 
angry whan ye sytte in lugement / ffor that be- 
cometh not your noblesse' A man that sytteth in 
lugement ought to put fro hym alle wrath and 

angre / A lorde ought to haue dyscrescion that 
shold sytte in lustyse / 1 knowe better the poyntes 
of the la we / than somme that were furryd gownes / 
ffor I haue lemed many of them / and was made 
connying in the lawe / I had in the popes palays of 
woerden a good bedde of heye / where other 
beestes laye on the harde grounde and also whan I 
had there to doo / 1 was suffred to speke / and was 
herd to fore another / by cause I knewe so wel the 
lawe / Seneca wryteth that a lorde shal oueral doo 
right and lawe / he shal charge none to whom he 
hath gyuen his saufgarde to aboue the right and 
lawe / the lawe ought not to halte for noman / 
And euery man that stondeth here wolde wel 
bethynke hym what he hath doon and bydryuen 
in his dayes he shold the better haue pacience and 
pyte on Reynarte / late euery man knowe hym 
self / that is my counseyl / ther is none that 
stondeth so surely / but otherwhyle he falleth or 
slydeth / who that neuer mysdede ne sjmned / is 
holy and good and hath no nede to amende hym / 
whan a man doth amys / and thenne by counseyl 
amendeth it / that is humaynly / and so ought he 
to doo /but away to mysdo and trespace / and not 
to amende hym / that ys euyl and a deuely lyf / 
Merke thenne what is wreton in the gospel Estote 
misericordes / be ye mercyful yet standeth ther 
more / Nolite iudicare / et non iudica bimini / 
deme ye noman / and ye shal not be demed / Ther 
standeth also how the pharisees brought awoman 

taken in aduoultrye and wold haue stoned her to 
deth / they axed our lord what he said therto / he 
said who of yow alle is withoute synne / late hym 
caste the fyrste stone / tho abode noman but lefte 
her there stondyng. 

|E thynketh it is so hyere / ther be many 
that see a strawe in an others ye* / that 
can not see a balke in his owne / there be 
many that deme other / and hym self is worst of 
alle / thaugh one falle ofte / and at laste aryseth vp 
and Cometh to mercy / he is not therof dampned 
God receyueth alle them that desyre hys mercy 
late noman condampne another / though they 
wyste that he had don amys / yet late them see 
theyr owne defawtes / and thenne may they them 
self correcte fyrst / and thenne reynert my cosyn 
shold not fare the werse for his fadre and his 
graunfadre / haue alway ben in more loue and 
reputaconn in this court than Isegrym the wulf or 
bruyn the bere with al theyr frendis and lignage / 
hit hath ben here to fore an vnlyke comparison / 
the wysedom of Reynart my cosyn / and the 
honour and worship of hym that he hath doon and 
the counseyl of them / ffor they knowe not how 
the world gooth / me thynketh this court is al 
tomed vp so doon / Thise false shrewes flaterers 
and decejoiours arise and wexe grete by the lordes 
and ben enhaunsed vp / And the good trie we and 

• Eye. 

wyse ben put doun / For they haue ben woned to 
counseylle truly and for thonour of the kyng I 
can not see how this may stonde longe / 

Thenne said the kynge / dame yf he had don 
to yow suche trespaas as he hath don to other it 
shold repent yow Is it wonder that I hate hym / 
he breketh alway my saufgarde / haue ye not herde 
the complayntes that there haue ben shewde of 
hym of murdre / of theefte / And of treson / haue 
ye suche trust in hym / Thynke ye that he is thus 
good and cleer / thenne sette hym vp on the awter 
and worshipe and praye to hym as to asaynte / 
But ther is none in alle the world that can say ony 
good of hym / ye maye saye moche for hym / but in 
thende ye shal fynde hym al nought / he hath 
nether kyn ne wyn ne frende that wylle enterprise 
to helpe hym he hath so deseruyd / I haue grete 
meruaylle of yow / I herde neuer of none that hath 
felawsshippid with hym that euer thanked hym or 
saide ony good of hym / sauf you now / but alway 
he hath stryked hem with his tayl / 

the she ape ansuerd and said / my lord I loue 
hym and haue hym in grete chierte. And also I 
knowe a good dede that he ores in your presence 
dyde / wherof ye coude hym grete thanke / though 
now it be thus tomed / yet shal the heuyest / weye 
moste / a man shal loue his frende by mesure / and 
not his enemye hate ouermoche / stedfastnes and 
constaunce is fyttyng and behoueth to the lordes. 
how someuer the world torneth. Me ought not 

preyse to moche the daye. lyl euen be come, 
good counseyl is good for hym that wil doo ther 
after. 



ia parable of a man tljat Hclpuereti 
a serpent fro perpl of fietj* capltulo 

;rw°- 

Ow two yere passid cam a man and a 
serpent here in to this court for to haue 
lugement. which was to yow and 
youres right doubteful. The serpent 
stode in an hedche where as he supposed to haue 
gon thorugh / but he was caught in^a snare by the 
necke. that he myght not escape without heipe 
but shuld haue lost his lyf there, the man cam 
forth by. and the serpente called to hym and cryde. 
and prayd the man that he wolde helpe hym out 
of the snare, or ellis he muste there dye : 

The man had pyte of hym and saide / yf thou 
promyse to me that thou wilt not enuenyme me ne 
do me none harme ne hurte I shal helpe the out of 
this peryl / 

The serpente was redy and swore a grete othe 
that he now ne neuer sholde doo hym harme ne 
hurte* 

Thenne he vnlosed hym and delyuerd hym out 
of the snare / And wente forth to gydre a good 
whyle / that the serpente had grete liongre for he 

had not eten a grete while to fore, and sterte to the 
man and wold haue slayn hym. the man sterte 
awaye and was a ferde and said / wilte thou now 
sle me / hast thou forgoten the oth that thou madest 
to me that thou sholdest not mysdoo ne hurte me 

The serpent answerd I maye do it good / to fore 
al the world that I doo / the nede of hongre may 
cause a man to breke his oth / 

The man saide yf it may be not bettre / gyue me 
so longe respyte tyl we mete and fynde that may 
luge the mater by right / 

The serpente graunted therto / thus they wente to 
gydre so longe that they fonde tyselyn the rauen / 
And slyndpere his sonne / there rehersed they theyr 
resons. 

Tiselyn the rauen luged anon that he shold 
ete the man / he wolde fayn haue eten his parte and 
his sone also / 

The serpente said to the man /how is it now / what 
thynke ye haue I not wonne / 

The man saide / how sholde a robber luge this 
he shold haue auayletherby/ and also he is allone/ 
ther muste be two or thre atte leste to gydre and 
that they vnderstande the right and lawe and that 
don / late the sentence gon / I am neuertheles yl on 
ynough / 

They a greed and wente forth bothe to gydre so 
longe that they fonde the beer and the wulf to 
whom they tolde theyr mater / 

And they anon luged that the serpent shold sle 

the man / For the nede of hongre breketh oth 
alway / the man thenne was in grete doubte and 
fere / and the serpent cam and cast his venym at 
hym / but the man lepe a way from hym with grete 
payne. 

And said ye doo grete wronge that ye thus lye 
in a wayte to slee me / ye haue no right therto / 

The serpent sayde / Is it not ynough yet / hit hath 
been twyes luged / 

ye sayd the man that is of them that ben 
wonte to murdre and robbe. Alle that euer 
they swere and promyse they holde not / but I 
appele this mater in to the court to fore our lord 
the kyng / And that thou mayst pot forsake And 
what lugement that shal be gyuen there / I shal 
obeye and suffre / and neuer doo the contrarye. 

He here and the wulf sayd en that it shold 
be so / And that the serpent desired no 
better / They supposed yf it shold come to 
fore yow/ It shold goo there as they wolde. I 
trowe ye be wel remembrid herof* Tho cam 
they alle to the court to fore yow / And the wulues 
two chyldren cam with theyr fader. Whiche were 
callyd empty bely and neuet full / by cause they 
wold ete of the man. ffor they howlyd for grete 
hongre wherfore ye commaunded them to auoyde 
your court / 

The man stode in grete drede / And called vpon 
your good grace and tolde how the serpente wolde 

haue taken bis lyf from hym to whom he had sauyd 
his lyf and that aboue his oth and promyse he wold 
haue deuoured hym / 

The serpente answerd I haue not trespaced / And 
that I reporte me hooUy vn* the kyng / For I 
dyde it to saue my lyf / ffor nede of lyf / one may 
breke his oth and promyse / 

My lord that tyme were ye and alle your 
counseyl here wyth acombryd For your noble grace 
sawe the grete sorow of the man / And ye wold not 
that a man shold for his gentihies and kyndenes 
be luged to deth / And on that other sith hongre 
and nede to saue the lyf seketh narowly to be 
holpen / hier was none in al the court that coude 
ne knewe the right hierof / There were somme 
that wolde fayn the man had be holpen / I see them 
hier stondyng / I wote wel they sayde that they 
coude not ende this mater. 

Thenne commanded ye that reynard my neuew 
shold come and saye his aduys in this mater / that 
tyme was he aboue alle other byleuyd and herd in 
the court /And ye bad hym gyue sentence acordyng 
to the best right / and we alle shal folowe hym / For 
he knewe the grounde of the lawe / 

reynard said my lord / it is not possyble to yeue 
a trewe sentence after theyr wordes / for in here 
sayeng ben ofte lesynges / But and yf I myght see 
the serpent in the same paryl and nede that he 
was in whan the man loosed hym and vnbonde/ 

* Unto (?). 



48 THE HISTORY OF 

Thenne wyste I wel what I shold saye / And who 
that wolde doo otherwise he shold mysdoo agayn* 
right / 

Thenne sayd ye my lord reynard that is wel said 
we alle* acorde herto / ffor noman can saye 
belter/ 

Thenne wente the man and the serpente into 
the place wher as he fonde the serpente / Reynart 
bad that the serpent shokl be sette in the snare in 
lyke wyse as he was / And it was don / 

Thenne sayd ye my lord / reynart how thynketh 
yow now / what lugement shal we gyue. 

Thenne sayd reynart the foxe. My lord now 
ben they bothe lyke as they were to fore, they haue 
neyther wonne ne loste. See my lord how I luge 
for a right also ferre as it shal plese your noble 
grace, yf the man wil now lose and vnbynde the 
serpent vpon the promyse and oth. that he to fore 
made to hym. he may wel doo it. But yf he thynke 
that he for ony thyng shold be emcombryd or 
hyndred by the serpent, or for nedeofhongre wold 
breke his othe and promyse. Thenne luge I that 
the man may goo frely where he wyl. and late the 
serpente abyde stylle bounden. like as he myght 
haue don at the begynnyng. ffor he wold haue 
broken his oth and promyse / where as he helpe 
hym out of suche fereful peryl / Thus thynketh me 
a ryghtful lugement that the man shal haue his fre 
choys / like as he to fore hadde. 

• Agaynst. 

|0 my lord this lugement thought yow good / 
and alle your counseyl whiche at that tyme 
were by you/ and folewed the same / And 
preysed reynardis wysedom that he had made the 
man quyte and free Thus the foxe wysely kepte 
your noble honour and worship / as a triewe 
seruaunt is bounde to doo to his lord / wher hath 
the beer or the wulf don euer to yow so moche 
worship They conne wel huylen and blasen stele 
and robbe / and ete fatte morsellis and fylle theyr 
belyes / And thenne luge they for right and lawe 
that smale theuis that stele hennys and chekyns 
shold be hanged / But they hem self that stelen 
kyen oxen and horses / they shal goo quyte and be 
lordes / And seme as though they were wyser than 
salamon / Auycene or aristoliles / And eche wil 
be holden hye proud / and preised of grete dedes 
and hardy But and they come where as it is to doo / 
they ben the firste that flee / Thenne muste the 
symple goo forth to fore / And they kepe the 
rereward behynde / Och my lorde these and other 
lyke to them be not wyse / but they destroye 
towne. castel. lande and peple. They retche not 
whos hows brenneth. so that they may warme 
them by the coles They seke alle theyr owne auayll 
and synguler proflfyte / But Reynart the foxe and 
alle his friend is and lignage sorowen and thynke to 
preferre the honour worship, fordeel and profTyte 
of theyr lord, and for wise counseyl whiche ofte 
more proufTyteth here than pryde and boost / This 

D 

doth reynard / thaugh he haue no thanke / Atte 
longe it shal be wel knowen / who is beste and 
doth mosre prouffyt / My lord ye saye / that his 
kynne and lignage drawe al afterward from hym / 
and stonde not by hym / for his falshede and 
deceyuable and subtyl touchis / I wolde an other 
had sayde that / ther sholde thenne suche wrake 
be taken thereof / that hym myght growle that 
euer he sawe hym / But my lorde we wyl forbere 
you / ye maye saye your playsir / and also I saye 
it not by yow / Were ther ony that wolde bedryue 
ony thyng ayenst yow with wordes or with werkes / 
liym wold we soo doo to / that men shold saye we 
had ben there / Ther as fyght5mg is / we ben not 
woned to be aferd* My lorde by your leue I may 
wel gyue you knoweleche of reynardis frendis and 
kynne. ther ben many of them that for his sake and 
loue wilie auenture lyf and good. I know my self 
for one. I am a wyf. I shold yf he had nede 
sette my lyf and good for hym also I haue thre ful 
waxen children which ben hardy and stronge / 
whom I wold alle to gydre auentre for his loue. 
rather than I shold see hym destroyed / yet had I 
leuer dye than I sawe them myscarye to fore myn 
eyen. so wel loue I hym. 



W^ 

ajQltjiclje ben frenHes aitH kpnne 
t)nto Eepnarli ttje U%i. capftulo 

He fyrste chylde is named byteluys. 
whiche is moche cherysshyd and can 
make moche sporte and game / wher- 
fore isgyuen tohym the fatte trenchours 
and moche other good mete whiche cometh wel to 
prouffyt of fulrompe hys brother / and also my 
thyrde chylde is a doughter and is named haten- 
ette / she can wel pyke out lyce and netis out of 
mens heedis / thise three ben to eche other tryewe 
/ wherfor I loue them wel / 

dame rukenawe called hem forth and sayde/ 
welcome my dere chyldren to me fortli and stande 
by reynard your dere neuew / 

Thenne sayde she / Come forth alle ye that ben 
of my kynne and reynarts/ and late us praye the 
kynge that he wille doo to reynart ryght of the 
lande / 

Tho cam forth many a beest anon / as the 
squyrel / the musehout / the fychews / the martron 
/ the beuer wyth his wyf ordegale / the genete / 
the ostrole / the boussyng / and the fyret / thyse 
tweyne ete as fayne palayl as doth reynart / The 
oter and pantecroet his wyf whom I had almoste 
forgot en / yet were they to fore wylh the beuer 
enemyes to the foxe / but they durst not gaynsaye 

(lame rukenawe / for they were aferd of her She 
was also the wysest of alhis kynne of counseyl and 
was moste doubted / Ther cam also mo than xx 
other by cause of her to stande by Rynard / 
Ther cam also dame atrote with her ij sustres / the 
wesel / and hermell the asse /the backe / The 
watreratte and many moo to the nombre of xl / 
whiche alle camen and stoden by reynard the foxe / 

Y lord the kyng saide rukenawe come and 
see hier yf reynart haue ony frendis / here 
may ye see / we ben your trewe subgettis 
whiche ftor yow wold auenture both lyf and good 
yf ye had nede / Though ye be hardy myghty and 
stronge / Oure welwyllyd frendship can not hurte 
you / late reynard the foxe wel bethynke hym 
vpon thise maters that ye haue leyd ayenst hym / 
And yf he can not excuse them / thenne doo hym 
right we desire no better / And this by right ought 
to noman be warned / 

The quene thenne spack. this saide I to hym 
yesterday / But he was so fyers and angry that he 
wold not here it. 

the lupaerd saide also. Syre ye may luge no 
ferther than your men gyue theyr verdyte. ffor yf ye 
wold goo forth by wyl and myghte that were not 
worshipful ffor your estate here allewaye bothe 
partyes and thenne by thebeste and wysest counseyl 
gyue you lugement discretly acordyng to thebeste 
right. 

the kynge saide. this is al trewe* but I was so 
sore meuyd whan I was enformed of kywarts deth 
and sawe his heed, that I was hoot and hasty. 
I shal here the foxe. can he answere and excuse 
hym of that is leyd ayensthym. I shal gladly late 
hym goo quyte. And also atte requeste of his good 
frendis and kynne. 

Reynart was glad of thise wordis. and thoughte 
god thanke myn aunte* She hath the rys doo 
blosme aagayn* She hath wel hoi pen me forth 
now. I haue now a good foot to daunse on. I 
shal now loke out of myne eyen. And brynge forth 
the fayrest lesyngis that euer man herde. and 
brynge my self out of this daunger. 



ffioto tie fojce toptlj 0ubtplte zx- 
tu0eli tpm for tfte betlj of feptoart 
t^e ijare anli of alle ot^er materis 
t^at toere le^He a^en^t i^m anli 
^oto to^t^ fRater^ng: gate agapn^tis 
pee0 of tje fepnp- capitulo xxxif. 

[Henne spak reynart the foxe and saide / 
Alas what saye ye is kywart deed / and 
where is bellyn the ramme what brought 
he to yow / whan he cam agayn / (for I 
delyuerd to hym thre iewellis / I wold fayn 
knowe where they ben be comen / That one of hem 

shold he haue gyuen to yow my lord the kynge / 
And the other ij to my lady the quene / 

The kynge saide / bellyn brought vs nought ellis 
but kywarts heed / lyke as I saide you to fore / 
wherof I toke on hym wrake / I made bym to lose 
his lyf / ffor the foule kaytyf said to me / that he 
hym self was of the counseyl of the lettres makyng 
that were in the male / 

Alas my lord is this very trouthe / woo to me 
kaytyf that euer I was born sith that thise good 
lewellis be thus lost myn herte wil breke for 
sorowe / I am sory that I now lyue / what shal my 
wyf saie whan she hereth berof / she shal goo out 
of her wytte for sorow / I shal neuer also longe as 
I lyue haue her frendship she shal make moche 
."iorowe whan she hereth therof / 

The she ape saide Reynard dere neuew / what 
prouffyteth that ye make al this sorowe late it 
passe / And telle vs what thise lewellis were / 
parauenture we shalle f)mde counseyl to haue them 
agayn yf they be aboue crthe Mayster akeryn shal 
labourc for them in his bookis / and also we shal 
curse for them in alle chirchys vnto the tyme that 
we haue knowleche wtier they been / They maye 
not be loste / 

Nay aunte thynke not that / lior they that haue 
them wyl not lightly departe fro them, ther was 
neuer kynge that euer gaf so riche lewellis as 
thise be / Neuertheles ye haue somwhat wyth 
your wordes easyd myn herte and made it lighter 

than it was / Alas loo here ye may see how he or 
they to whomme a man trusteth moost is ofte by 
hym or them deceyuyd / thaugh I shold goo al 
the world thorough and my lyf in auenture sette 
therfore / I shal wyte wher thise lewellis ben 
becomen. 

I Yth a dissymylyd and sorouful speche saide 
the foxe heiken ye alle my k)mne and 
frendys / I shal name to yow / thise 
lewellis what they were / And thenne may ye 
saye that I haue a gretc losse / that one of them 
was a rynge of fyn gold / and within the rynge 
next the fyngre were wreton lettres enameld with 
sable and asure and ther were thre hebrews names 
therin / I coude not my self rede ne spelle them / 
for I vnderstonde not that langage but maister 
abrion of tryer he is a wyse man / he vnderstandeth 
wel al maner of langages and the vertue of al 
maner herbes / and ther is no beest so fiers ne 
stronge but he can dompte hym / for jrf he see hym 
ones he shal do as he wyl / And yet he bileueth 
not on god / He is a lewe / The wysest in con- 
nyng and specially he knoweth the vertue of 
stones. I sliewde hym ones this rynge / he saide 
that they were tho thre names that seth brought 
out of paradys whan he brought to his fad re Adam 
the oyle of mercy / And who- someuer bereth on 
hym thise thre names / he shal neuer be hurte by 
thondre ne lyghtnyng* nc no witchecraft shal hauc 



c6 THE HISTORY OF 

power ouer hym ne be tempted to doo synne / 
And also he shal neaer take harm by colde thaugh 
he laye thre wynters longe nyghtis in the feelde / 
thaugh it snowed stormed or frore neuer so sore / 
so grete myght haue thise wordes / wytnes of 
maister abrion / withoute forth on the rynge stode 
a stone of thre maner colours / the one part was lyke 
rede cristalle / and shoon lyke as fyre had ben 
therin / in suche wyse that yf one wold goo by 
nyght / hym behoued non other lighte for the 
shynyng of the stone made and gaf as grete a 
lyghte as it had ben mydday / That other parte 
of the stone was whyte and clere as it had ben 
burnysshid / Who so had in his eyen ony smarte 
or sorenes / or in his body ony swellyng or heed 
ache / or ony sykenes withoutforth yf he stryked 
this stone on the place wher the gryef is / he shal 
anon be hole / or yf ony man be seke in his body 
of venym / or ylle mete in his stomack / of colyk / 
stranguyllyon / stone / fystel or kanker or ony 
other sekenes / sauf only the very deth late hym 
leye this stone in a litle watre / And late hym 
drynke it / and he shal forthwyth be hole and al 
quyte of his seknessis / Alas said the foxe we haue 
good cause to be sory to lese suche a lewel / ffor- 
thermore the thirde colour was grene lyke glas / 
But ther were somme sprynklis therin lyke pur- 
pure / the maister told for trouthe / that who that 
bare this stone vpon hym shold neuer be hurte of 
his enemye / and that noman were he neuer so 

stronge and hardy that myght mysdoo hym / and 
where euer that he fought he shold haue vyctorye 
were it by nyght or by daye also ferre as he be- 
helde it fastyng / and also therto where someuer 
he wente and in what felawship / he shold be by- 
louyd / though they hadde hated hym to fore / yf 
he had the ring vpon hym / they shold forgete 
theyr augre as sone as they sawe hym / Also 
though he were al naked in a felde agayn an hon- 
dred armed men / he shold be wel herted and es- 
cape fro them with worship / but he muste be a 
noble gentle man / and haue no chorles condicions 
/ ffor thenne the stone had no myght / and by 
cause this stone was so precious and good / I 
thought in myself that I was not able ne worthy 
to here it / and there fore i sent it to my dere lord 
the kyng / far i knowe hym for the moste noble 
that now lyueth / and also alle our welfare and 
worship lyeth on hym / and for he shold be kepte 
fro alle drede nede and vngheluck. 

Fonde this rynge in my fadres tresour / 
and in the same place I toke a glasse or 
a mirrour and a combe whiche my wyf 
wold algates haue / a man myght wondre that 
sawe thise lewellis / I sent thyse to my lady the 
queue / for I haue founden her good and gracious 
to me / this Combe myght not be to moche 
preysed /Hit was made of the bone of a clene 
noble beest named Panthera / whiche fedeth hym 

bytwene the grete Inde and erthly paradyse / he 
is so lusty fayr and of colour / that ther is no 
colour vnder the heuen / bat somme lyknes is in 
hym / therto he smelleth so swete / that the 
sauour of hym boteth alle syknessis and for his 
beaute and swete smell)mg all other beestis folowe 
hym / for by his swete sauour they ben heled of 
alle syknessis / this panthera hath a fair boon 
brode and thynne / whan so is that this beeste is 
slayn al the swete odour restid in the bone which 
can not be broken ne shal neuer rote ne be 
destroyed by fyre / by water / ne by smytyng / 
hit is so hardy tyht and faste / and yet it is 
lyght of weyght / The swete odour of it hath grete 
myght / that who that smelleth it sette nought by 
none other luste in the world and is easyd and 
and qu}rte of alle maner diseases and Infirmytes / 
And also he is ioconde and glad in his herte / this 
combe is polysshid as it were fjme syluer / and 
the teeth of it be small and straite / And bytwen 
the gretter teeth and the smaller is a large felde 
and space where is coruen many an ymage 
subtlly made and enameld aboute with fyn 
gold/ the felde is checked with sable and siluer / 
enameld with cybore and asure / And ther in is 
thistorye how venus Juno and pallas strof for 
thapple of gold / whiche eche of them wold 
haue had / whiche contrauersye was sette vpon 
parys / that he shold gyue it to the fayrest of them 
thre. 

I Arys was that tyme an herde man and kepte 
his faders beestis and sheep withoute troye/ 
whan he had resceyuid th apple / luno 
promysed to hym yf he wolde luge that s' e 
myght haue thapple / he shold haue the moste 
richesse of the world / pallas said yf she myght 
haue thapple she wold gyue hym wysedom and 
strengthe and make hym so grete a lorde that he 
shold ouercome alle his enemyes / and whom he 
wold / venus saide what nedest thou richesse or 
strengthe / art not thou pryamus sone / and hector 
is thy brother whiche haue al asye vnder their 
power / art not thou one of the possessours of 
grete troye / yf thou ¥^lt gyue to me thapple 
i shal gyue the the richest tresour of the world 
and that shal be the fayrest woman that euer had 
lyf on erthe / ne neuer shal none be born fairer 
than she / thenne shal thou be richer than riche / 
And shal clymme aboue al other / ffor that is the 
tresour that noman can preyse ynough / for honest / 
fair and good women can put a way many a sorow 
fro the herte / they be shamefast and wyse / and 
brynge a man in very loye and blysse / Parj's 
herde this venus whiche presented hym this grete 
loye and fair lady and prayd her to name this 
fayr lady / that was so fair and where she was / 
venus saide / it is helene kynge menelaus wyf 
of grece / ther lyueth not anobler. richer, gen- 
tillcr. ne wyser wyf in al the world / Thenne parys 
gaf tu her thapple and said that she was 

fajrrest / how that he gate afterward helene by the 
helpe of venus and how he brought her in to 
troye and wedded her / the grete loue and ioly 
lyf that they had to gydre / was al coruen in the 
felde euery thyng by hym self / and the storye 
wreton. 

|Ow ye shal here of the mirrour / the glas 
that sto de theron was of suche vertu 
that men myght see therin / all that was 
don within a myle / of men of beestis and of al 
thynge that me wold desire to wyte and knowe / 
and what man loked in the glasse had he ony 
dissease / of prickyng or motes / smarte or perles 
in his eyen he shold be anon heled of it / Suche 
grete vertu had the glas / is it thenne wondre yf 
I be meuyd and angry for to lose suche maner 
lewellis. The tree in whiche this glas stode was 
lyght and faste and was named cetyne / hit sholde 
endure euer er it wold rote or wormes shold hurte 
it / and therfore kynge salamon seelyd his temple 
wyth the same wode withynforth / Men preysed 
it derrer than fyn gold / hit is like to tre of 
hebenus / of whiche wode kynge Crompart made 
his hors of tree for loue of kynge morcadigas 
daughter that was so fayr / whom he had 
wende for to haue wonne / That hors was so 
made within '/ that wo someuer rode on hit 
yf he wolde / he shold be within lesse than on 
hour / an hondred myle thens / And that was wel 

preuyd ffor cleomedes the kynges sone wolde not 
byleue that / That hors of tree had sache rayght 
vertue / He was yonge lusty and hardy / And 
desyred to doo grete dedes of prys for to be 
renomedin this world / And leep on this hor'i of 
tree / Crompart torned a pynne that stode on his 
brest / And anon the hors lyfte hym vp and wente 
out of the halle by the wyndowe and er one myght 
saye his pater noster / He was goon more ten myle 
waye cleomedes was sore aferd and supposed 
neuer to haue torned agayn / as thistorye therof 
telleth more playnly / but how grete drede 
he had / and how ferre that he rood vpon that 
horse made of the tree of hebenus er he coude 
knowe the arte and crafte how he shold torne 
h)rm / and how loyeful he was whan he knewe it / 
and how men sorowed for hym / and how he 
knewe alle this and the ioye therof when he cam 
agayn al this I passe ouer for losyng of tyme / but 
the moste parte of alle cam to by the vertue of the 
wode / 

of whiche wode the tree that the glas stode in 
was made / and that was without forth df the glas 
half a foot brood / wherin stode somme strange 
hystoryes whiche were of gold / of sable / of siluer / 
of yelow / asure and cynope / thyse sixe colowrs 
were therin wrought in suche wise as it behoued/ 
and vnder euery hystorye the wordes were grauen 
and enameld that euery man myght vnderstande 
what eche historye was / After my lugement ther 

was neuer myrour so costly so lastly ne so play- 
saunt / in the begynnyng stode there an horse 
made fatte stronge and sore enayous vpon an herte 
whiche ran in the feeld so ferre and swyftly that 
the hors was angry that he ran so ferre to fore hym* 
and coude not ouertake hym* he thought he shold 
cacche hym and subdue hym. though he shold suffre 
moche payne therfore. the horse spack tho to a 
herdeman in this wyse. yf thou cowdest taken an 
herte that I wel can shewe the / thou sholdest 
haue grete prouffyt therof. thou sholdest selle dere 
his homes his skyn and his flesshe. the herdeman 
sayd how may I come by hym. the hors saide 
sytte vpon me. and I shal bere the and we shal 
hunte hym til he be take* The herdeman sprange 
and satte vpon the hors and sawe the herte and he 
rode after but the herte was lyght of foot and 
swyft. and out ran the hors ferre they honted so 
ferre after hym that the horse was wery and said 
to the herdeman that satte on hym. now sytte 
of I wil reste me / I am al wery. and gyue me 
leue to goo fro the. The herdeman saide I haue 
arested the thow mayst not escape fro me* I 
haue a brydle on thy hede and sporis on my heles 
thou shalt neuer haue thanke herof / I shal 
bydwynge and subdue the haddest thou sworn the 
contrarye. 

see how the horse brought hym self in thraldom 
and was taken in his owne nette. how may one 
better be taken than by his owne propre enuye 

suffre hym self to betaken and riden* ther ben 
many that laboure to hurte other* and they them 
seluen ben hurt and rewarded with the same 

Her was also made an asse and an hound / 
whiche dwelled bothe with a riche man / 
The man louyd his hound wel / ffor he 
pleyde ofte with hym as folke doo with houndis / 
the hound leep vp and pleyd with his tayl / And 
lyckyd his maister aboute the mouth / this saw 
howdwyn the asse / and had grete spyte therof in 
his herte / and said to hym self/ how may this be 
and what may my lorde see on his fowle hound / 
whom I neuer see doth good ne proffyt / sauf 
spryngeth on hym and kysseth hym / But me 
whom men putten to laboure / to bere and drawe / 
and doo more in a weke than he with his xv shold 
doo in a hole yere and yet sytteth he neuertheles 
by hym at the table / and there eteth bones flessh 
and fatte trenchours / And I haue nothyng but 
thystles and nettles / And lye on nyghtes on the 
harde erthe and suffre many ascorn / I wyl no 
lengre suffre this / 1 wylle thynke how I may gete 
my lordes loue and frendship lyke as the hounde 
doth / Therwyth cam the lorde / And the asse lyft 
vp his tayl and sprang with his fore feet on the 
lordes sholdres / And blered grennyd and songe 
and with his feet made two grete bules about his 
eres / And put forth his mouth and wolde haue 
kyssed the lordes mouth as he had seen the hound 

doon / Tho cryde the lorde sore aferde help / help / 
this asse wil slee me / Thenne cam his seruaantis 
with good stauis and smyten and bete the asse so 
sore that he had wende he shold haue loste his l)rf / 
Tho retomed he to his stable and ete thistles and 
nettles and was an asse as he to fore was. 

In lyke wyse who so haue enuye and spyte of an 
others welfare / and were seruyd in lyke wyse / it 
shold be wel behoeflfiil. Therfor it is concluded 
that the asse shal ete thistelis and netteles and 
here the sacke / though men wold doo hym worship 
he can not vnderstonde it / but mmste vse olde 
lewde maners / Where as asses geten lordshippis / 
there men see selde good rewle / For they take 
hede of nothyng but on theyr synguler prouffyt / 
yet ben they take up and rysen grete / the more 
pyte is / 

Erken ferther how my fadre and tybert the 
catte wente to gydre / and had sworn by 
theyr trouthe that for loue ne hate they 
shold not departe. And what they gate / they 
shold departe to eche the half / Thenne on atyme 
they sawe hunters comyng ouer the felde with 
many houndes / They leep and ronne faste fro 
them ward al that they myghte as they that were 
aferd of theyr lyf / 

Tybert said the foxe whyther shal we now beste 
flee / the hunters haue espyed vs / knowe ye ony 
help / my fadre trusted on the promyse that eche 

made to other / And that he wolde for no nede 
departe fro hym / Tyl>ert said he / I haue a sack 
ful of wyles yf we haue nede / as ferre as we abyde 
to gydre we nede not to doubte hunters nc 
houndes / 

Tybert bigan to syghe and was sore aferd / And 
saide / Reynart what auallyen many wordes / I 
knowe but one wyle. and theder must I too. 

And tho clam me he vpon on hye tree in to the 
toppe vnder the leuys / Where as hunter ne hounde 
myghte doo hym non harme* And lefte my fadre 
allone in leoparde of his lyf. ffor the hunters sette 
on hym the houndes alle that they coude / Men 
blewe the homes and cryed and halowed the foxe / 
Slee and take. Whan tybert the catte sawe that, he 
mocked and scorned my fadre and said what 
reynart cosyn vnbynde now your sakke wher al 
the wylis ben in / it is now tyme ye be so wyse 
called / helpe your self / ffor ye haue nede / 

this moche muste my fadre here of hjrm to 
whom he had most his trust on / And was almoste 
taken and nygh his deth and he ranne and fledde 
wyth grete fere of his lyf and lete his male slyde 
of by cause he wold be the lighter / yet al that 
coude not helpe hym for the houndes were to 
swyft and shold haue byten him / But he had one 
auenture that ther by he fond an old hole / 
wherin he crepte / and escaped thus the honters 
and houndes / 

Thus helde this false deceyuer tibaert his 

R 

sy kernes that he hid promysed / Alas bow many 
ben there now a dayes that kepe not theyr pro- 
myse / and sette not therby though they breke it / 
And though I hate tybaett herfore / is it wonder 
but I iloo not sikerly I loue my sowle to wel 
therto Neuertheles yf I sawe hym in auenture 
and mysfalle in his body or in his goodes / I trowe 
hit shold not moche goo to my herte so that 
another dyde it Neuertheles I shal neyther hate 
hym ne haue enuye at by an I sbal ffor goddes 
louc forgyue hym yet is it not so dere out ol myn 
herte but a lytyl ylle wylle to hymward abideth 
therin as this cometh to my remembrannce / And 
the cause is that the sensualyte of my flesh fyghteth 
ayenst reson. 

I Her stode also io that mynour of the wulf / 
how be fonde ones vpon an heth a dede 
horse flayn* but al the flessh was eten 
theime wente he and bote grete morsellis of the 
bones that for hungre he toke thre or iiij at tones 
an.l swolowed them in tfor he was so gredy that 
one of the btmes stack ihwiu^t in his mouth / 
Whertif he had grxjte i^iyne. And was in grete 
fere of his lyf He s.nighte al aboute for ¥ryse 
maistcrs and surgyens and promysed grete yeftis 
for to be heleil of hi> disease Atte iaste whan he 
coitde nowher fynt^e remedye he cam to the crane 
wylh his lange necke ami bille and prayde hym 
to helpehym and he \u>lde U>«e and newaide hym 

SO wel that he sholde euer be Xhe better / The 
crane herked after this grete rewarde and put his 
heed in to his throte and brought out the boon 
wyth his bylle / 

Tlie wulf sterte a syde wyth the pluckyng / and 
cryde out alas thou doost me harme / but I forgyue 
it the / doo no more soo / I wolde not suffre it of 
an other / 

The crane saide / Sir Isegrym goo and be mery 
for ye be al hool now gyue to me that ye pro- 
mysed 

The wulf saide / wyl ye here what he sayth / I 
am he that hath suffred and haue cause to playne / 
and he wille haue good of me / he thanketh not 
me of the kyndnes that I dyde to hym he put his 
heed in my mouth / and I suffred hym to drawe it 
out hole without hurtyng / And he dyde to me also 
harme / And yf ony hier shold haue a rewarde it 
shold be I by ryght / 

Thus the vnkynde men now ad ayes rewarde 
them that doo them good / whan the false and 
subtyl aryse and become grete / thenne goth wor- 
ship and prouffyt al to nought / Ther ben many of 
right that ought reward and doo good to suche as 
haue holpen hem in her nede / that now fynde 
causes and saye they be hurte and wolde haue 
amendis / where they ought to rewarde and make 
amendes them self / Therfore it is said and trowthe 
it is / whoo that wyl chyde or chastyse / see that 
he be clere hym self. 

Lie this and moche more than I now can wel 
remembre was made and wrou<;ht in this 
glasse / The maister that ordeyned it / was 
aconnyng man and a profounde clerk in many 
sciencis / And by cause thise lewells were ouer 
good and precious for me to kepe and haue / Ther- 
fore I sente them to ray dere lord the kynge and 
to the quene in presente / Where ben they now 
that gyue to theyr lordes suche presentes / The 
{ sorowe that my ij chyldren made whan I sente 
\ away the glasse was grete for they were woned to 
I loke therin and see them self how theyr clothyng 
I and araye bycam them on their bodyes / O alas I 
knewe not that k3rwart the hare was so nyghe his 
deth whan I delyueryd hym the male with this 
ieweliis / 1 wiste not to whom I myght better haue 
taken them, though It shold have coste me my lyf. 
than hym and bellart the ramme / They were two 
of my best frendis / Oute alas I crye vpon the 
murderar / I shal knowe who it was. though I 
shold renne thurgh al the world to seke hym. (Tor 
raurdre abydeth not hyd. it shal come out pera- 
uenlure he is in this companye that knoweth where 
kywart is bicomen. though he telleth it not. flbr 
many false shrewys walke wyth goo<l.men. fro 
whom noman can kepe hym* they knowen theyr 
craft so wel and can wel couere their falsenes. but 
the most wondre that I haue is that my lord the 
kyng hier saith so felly, that my fadre nor I dyde 
hym newer good / that thynketh mc / meruayl of a 

kynge / but ther come so many thyngis to fore hym 
that he forgeteth that one wyth that other / and so 
faryth by me / Dere lorde remembre not ye whan 
my lord your fadre lyuyd / and ye an yonglyng 
of two yere were that my fadre cam fro skole fro 
Monpellier / where as he had fyue yere stiidyed in 
receptes of medycynes / he knewe al the tokenes of 
the vryne as wel as his honde / And also alle the 
herbes and nature of them whiche were viscose or 
laxatyf / he was a synguler maister in that science / 
he myght wel were cloth of sylke and a gylt gyrdlc / 
whan he cam to court he fonde the kynge in a 
grete sekenes / wherof he was sory in his hert / 
For he louyd hym aboue alle other lordes / The 
kjmge wold not forgoo him / ffor whan he cam 
alle other had leue to walke where they wold he 
trusted none so moche as hym / 

he said reynard I am seke and fele me the 
lenger the werse / 

My fadre said / my dere lord here is an vrynal / 
make youre water therin and assone as I may see 
it I shal telle what sekenes it is and also how ye 
shal be holpen 

the kynge dyde as he conseilled hym for he 
trusted noman better that lyuyd / Though so were 
that my fader dyde not as he shold haue don to 
you /But that was by counseyl of euyl and foule 
beestis I had wonder therof / but it was a rasyng 
ayenst his deth / he sayd my lord yf ye wyl be 
hole / Ye muste ete the lyuer of a wulf of vij yere 

old / that may ye not leue / or ellis ye shal deye / 
for your vryne sheweth it pla3^1y / 

the wulf stode ther by and said nought / 

But the kynge said to hym sir ys^^rym now ye 
here wel that I muste haue your lyuer / yf I wil 
be hool / 

Tho answerd the wulf and saide / Nay my lord 
not soo / I wote wel I am not yet fyue yere olde / 
I haue herde my moder sale soo / 

My fad re sayd / what skylleth this wordes / late 
hym be opened and I shal knowe by the lyuer yf 
it be good for yow or not / 

And therwyth the wulf was bad to kychen / and 
his lyuer taken out / whiche the kynge ete and was 
anon al hole of alle his sekenes / thenne thanketh 
he my fadre moche / and commanded alle his 
houshold upon their lyuys that after that tyme 
they shold calle hym mayster reynard 



on 



E abode stylle by the kynge and was 
byleuid of alle thyngis / and muste allewey 
go by his syde / And the kynge gaf to 
hym a garlond of rooses. whiche he muste alway 
were on his heed, but now this is al torncd* Alle 
the old good thinges that he dyde. ben forgeten* 
And thise couetouse and rauenous shrewys ben 
taken vp and sette on the hye benche and ben 
herde and made grete. And the wyse folke ben 
put a back, by whiche thise lordes ofte lacke. 
And cause them to be in moche trouble and 

sorowe ffor whan a couetous man of iowe byrthe is 
made a lorde* and is moche greet and aboue his 
neygh hours hath power and myght / Thenne he 
knoweth not hym self / ne whens he is comen 
And hath no pyte on nomans hurte. ne hereth 
nomans requeste. but yf he may haue greteyeftis. 
ai his entent and desyre is to gadre good and to be 
gretter. O how many couetous men ben now in 
lordes courtes. they flatre and smeke / and plese 
the prynce for theyr synguler auayl / But and the 
prynce had nede of them or their good they sholde 
rather suffre hym to deye or fare right hard er they 
wold gyue or lene hym / They be lyke the wulf / 
that had leuer the kinge had deyed than he wolde 
gyue hym his lyuer / Yet had I leuer er that the 
kynge or quene shold fare amys / that xx suche 
wulues shold lose theyr lyues / hit were also the 
leest losse / My lorde al this bifelle in your 
yougthe that my fader dyde thus / I trowe ye haue 
forgoten it / 

And also I haue my self don yow reuerence 
worship and courtosye / Vnroused be it / thaugh 
ye now thanke me but lytyl / but parauenture ye 
remembred not that I shal now saye / not to ony 
forwyttyng of yow / for ye be worthy alle worship 
and reuerence that ony man can doo / that haue 
yeof almyghty god by enheritaunce of your noble 
progenytours / wherfor I your humble subgette 
and seruaunt am bounden to doo to yow alle the 
seruyse that I can or raaye / I cam on a tyme 

walkyng with the wulfe Isegrym / And we hadde 
goten vnder vs bothe a swyne / And for his lowde 
cryyng we bote hym to deth / and syre ye cam fro 
ferre out of a groae ayenst vs. ye salewed vs 
frendly and saide we were welcome, and that ye 
and my lady the quene whiche cam after yow 
hadde grete hongre. and had nothyngfor to ete / and 
prayd vs for to gyue yow parte of om" wjranyng / 
Is<^;rym spack so softe that a man vnnethe myght 
here hym. but I spack out and saide. ye my 
lord and with a good will, though it were more 
we wil wel that ye haue parte And thenne the 
wulf departed as he was wont to doo / departed 
and toke that on half for hym self / And he gaf 
yow a quarter, ffor yow and ffor the quene / That 
other quarter he ete and bote as hastely as he 
myghte / bicause he wolde ete it allone / And he 
gaf to me but half the longes that I pray god that 
euyl mote he fare. 

[Hus shewde he his condidons and nature / 
er men shold haue songen a Credo ye my 
lord had eten your part / And yet wold ye 
fayn haue had more / ffor ye were not fill / And 
bicause he gaf yow no more ne prcrfred yow / Ye 
lyft vp your right fote and smote hym bjrtwene the 
eris that ye tare his skynne ouer his eyen / and 
tho he myght no lengre abyde but he bledde / 
howled and ran away and lefte his part there lye / 
Tho said ye to hym haste yow agayn hether and 

brynge to vs more / And here after see better to 
how ye dele and parte / Thenne saide I my lord 
yf it please yow I wylle goo wyth hym / I wote 
wel what ye saide / I wente wyth hym / he 
bledde / and groned as sore as he was al softly / he 
durst not crye lowde / we wente so ferre. that we 
brought a calf/ And whan ye saw vs come ther- 
wyth / ye lawhyd for ye were wel plesyd / ye said 
to me that I was swyft in hontyng* I see wel 
that ye can fynde wel whan ye take it vpon yow / 
ye be good to sende forth in a nede / The calf is 
good and fatte. herof shal ye be the delar I 
saide my lord wyth a good wyl / The one half my 
lord shal be for yow. And that other half for my 
lady the quene. the moghettis. Lyuer longes and 
the Inward shal be for your chyldren / the hed 
shal Isegrym the wulf haue / and I wil haue the 
ieef Tho said ye Reynart who hath taught you to 
departe so courtoisly / my lord said I. that hath 
don this preest that sytteth her with the bloody 
crowne / he lost his skynne wyth the vncourtoys 
departyng of the swyn. And for his couetyse 
and rauyne he hath hurte and shame 

Alas ther ben many wulues now a dayes that 
without right and reson destroye and ete them that 
they may haue the ouerhand of / they spare neyther 
flesh ne blood / frende ne enemye / what they can 
gete* that take they / O woo be to that lande and 
to townes' where as the wulues haue the 
ouerhand / 

My lord this and many other good thing haue 
I don for you / that I cowde wel telle yf it were 
not to long / of whiche now ye remembre litil 
by the wordes that I her of yow. yf ye wold al 
thyng ouersee wel / ye wold not saye as ye doo* 
I haue seen the day / that ther shold no grete 
mater be concluded in this court without myn 
aduyse /al be yt that this auenture is now fallen / 
It myght happen yet that my wordes shal be herd 
and also bileuyd as wel as an others as ferre as 
right wyl for I desyre none other / ffor yf ther be 
ony can saye and make good by suffycient wit- 
nessis that I haue trespaced I wyl abyd al the right 
and lawe that may come therof * and yf ony sale 
on me ony thyng of whiche he can brynge no wyt- 
nesses. Let me thenne be rewlyd after the lawe 
and custome of thys court 

the kynge saide Reynart ye saye resonably I 
knowe not of ky warts deth more than that bellyn 
the Ramme brought his heed hether In the male / 
therof I lete yow goo quyte* ffor I haue no wytnes 
therof / 

My dere lord said [Reynart] god thanke yow / 
sykerly ye doo wel for his deth maketh me so 
sorowful / that me thynketh my herte wyl breke in 
two / o whan they departed fro me m)ni herle was 
so heuy / that me thought I shold haue swowned / 
I wote wel it was a token of the losse that tho was 
so nyghe comyng to me / 

Lie the moost paite of them that were there 
and herde the foxes wordes of the lewellis 
and how he made his contenance and 
stratchid hym / had veryly supposed that it had not 
be fa)^ed but that it had be tryewe. they were sory 
of his losse and mysauenture. and also of his 
sorowe* The kynge and the quene had bothe pyte 
of hym. And bad hym to make not to moche 
sorowe / But that he sholde endeuore hym to seche 
hem. For he had so moche preysed hem. that 
they had grete wyl and desyre to haue them / And 
by cause he had made them to vnderstonde that he 
had sente these lewellis to them, though they 
neuer had them* yet they thankyd hym. And 
prayd hym to helpethat they myght haue them. 

He foxe vnderstode theyr menyng wel. he 
thought toward them but lytyl good for al 
that* he said god thanke you my lord and 
my lady that ye so frendly comforte me in my 
sorow. I shal not reste nyght ne day ne alle 
they that wyl doo ony thyng for me but Renne 
and praye / Thretene and aske alle the four 
comers of the world / Thaugh I shold euer seche 
tyl I knowe where they ben bicomen / and I 
pray you my lord the kynge / That yf they 
were in suche place as I cowde not gete them by 
prayer / by myght ne by request that ye wold 
assiste me and abide by me / ffor it towcheth 
your self / and the gootl is yoxuis / And also it 

is your part to do lustyse on thefte and murdre 
whiche bothe ben in this caas / 

Reynart said the kynge that shall I not leue 
whan ye knowe wher they ben / Myn heipe 
shalbe alway redy for you / 

O dere lorde this is to moche presented to 
me / yf I had power and myght I sholde deserue 
ayenst yow / 

Now hath the foxe his mater fast and fayr / fTor he 
hath the kynge in his hand as he wold / hym thought 
that he was in better caas than it was lyke to haue 
be / he hath made so many lesynges / that he may 
goo frely wher he wyl without ccmplaynyng of ony 
of them alle / 

Sauf of Isegrym which was to hymward angry 
and dysplesyd and saide / O noble kynge ar ye so 
moche chyldyssh that ye byleue this false and 
subtyl shrewe / and suflTre your self wyth false lyes 
thus to be deceyuyd / Of fayth it shold be longe 
or I sholde byleue hym / he is in murdre and treson 
al be wrapped / And he mocketh you to fore yonr 
visage / I shal telle hym a nother tale I am glad 
that I see now hym here / al his lesynges shal not 
a vaylle hym er he departe fro me. 

l&oto psegcjm tfie toulf com- 
plapneH ap^n on t^efojce* capitulo 

|Y lord I pray you to take hede / this false 
theef betraied my wyf ones fowle and 
dishonestly / hit was so that in a 
wynters day that they wente to gyder 
thurgh a grete water / and he bare / my wyf an 
honde that he wold leche her take fysshe wy th her 
tayl / and that she shold late it hange in the water 
a good while and ther shold so moche fysshe cleue 
on it that foure of them shold not conne ete it. 
The fool my wyf supposed he had said trouthe / 
And she wente in the myre to the bely to er 
she cam in to the water / And whan she was in the 
deppest of the water, he bad her holde her tayl / 
til that the fysshe were comen. she helde her tayl 
so longe that it was from harde in the yse and 
coude not plucke it out / And whan he sawe that, 
he sprange vp after on her body. Alas there 
rauysshyd he and forcyd my wyf so knauisshly 
that I am ashamed to telle it. she coude not 
defende her self the sely beest* she stode so depe 
in the myre. herof he can not saye naye. ffor I 
fonde hym with the dede. for as I went abcue 
vpon the banke I sawe hym bynethe vpon my wyf 
shouyng and stekyng as men doo whan they doo 

suche werke and playe. Alas what payne suffred 
I tho at my herte I had almost for sorow lost my 
fyue v^yttes and cryde as lowde as I myght reynart 
whit do ye there / and whan he sawe me so nyghe 
tho leep he of. and wente his waye. I wente 
to her in a grete heuine<se. And wente depe in 
that myre and that water er I coude breke the y^t 
and moche payne suffred she er she coude haue 
out her taylle / acd yet lefte a gobet of her tayle 
behynd her / And we were lyke bothe therby to 
haue lost our lyues / for she galped and cryde so 
lowde for the smarte that she had er she cam out / 
that the men of the village cam out with stauys 
and byllis / with flaylis and pykforkes / And the 
wyuis wyth the3nr distauis / and cryei dyspytously 
sle sle / and smyte doun right / I was neuer in my 
lyf so aferde / flfor vnnethe we escape / we ran so 
fast that we swette ther was a vylayne that stake 
on vs wyth a pyke / whiche hurted vs sore he was 
stronge and swyfte a fote / hadde it not be nyght / 
Certaynly we had ben slayn / The fowle olde 
quenes wold fayne haue beten vs / they saide 
that we had byten theyr sheep / They cursed vs 
with many a curse / Tho cam we in a felde ful of 
brome and brcmbles there hydde we vs fro the 
vylaynes / And they durst not folowe vs ferther 
by nyght / but retorned home agayn See my lorde 
thys fowle mater / this is murdre / rape / and 
treson / whiche ye ought to doo lustyce thereon 
sharply. 

j Eynard answerd and said / yf this were 
trewe / it shold go to nyghe myn 
honour and worship / god forbade that it 
shold be founde trewe / hit is wel trewe that I 
taught her how she holde* in a place catche 
fysshe / and shewde her a good way for to goo 
ouer in to the water without goyng in to the myre / 
But she ranne so desyrously whaii she herde me 
name the fyssh / That she nether way ne path 
helde / But wente in to the yse wherein she was 
forfrorn / And that was by cause she abode to 
longe she had fissh ynough yf she coude haue be 
plesyd wyth mesure it falleth ofte / who that wold 
haue all / leseth alle / Ouer couetous was neuer 
good / For the beest can not be salisfyed / And 
whan I sawe her in the yse so faste / I wente to 
haue holpen her / and heef and shoef and stack 
here and there to haue brought her out / But it 
was al pa)nie loste / ffor she was to heuy for 
me / Tho cam ysegrym and sawe how I shoef and 
stack and dyde al my beste and he as a fowle 
chorle* fowle and rybadously sklaundryth me wyth 
her. as thyse fowle vnthriftes ben wonte to doo* 
But my dere lorde it was none otherwyse. he 
belyeth me falsely parauenture his eyen daselyd as 
he loked from aboue doun. he cryde and cursed 
me and swore many an oth I shold dere abyet 
it / whan I herde hym so curse and thretene / I 
wente my waye / and lete hym curse and menace 

* Sholde, i.e., should. t Abyde. 

til he was wery / And tho wente he and hecf and 
shoef and haipe his wyf out / and thenne he leep 
and ran and she also for to gete them an hete and 
to warme them / or ellis they shoid haue deyed 
for colde / And what someuer I haue saide a fore 
or after / that is clerely ai trouthe / I wolde not 
for a thousand marke of iyn gold lye to yow one 
lesyng it were not fyttyng for me / what someuer 
falle of me I shal saye the trouthe / lyke as myn 
elders haue alway don / syth the tyme that we 
fyrst vnderstode reson / and yf ye be in doubte of 
ony thynge that I haue said otherwyse than 
trouth / gyue me respyte of viij dayes that I may 
haue counseyl / and I shal brynge suche Infor- 
macion wyth good tryew and suffycient recorde / 
that ye shal alle your lyf duryng truste and byleue 
me / and so shal all your counseyl also / what haue 
I to doo wyth the wulf / hit is to fore clerly ynowh 
shewde that he is a foule vylaynous kaytyf / and 
an vnclene beest / Whan he deled and departed 
the swyn / So is it now knowen to you alle by hys 
owen wordes that is a defFamer of wymmen as 
moche as in hym is ye may wel marke euerychone / 
Who shold luste to do that game to one so stedfast 
a wyf beyng in so grete peryll of deth now aske jre 
hys wyf / yf it be so as he sayth / yf she wyl saye 
the trouthe I wote wel / she shal saye as I doo / 

Tho spack erswynde the wulfis wyf/ Ache felle 
reynart / noman can kepe hym self fro the / 
thou canst so wel vttre thy wordes and thy falsenes 

and reson sette forth / but it shall be euyl rewarded 
in the ende / How broughtest thou me ones in to 
the welle where the two bokettys henge by one 
corde rennyng thurgh one poUey whiche wente 
one vp and another doun / thou sattest in that one 
boket bynethe in the pytte in grete drede / 1 cam 
theder and herde the syghe and make sorowe'/ 
And axed the how thou camest there / thou 
saidest that thou haddest there so many good 
fysshes eten out of the water that thy bely wolde 
breste / I said telle me how I shal come to the / 
Thenne saidest thou aunte sprynge in to that 
boket that hangeth there / and ye shal come anon 
to me / I d]rde so / and I wente dounward / and 
ye cam vpward tho was I alle angry / thou saidest 
thus fareth the world that one goth vp / and 
another goth doun / tho sprang ye forth and wente 
your waye and I abode there allone syttyng an 
hole day sore an hongryd and a colde / And therto 
had I many a stroke er I coude get thens / 

Aunte sayd the foxe / thaugh the strokes dyde 
you harme I had leuer ye had them than I / fibr ye 
may better here them/ for one of vs must nedes 
haue had them / I taught yow good / wyl ye 
Tnderstande it and thynke on it / that ye another 
tyme take better hede and bileue noman ouer 
hastely / is he frende or cosyn / for euery man 
seketh his owne prouffyt / They be now fooles 
that do not soo / And specyally whan they be in 
leopardye of theyr lyues. 

F 

Si fapr parable of t^e fojce anH 
t^e toulf- Ca° XXXiiif 

|Y lord said dame Erswyn I pray yow 
here how he can bio we with alle 
w^yndes / And how fayr bryngeth he his 
maters forth / 
Thus hath he brought me many tyme in scathe 
and hurte said the wulf / he hath ones bytrayed 
me to the she ape myn aunte / where I was in 
grete drede and fere / for I lefte there almost myn 
one ere / yf the foxe wil telle it how it byfel / I 
wyl gyue hym the fordele therof / for I can not 
telle it so wel / but he shal beryspe me / 

wel said the foxe I shal telle it wythout stameryng 
I shal saye the trouthe/ I pra) e yow herken me / he 
cam in to the wode and complayned to me / that 
he had grete hongre ffor I sawe hym neuer so ful / 
but he wold alway haue had fayn more / I haue 
wonder where the mete becometh that he de- 
stroyeth / I see now on his contenance that he 
begynneth to grymme for hongre / Whan I herde 
hym so complayne I had pyte of hym / And I 
saide I was also hongry / thenne wente we half a 
day to gydre and fond nothyng / tho whyned he 
and cryed / and said he myght goo no ferther 
Thenne espyed I a grete hool standyng in the 
myddys vnder an hawe whiche was thyck of 
brembles / and I herde a russhyng therin I wist 

not what it was / thenne said I goo therin and loke 
yf ther be ony thing ther for vs / I wote wel ther is 
somwhat / tho saide he cosya I wolde not crepe 
in to that hole for twenty pound but I wist fyrst 
what is therin / me thynketh that ther is some 
perylous thyng but I shal abyde here vnder this 
tree / yf ye wil goo therin to fore / but come anon 
agayn / And late me wete thyng is therin / Ye can 
many a subtylte and can wel helpe your self and 
moche better than I. See my lord the kynge / 
Thus he made me poure wight to goo to fore in to 
the daunger / and he whiche is grete longe and 
stronge abode withoute and rested hym in pees / 
awayte yf I dyde not for hym there. 

Wold not suflFre the drede and fere that I 
there suffred for al the good in erthe / but 
yf I wyste how to escape / I wente hardyly 
in / I fonde the way derke / longe and brood / Er 
I right in the hool cam soo espyed I a grete light 
whiche cam in fro that one syde ther laye in a 
grete ape with tweyne grete wyde eyen / and they 
glymmed as a fyre / And she had a grete mouth 
with longe teeth and sharp naylles on hir feet and 
on hir handes / I wende hit had be a mermoyse / 
a baubyn or a mercatte / for I sawe neuer fowler 
beest / and by her laye thre of her children whiche 
were right fowle ffor they were ryght lyke the 
moder / whan they sawe me come / they gapeden 
wyde on me and were al stylle / I was aferd / And 

wold wel I had ben thens / but I thoughte I am 
therm / 1 moste ther thargh and come oat as wel 
as I maye / as I sawe hei me thought she semed 
more than ysegrym the wulf / And her chyldren 
were more than I / I sawe neuer a fowler mejme / 
they lay on fowle heye whiche was al be pyssed / 
They were byslabbed and byclagged to their eres 
to in her owen donge / hit stanke that I was 
almost smoldred therof I durst not saye but good / 
and thenne I saide / Aunte god g3rue yow good 
daye and alle my cosyns your fayr chyldren / they 
be of theyr age the fayrest that euer I sawe O lord 
god how wel plese they me / how louely / how 
fajnr ben they eche of them for their beaute myght 
be a great kyngis sone / Of right we ought to 
thanke yow / that ye thus encrece oure lygnage / 
Dere aunte whan I herde saye that ye were dely- 
uered and leyd doun I coude no lenger abyde but 
muste come and frendly vysite yow / I am sory 
that I had not erst knowen it / 

Reynard cos)m said she ye be welcome / ffor 
that ye haue found me and thus come see me I 
thanke yow. Dere cosyn ye be right trewe and 
named right wyse in alle londes / and also that ye 
gladly furthre and brynge your lignage in grete 
worship / Ye muste teche my chyldren with the 
youris some wysedom that they may knowe what 
they shJil doo and leue / I haue thought on yow / 
for gladly ye goo and felawship with the good / 

O how wel was I plesyd whan I herde thise 

wordes / this deseruyd I at the begynnyng whan 
I callyd her aunte / how be it that she was nothyng 
sybbe to me / ffor my right aunte is dame ruken- 
awe that yonder standeth / Whiche is woned to 
brynge forth wyse chyldren / 

I saide aunte my lyf and my good is at your 
commandement / and what I may doo for yow by 
nyght and by daye / I wylle gladly teche them alle 
that I can. 

I wolde izyn haue be thens for the stenche of 
them, and also I had pyte of the grete hongre 
that Isegrym had. 

I saide aunte I shal commjrtte yow and your 
izjx chyldren to god and take my leue / My wyf 
shal th3mke longe after me / 

Dere cos3m saide she ye shal not departe til ye 
haue eten / for yf ye dyde I wold sale ye were not 
kynde / 

Tho stode she Tp and brought me in an other 
hool where as was moche mete of hertes and 
hyndes / roes / fesaunts / partrychs and moche 
other venyson that I wondred for whens al this 
mete myghte come / And whan I had eten my 
bely ful she gaf me a grete pece of an hynde fro to 
ete wyth my wyf and wyth my houshold / whan 
I come home / I was a shamed to take it / But I 
myght none other wyse doo / I thankyd her and 
toke my leue / she bad me I shold come sone 
again / I sayd I wolde 

And so departed thens meryly / that I so wel 

had spedde / I hasted me out / and whan I cam 
and sawe ysegrym whiche lay gronyng. And I 
axed hym how he ferde / he said neuew al euyll* 
ffor it is wonder that I lyue / brynge ye ony mete 
to ete I deye for hongre. tho had I compassion of 
hym and gaf hym that I had. And saued hym 
there his lyf* wherof thenne thanked me gretly. 
how be it that he now oweth me euyl wyl. 

|E had eten this vp anon* tho said he Rey- 
nard dere cosyn what fonde ye in that 
hoel. I am more hongry now than I was 
to fore / my teeth ben now sharped to ete. 

I said thenne / Eme haste yow thenne lyghtly 
into that hool. Ye shal fynde there ynough. there 
lieth mjm aunte wyth her chyldren* yf ye wyl 
spare the trouth and lye grete lesynges / ye shal 
haue there al your desire / But and ye saye trouth / 
ye shal take harme / 

My lord was not this ynough sayd and warned / 
who so wold vnderstonde it / that al that he 
fonde he shold saye the contrarye But rude and 
plompe beestis can not vnderstonde wysedom / 
therfore hate they alle subtyl Inuencions / fFor they 
can not conceyue them. Yet neuertheles / he 
saide he wolde goo Inne / and lye so many lesyn- 
gis er he sholde myshappe that all man sholde 
haue wondre of it. and so wente forth in to that 
fowle stynkyng hool and fonde the marmosette. 
She was lyke the deuyls doughter. and on 



REYNARD THE FOX. 87 

her cbyldren h3mge moche fylth cloterd in 
gobettis. 

Tho cryde he alas me growleth of thyse fowle 

nickers / Come they out of helle. men may make 

"' deaylles a ferd of hem. goo and drowne them that 

euyl mote they fere* I sawe neuer fowler wormes. 

they makeal myn heer to stande right vp / 

sir ysegrym said she. what may I doo therto. 
they ben my cbyldren. And I muste be their 
moder. what lyeth that in your weye* whether 
they be fowl or fayr. They haue yow nothyng 
coste. here hath ben one to day byfore yow 
whiche was to them nyhe* of kyn. And was your 
better and wyser and he sayde that they ware feyr. 
who hath sente yow hyther wyth thyse tydynges. 

dame wyl ye wytte I wylle ete of your mete, 
hit is better bestowed on me than on thyse fowle 
wyghtes. 

She sayde hier is no mete / 

be saide here is ynough. 

And ther wyth he sterte with his hede toward 
the mete, and wolde haue goon in to the hool 
wher the mete was. But myn aunte sterte up wyth 
her cbyldren. and ronne to hym wyth their sharp 
longenayles so sore that the blode ran ouer his 
eyen / I herde hym crye sore and howle / but I 
knowe of no defence that he made / but that he 
ran faste out of the hool / And he was there 
cratched and byten / and many an hool had they 

♦ Near. 

made in his cote and skyn / his visage was alio on 
a blood / and almost he had loste his one ere / he 
groned and complayned to me sore / 

thenne asked I hym yf he had wel lyed 

he sayd I saide lyke as I sawe and fonde / and 
that was a fowle bytche wjrth many fowle 
wyghtis / 

Nay erne said I / ye shold haue said / Fayr nece 
how fare ye and your fair chyldren whiche ben my 
welbelouid cosyns / 

the wulf sayd / I had leuer that they were 
hanged er I that saide / 

ye erne therfore muste ye resseyue suche maner 
pa3rment / bit is better otherwhile to lye than to 
saye trouthe / They that ben better / wyser and 
strenger than we be haue doon so to fore vs / 

See my lord the k)mg thus gate he his rede coyf / 
Now stondeth he al so symply as he knewe no 
harme / 1 pray yow aske ye hjrm yf it was not 
thus / he was not fer of yf I wote it wel* 

l^oto pjSeffcpm profecU fjfsf gloue 
to tje Uxz for to fpff^t toprfj fjpm- 
capftulo jrwb^ 

He wulf sayd I may wel forbere your 

mockes and your scornes and also your 

felle venymous wordes strong theef that 

ye ar / ye saide that I was almost dede 

for hungre / when ye helpe me in my nede / that 

is falsely lyed. for it was but aboon that ye gaf to 
me / ye had eten away alle the flessh that was 
theron'/ And ye mocke me and saye that I am 
hongry here where I stande / that toucheth my 
worship to nygh / what many a spyty worde 
haue ye brought forth wjrth false lesyngis / And 
that I haue conspyred the kynges deth fro the 
tresour that ye haue seid to hjrm / is in hulsterlo / 
And ye haue also my wyf shamed and sklandred / 
that she shal neuer recoure it / and I shold euer be 
disworsbipped therby yf I auengyd it not / I haue 
forbom yow longe / but now ye sh!il not escape 
me / I can not make her of greet preef / But I 
saye here to fore my lord and to fore alle them 
that ben here that thow art a false traytour and a 
morderar / And that shal I proue and make good 
on thy body W3rthin lystes in the felde. and that 
body ayenst body And thenne shal our stryf haue 
an ende / And therto I caste to the my gloue / 
and take thou it vp / 1 shal haue right of the or 
deye therfore / 

Reynard the foxe thought how come I on this 
Campjmg / we ben not bothe lyke / I shal not wel 
conne stonde ayenst this stronge theef / all my 
proof is now come to an ende. 



3y 

l^oto tfie fojTe toofe tp t^e gloue. 
£lnti (oto t^e bpnp stette to t^em 
nape anU feltie for to come anU boo 
tjepr batapUe capitulo r;i:rbf 

Et thought the foxe I haue good 

auauntage. the clawes of his for feet 

ben of. and his feet ben yet sore 

therof. whan for my sake he was 

vnshoed. he shal be somwhat the weyker. 

Thenne sayde the foxe who that saith that I am 
a traytour or a morderar. I saie he lieth falsely 
and that art thou specyally ysegrym / thou 
bryngest me / there as I wolde be / this haue I 
ofte desyred / lo here is my plegge / that alle thy 
wordes ben falls / And that I shal defende me / 
and made good that thou lyest / 

The kynge receyuyd the plegges / and amytted 
the bateyll And asked borowes of them bothe / 
that on the morn they shold come and performe 
theyr batayll / and doo as they ought to doo / 
Thenne the bere and the catte were borowes for 
the wulf / And for the foxe were borowys 
grymbert the dasse / and byteluys* 



^ 

l^otD rufeenatoe tlje 0ge ape coum 
0e?Ueli t^e fojre ^oto ^e 0^oltie 
bjljaue tjpm in tfte IzXbt apensft r^e 
toulf Capitulo w;ctnr 

He she ape saide to the foxe / Reyner 
neuew / See that ye take hede in your 
batayll / be colde and wyse Your eme 
taught me ones a prayer that is of 
moche vertue to hym that shal fyghte / And a 
grete maister and a wyse clerk, and was abbot of 
boudelo that taughted hym / he saide who that 
sayde deuoutly this prayer fastyng shal not that 
day be ouercomen in batayl ne in fyghting ther- 
fore dere neuew be not aferd / 1 shal rede it ouer 
yow to morrow / thenne may ye be sure ynough 
of the wulf hit is bettre to fyghte / than to haue 
the necke asondre. 

I thanke you dere aunte said the foxe / The 

quarel that I haue is rightful therfore I hope I shal 

spede wel / and that shal gretely be myne helpe / 

Alle his lygnage abode by hym al the nyght / 

and helpe hym to dryue a way the tyme / 

Dame rukenawe the she ape his aunte thoughte 
alway on his prouffyt and fordele / And she dyde 
alle his heer fro the heed to the tayl be shorn of 
smothe / and she anoynted alle his body wyth oyl 
of olyue / And thenne was his body also glat and 

slyper / that the wulfe sholde haue none holde on 
hym / And he was round and fatte also on his 
body / 

And she said to hym dere cosjrn ye muste now 
drynke moche / that to morowe ye may the better 
make your vr)me / but ye shal holde it in tyl ye 
come to the felde / And whan nede is and tyme / 
so shall ye pysse ful your rowhe tayll / and smyte 
the wulf therwyth in his berde / And yf ye. 
myght hytte him therwyth in his eyen* thenne 
shal ye byneme hym his syght / that shold moche 
hyndre hym / but ellis hold alway your tayl faste 
bytwene your legges that he catche yow not 
therby / and holde doun your eris lyeng plat after 
your heed / that he holde you not therby / And 
see wisely to your self and at begynnyng flee fro 
his strokes. And late hym sprynge and renne 
after yow / and renne to fore where as moste dust 
is / and styre it wyth your feet that it may flee in 
his eyen and that shal moche hyndre his syght / 
And whyle he rubbeth his eyen take your auan- 
tage and smyte and byte hym there as ye may 
most hurte hym / And alleway to hytte hym wyth 
your tayll ful of pysse in his visage and that shal 
make hym so woo / that he shal not ^-yte where 
he is / And late hym renne after yow for to 
mak hym wery / Yet his feet ben sore / of that 
y» made hym to lose his shooes / and though he 
be greet / he hath no herte / Neuew certaynly this 
is my counseyll. 

|He connyng goth to fore strengthe / ther- 
fore see for your self / And sette your self 
wysely atte defence / that ye and we alle 
may heue worship therof / I wold be sory yf ye 
myshapped / I shal tech you the worde that 
your eme mert)m taught me / that ye may ouer- 
come your enemye / as I hope ye shal doo wythout 
doubte / 

therwyth she leyde her hand vpon his heed and 
saide these wordes / Blaerde Shay Alphenio / 
Kasbue Gorfons alsbuifrio / Neuew now be ye 
sure fro alle myschief and drede / and counseyle 
yow that ye reste you a lytyl / for it is by the 
daye / ye shal be the better dysposed / we shal 
awake you in al in tyme / 

aunte said the foxe I am now glad / god thanke 
you ye haue don to me suche good I can neuer 
deserue it fully agayn / me thynketh ther may no 
thynge hurte me syth that ye haue said thyse 
holy wordes ouer me / 

Tho wente he and leyd hym doun vnder a tre 
in the grasse and slepte tyl the sonne was rysen / 
tho cam the otter and waked hym and bad hym 
aryse / and gaf hym a good yong doke / and 
said / dere cosyn I haue this nyght made many a 
Icep in the water er I coude gete this yonge fatte 
doke / I haue taken it fro a fowler / take and ete it/ 
Reynart sayde this is good hansele / yf I re- 
fused I were a fool / I thanke yow cosyn that ye 
remembre me / yf I lyue I shal rewarde yow / 

The foxe ete the doke with oute sawce or breed 
it saaourd hym wel and wente wel in / And he 
dranke therto iiij gretedraughtis of water / Theime 
wente he to the bataylle ward and alle they that 
louyd hym wente wyth hym. 



!^otD t^e ffojre cam in to t^e felUe 
anU )otD t^ep foug^ten / capttulo 

{Han the k3mge sawe reynart thus shorn 
and oyled he said to hym / £y foxe 
how wel can ye see for your self / 
he wondred therof he was fowle to 
loke on / 

but the foxe said not one worde but kneled 
doun lowe to therthe vnto the kynge and to the 
quene and stryked hym forth in to the felde / 

The wulf was ther redy and spack many a 
proud word / the rulers and kepars of the felde 
was the lapaert and the losse / they brought forth 
the booke / on whiche sware the wulf that the 
foxe was a traytour and a morderar / and none 
myght be falser than he was / and that he wolde 
preue on his body and make it good / Reynart the 
foxe sware that he lyed as a false knaue and a 
cursyd theef and that he wold doo good on his 
body / 




REYNARD THE FOX. 95 

Whan this was don the gouernours of the felde / 
bad them doo thcyr deuoyr / Thenne romed they 
alle the felde sauf dame rukenawe the she ape / 
she abode by the foxe and bad hym remembre wel 
the wordes that she had sayd to hym / she said 
see wel too / whan ye were vij yer olde ye were 
wyse ynowh to goo by nyght wythout lanteme / 
or mone sh3aie / Where ye wyste to wynne ony 
goode / ye ben named emong the peple vtysQ and 
subtyl / payne your self to werke soo that ye 
Wynne the prys / thenne may ye haue euer honour. 
and worsiiip / and al we that ben your frendys / 

he answerd my derest aunte I knowe it wel / 1 
shal doo my beste and thynke on your counseyl / 
I hope so to doo that alle my lignage shal haue 
worship therby / and myn enemyes shame and 
confusion / 

she sayde god graunte it yow. 



fouff^ttn to gpnre ca° xxxix"" 

Herwyth she wente out of the felde / 
and lete them tweyne goo to gydre / the 
wulf trade forth to the foxe in grete 
wrath and opened his fore feet / and 
supposed to haue taken the foxe in hem / But the 
foxe sprang from hym lyghtly / For he was lyghter 
to fote than he / The wulf sprange after and 

hunted the foxe sore / theyr frende stodes / with- 
oute the lystes and loked vpon hem / The wolf 
stode wyder than reynard dyde and ofte ouertoke 
hym / And lyfte vp his foot and wende to haue 
smyten hym / but the foxe sawe to / and smote 
hym wyth his rowhe tayle / Whiche he had al be 
pyssed in his visage / tho wende the waif to haue 
ben plat blynde / the pysse sterte in his eyen / 
thenne muste he reste for to make dene his eyen / 
Reyner thoughte on his fordele and stode aboue 
the wynde skrabbing and casting with his feet the 
duste that it flewe the wulfis eyen fill / the wulf 
was sore bljmded ther wyth in suche wyse that he 
muste leile the rennyng after hjrm / ffor the sonde 
and pysse cleuyd vnder his eyen that it smerted 
so sore / that he muste rubbe and washe it a way / 
Tho cam reyner in a grete angre and bote hym 
thre grete woundes on his heed wyth his teeth / 
and said / what is that sjnr wulf / hath one there 
byten yow / how is it wyth yow / I wyl al other- 
wyse on yow yet / abyde I shal brynge yow somm 
newe th3aig / ye haue stole many a lambe and 
destroyed many a symple beest / and now falsely 
haue appeled me and brought me in this trouble / 
al this shal I now auenge on the / I am chosen 
to reward the for thyn old synnes ffor god wyl 
no lenger suffre the in thy grete raua3m and 
shrewdness / I shal now assoylle the and that 
shal be good for thy sowle take paciently this 
pennance / for thou shalt lyue no longer / the 

helle shal be thy purgatorye / Thy lyf is now in 
my mercy / but and yf thou wilt knele doun and 
aske me forgyfnes / and knowleche the to be 
Guercomen / yet though thou be euyl / yet I wyl 
spare the / for my conscience counseylleth me / 
I shold not gladly slee no man / 

Isegrym wende wyth thyse mockyng and 
spytous wordes to haue goon out of his wytte / 
And that dered hym so moche that he wyste not 
what to saye buff ne haff / he was so angry in his 
herte / The wounds that reynart had gvuen hym 
bledde and smarted sore / And he thought how 
he myghte best auenge it. 

Yth grete angre he lyft vp his foot and 
smote the foxe on the heed so grete a 
stroke / that he fyl to the ground / tho 
sterte the wulf to and wende to haue take 
hym / but the foxe was lyght and wyly and roose 
lyghtly vp and mette wyth hym fiersly and there 
began a felle bataylle whiche dured longe / the 
wulf had grete spyte on the foxe as it wel semed / 
he sprange after hym x tymes eche after other/ 
and wold fayn haue had hym faste / but his skyn 
was so slyper and fatte of the oyle that alway he 
escaped fro hym O so subtyl and snelle was the 
foxe / that many tymes whan the wulf wende wel 
to be sure of hym / he sterte thenne bytwene his 
legges and vnder his bely and thenne torned he 
agayn and gaf the wulf a stroke wyth his tail ful of 

G 

pysse in his eyen that Isegrym wende he sholde 
haue loste his syght / and this dyde he often tymes / 
And alwey whan he had so smyten hym thenne 
wolde he goo aboue the wynde and reyse the duste / 
that it made nis eyen ful of stufs / Isegrym was 
woo begon / and thought he was at an afterdele / 
yet was his strengthe and myght moche more than 
the foxes / Reynard had many a sore stroke of 
hym / whan he raught hym / They gaf eche other 
many a stroke and many a byte whan they saw 
theyr auauntage / And eche of hem dyde his best 
to deslroye that other / I wold I myght see suchc 
abaytaylle / that one was wyly / and that other was 
stronge / that one faught wyth strengthe / and that 
other with subtylte. 



He wulf was angry that the foxe endured so 
longe ayenst hym yi his formest feet had 
ben hole / the foxe had not endured so 
longe / but the sores were so open that he myght 
not wel renne / And the foxe myght better of 
and on than he / And also he swange his tayl wyth 
pysse ofte vnder his eyen / and made hym that 
hym thoughte that his eyen shold goo out / 

Atte laste he sayd to hym self / I wyl make an 
ende of this bataylle /How longe shal this caytyf 
dure thus ayenst me / I am so grete / I shold yf I 
laye vpon hym presse hym to deth / hit is to me a 
grele shame that I spare hym so longe / Men shal 

mocke and poynte me wyth fyngres to my shame 
and rebuke for I am yet on the werst syde / 1 am 
sore wounded / I blede sore / and he drowneth 
me / wyth his pysse / and caste so moche dust and 
sande in myne eyen / that hastely I shal not conne 
see / yf I suffre hym ony lenger / I wyl sette it in 
auenture / and seen what shal come therof / 

wyth that he smote wyth his foot reynard on the 
heed that he fyll doun to the ground And er he 
cowde aryse he caught hym in his feet* and laye 
vpon hym as he wold haue pressed hym to deth. 
Tho began the foxe to be a ferd. and so were alle 
bis firendis whan they sawe hym lye vnder* And on 
that other syde alle ysegryms frendes were ioyeful 
and glad. The foxe defended hym faste wyth his 
clawes as he laye vpward wyth his (ttV And gaf 
hym many a elope* The wulf durste not wyth his 
feet doo hym moche harme but wyth his teeth 
snatched at hym as he wold haue by ten hym. whan 
the foxe sawe that he shold be byten and was in 
grete drede. he smote the wulf in the heed with his 
formest clawes and tare the skynne of bytwene his 
browes and hys eeres. and that one of his eyen 
henge out, "Whiche dyde hym moche payne* he 
howlyd. he wepte* he cryde lowde. and made 
a pyteuous noyse for the blode rann doun as it had 
ben a streme 

t^oto tfte fore bepng: inUer tje 
toulf* toptl^ aaterpng: toortied fflosefi 
lipm* tl^at tl)e fojce cam to |)t0 aboue 
agapn- capimlo rl^ 

He wulf wypedhis eyen. the foxe was glad 
whan he sawe that / he wrastled so 
sore / that he sprang on his feet whyles 
he rubbed his eyen / the wulf was not 
well plesyd therw)rth alle / And smote after hym 
er he escaped and caught hym in his armes and 
helde hym faste / notwythstandyng that he bledde / 
Reynard was woo thenne / There wrastled they 
longe and sore / The wulf wexe so angry that he 
forgat al his smarte and pa3me and threw the foxe 
al plat mder hym / whichc cam hym euyl to passe / 
ffor his one hand by whiche he deffended hym 
sterte in the fall3mg in to ysegryms throte / and 
thenne was he aferd to lese his hand / 

The wulf sayd tho to the foxe / Now chese 
whether ye wyl yelde yow as ouercome / or ellis I 
shal certajmly slee yow / the skateryng of the dust / 
thy pysse / thy mockyng ne thy deffence / ne alle 
thy false wylys / may not now helpe the / thou 
mayste not escape me / Thou hast here to fore don 
me so moche harme and shame / and now I haue 
lost myne one eye / and therto sore woundeed / 

Whan reynard herde that it stode so rowme / 

that he shold chese to knowleche hjrm ouercomen 
and yelde hym / Or ellis to take the deth / he 
thought the choys was worth ten marke / And that 
he muste saye that one or that other / he had anon 
concluded wold sale / and began to saye to hym 
wyth fa)nr wordes in this wyse / 

Dere eme I wyl gladly become your man yiyih. 
alle my good / And I wyl goo for you to the holy 
graue / and shal gete pardon and W3mnyng for your 
cloistre / of alle the chyrches that ben in the holy 
lande / Whiche shal moche prouffyte to your sowle 
and your elders sowles also / I trowe ther was 
neuer suche a proufiire / prouffred to ony kynge / 
And I shal serue you /lyke as I shold seme our holy 
fader the pope / 1 shal holde of you al that I haue 
and euer ben your seruaunt and forth I shal make 
that al my lignage shal do in lyke wyse / Thenne 
shal ye be a lord a boue alle lordes / who shold 
thenne dare doo ony thyng ayenst you / And 
furthermore what someuer I take of polaylle / 
ghees / partrych or plouyer / fysshe or flesshe or 
what someuer it be / therof shal ye fyrst haue the 
choys / and your wyf and your chyldren / er ony 
come in my body / Therto I wyl alway abyde by 
you / that where ye be ther shal no hurte ne 
scathe com to yow / ye be strong and I am wyly/ 
late vs abyde to gydre / that one wyth the 
counseyl and that other wyth the dede / then may 
ther nothyng mysfalle to vs ward / and we ben so 
nygh of kynne eche to other / that of right shold 

be no angre bytwene vs / I wold not haue foughten 
ayenst yow yf I myght haue escaped / But ye ap- 
peled me fyrst vnto fyghte / Tbo rouste I doo / 
that I not doo wold gladly / And in this bataylle 
I haue ben curtoys to yow / 1 haue not yet 
shewde the vtterist of my myght on yow/ 
like as I wold haue doon yf ye had ben a 
straunger to me / ffor the ncuew ought to spare the 
eme / it is good reson and it ought so to bee / Dere 
eme so haue I now doo / And that maye ye marke 
wel whan I ran to for yow. myn herte wold not 
consente therto. flor I myght haue hurte yow 
moche more than I dyde. but I thought it neuer ffor 
I haue not hurte yow ne don yow so moche harm 
that may hyndre yow saufonly that myshappe that 
is fallen on your eye / ach therfore I am sory and 
suffre moche sorow in my herte. I wold wel dere 
Eme that it had not happed yow. But that it had 
fallen on me. so thet ye ther wyth had ben plesyd. 
how be it. that ye shal haue therby a grete auaun- 
tage. For whan ye here after slepe ye nede not 
to shette but one wyndowe. where another muste 
shette two. My wyf and my children, and my 
lignage shal falle dounn to your feet / to fore 
the kynge and to fore alle them that ye wyl 
desyre and praye yow humbly / that ye wyl suffre 
rejmart your neuew lyue and also I shal knowleche 
ofte to haue trespaced ayenst yow / and what 
lesynges I haue lyed vpon yow / How myght ony 
lord haue more honour than I proffre yow / I 

wold for no good do this to another / therfore I 
praye yow to be plesyd here wyth al 

Wote wel yf ye wolde ye myght now slee 
me / but and ye so don had / what had ye 
wonne / so muste ye euer after this tyrae 
kepe yow fro my frendes and lignage / Therfore 
he is wyse that can in his angre / mesure hym self 
and not be ouer hasty / and to see wel what may 
falle or happe afterward to hym / what man that 
in his angre can wel aduyse hym certaynly he is 
wyse / Men fynde many fooles that in hete hasten 
hem so moche / that after they repente hem / and 
thenne it is to late / but dere £me I trowe that 
y« be to wyse so to doo / hit is better to haue 
prys honour / reste / and pees / And many frendes 
that be redy to helpe hym / than to haue shame / 
hurte / vnreste / and also many enemyes lyeng in 
a wayte to doo / hym harme / Also it is lityl wor- 
ship to hym that hath ouercomen aman / thenne to 
slee hym / it is grete shame / not for my lyf 
Thaugh I were deed / that were a lytyll nurte. 

jSegrym the wulf said / Ay / theef how fayn 
woldest thow be losed and dyscharged 
fro me / that here I wel by thy wordes / 
were thou now fro me on thy free feet /Thou 
woldest not sette by me an egge shelle / Though 
thou promysedest to me alle the world of fyn rede 
gold / I wold not late the escape / I sette lytyl 

by the and alle thy frendes and lignage / Alle 
that thou hast here said is but lesyngis and fayned 
(ieilsenes / Wenest thou thus to deceyue me / it is 
longe syth that I knewe the I am no byrde to 
be locked ne take by chaf / I know wel ynowh 
good com / O how woldest thou mocke me / yf I 
lete the thus escape / thou myghtest wel haue 
said this to one that knewe the not / but to me 
thou losest thy flateryng and swete floytyng / ffor 
I vnderstande to wel thy subtyl lyeng talys 
/ Thow haste so ofte deceyued me / that me 
behoueth now to take good hede of the. Thou 
ialse stynkvng knaue thou saist that thou hast 
spared me in tiiis batayl. loke hetherward to me / 
is not myn one eye out / and therto hast thou 
wounded me in xx places in my heed, thou woldest 
not sufTre em so longe to reste. as to take ones my 
breeth. I were ouer moche a fool yf I shold 
now spare the. or be mercyful to the so many 
a confusion and shame as thou hast don to 
me. and that also that toucheth me moste 
of alle. that thou hast disworshipped me and 
sklaundred erswyn my wyf * Whom I loue as wel 
as my self, and falsely forsest and deceyuedest 
her. whiche shal neuer out of my herte. ffor 
as ofte as it cometh to myn mynde / alle 
myn angre and hate that I haue to the re- 
neweth. 

In the mene wylle that ysegrym was thus 
spekyng. The foxe bithoughte liym how he myght 

helpe hym self. And stack his other hond after 
bytwene his legges. And grepe the wulf fast by 
the colyons. And he wronge hem so sore that for 
woo and payne / he muste crye lowde and howle / 
Thenne the foxe drewe his other hond out of his 
mouth / The wulf had so moche payne and 
anguyssh of the sore wrjrngyng that the foxe dowed 
and wronge his genytours / that he spytte blood / 
And for grete payne he byshote hym self 



comen and fioto tl^e bata^I toa0 taken 
tip atiD fpnp00]^tti/<auti l^ototl^efojce 
liaD tl^e toor0]^ip capttulp jclp 

I His payne dyde hym more sorow and 
woo / than his eye dyde that so sore 
biedde / and also it made hym to ouer- 
throwe alle in a swowne ffor he had so 
moche biedde / and also the threstjmg that he 
suffred in his colyons made hym so faynt that he 
had lost his myght / Thenne reynard the foxe lepe 
vpon hym wyth al his myght / And caught hym by 
the legges and drewe hym forth thurgh the felde / 
that they alle myght see it / and he stack and 
smote hym sore / Thenne were ysegryms frends al 
ful of sorowe / and wente al wepyng vnto theyr 
lord the kynge / And prayde hym that he wold 

doo sece the batayll and take it vp in to his 
hande 

The kynge graunted it / and thenne wente the 
kepars / of the felde the lupaerd and the lossem 
and saide to the foxe and to the wulf / Our lord 
the kjrnge wil speke wyth yow / and wyl that this 
batayl be ended / he wil take it in to his hand / 
he desyreth that ye wyl gyue your stryf vnto hym 
ffor yf ony of yow here were slayn / it shold be 
grete shame on bothe sydes / For ye haue as moche 
worship of this felde as ye may haue / 

and they sayde to the foxe / Alle the beestis 
g)rue to yow the prys / that haue seen thi§ 
bataylle / 

The foxe said therof I thanke hem / and what 
that shal plese my lord to commande that shal not 
I gaynsaye / I desire no better / but to haue 
wonne the felde / late my frendes come hether to 
me / 1 wil take aduyse of them what I shal doo / 

They saide / that they thought it good / And 
also it was reson in weyghty maters a man shold 
take aduys of his frendes / 

thenne cim dame slopecade / and grymbert the 
dasse her husbond / dame rukenawe wyth her ij 
susters / Byteluys and fulrompe her ij sones and 
hatenet her doughter / the flyndermows and the 
wezel / And ther cam moo than xx / whiche wolde 
not haue comen yf the foxe had loste the feeld' 
So who that wynneth and cometh to hys aboue. 
he geteth grete loos and worship / And who that 

is ouer throwen* And hath the werse. to hyra 
wyl no man gladly come. Ther cam also to the 
foxe / the beuer. the otter and bothe theyr wyiies 
panthecrote and ordegale. And the ostrole. the 
Martre the fychews. the fyret. the mowse. and the 
squyrel and many moo than I can name. And alle 
by cause he had wonne the feeld. ye some cam 
that to fore had complayned on hym and were now 
of his next kjrnne. and they shewde hym right 
frendly chier and contenance. Thus fareth the 
world now. who that is riche and hye on the 
wheel, he hath many kynnesmen and frendeii* that 
shal helpe to here out his welthe. But who that 
is nedy and in payne or in pouerte. f3mdeth but 
fewe frendes and kynnesmen* ffor euery man 
almost esheweth his companye and waye. 

There was thenne grete feste / they blewe vp 
trompettis and pyped wyth shalmoyses / 

They sayden alle der neuew blessyd be god that 
ye haue sped wel / we were in grete drede and fere 
whan we saw yow lye vnder / 

reynart the foxe thanked alle them frendly / and 
resceyued them wyth grete loye and gladnes / 
Thenne he asked of them what they counseylled 
hym / yf he sholde gyue the felde vnto the kyng i 
or noo / 

Dame slopecade sayde / ye hardely cosyn / 
Ye naay wyth worship wel sette it to his handes / 
And truste hym wel 3mough / 

Thoo wente they alle wyth the kepars of the 

feelde vnto the kynge/And Reynard the foxe 
wente to fore them alle / wyth trompes and pypes 
and moche other mynstralcye / The foxe kneled 
doun to fore the kynge 

The k3mge bad hym stande vp / and said to 
hym / reynard ye be now loyeful / ye haue kepte 
your day worshipfully / I discharge yow. and late 
yow goo frely quyte where it plesyth yow / And 
the debate bytwene yow I holde it on me / And 
shal discusse it by reson and by coanseyl of 
noble men and wil ordeyne therof that ought be 
doon by reson. at suche tyme as ysegrym shal be 
hool. And thenne I shal. sende for yow to come 
to me. And thenne by goddes grace I shal yeue 
out the sentence and lugement* 

Sin en0ample tl^at tl^e fo;t:e told to 
t^e fc^nge tol^an ^z l^ali toonne tl^e 
feine. capimlo xW 

Y worthy and dere lord the kynge. 
saide the foxe I am wel a greed and 
payd therwyth. But whan I cam fyrst 
in to your court, ther were many that 
were felle and enuyous to me. Whiche neuer had 
hurte ne cause of scathe by me / but they thought 
that they myght beste ouer me / And alle they 
cryden wyth myn enemyes ayenst me / and wold 
fayn haue destroyed me / by cause they thought 

that the wulf was better withholden and gretter 
wyth you than I was whiche am your humble 
subget / They knewe none other thyng why ne 
wherfore / They thoughte not as the wyse be 
woned to doo / that is what the ende may 
happen / 

My lorde thyse ben lyke a grete heep of hounndes 
whiche I ones saw stonde at a lordes place vpon a 
donghil / where as they awayted that men sholde 
brynge them mete / Thenne saw they an hound 
come out of the kychen / and had taken there a 
fa)nr rybbe of beef er it was gyuen hym / And he 
ran fast away wyth all / but the cook had espyed 
or he wente away / and toke a grete bolle full of 
scaldyng water / and caste it on his h3rppes be- 
hynde / Wherof he thankyd nothyng the cook / 
ffor the heer behynde was skalded of/ And his 
skyn semed as it had be thurgh soden / Neuer- 
theless he escaped away / and kepte that he had 
wonne / 

And whan his felaws the other houndes saw 
hym come wyth this fayr rybbe / They called 
hym alle and saide to hym / O howe good a frende 
is the cook to the / Whiche hath gyuen to 
the so good a boone / Wheron his so moche 
flessh / 

The hounde saide ye knowe nothyng therof / Ye 
preyse me lyke as ye see me to fore wyth the 
bone / But ye haue not seen me behynde / take 
hede and beholde me afterwarde on myn bat- 

tokkis. And thenne ye shal knowe how I haae 
deseruyd it. 

And whan they had seen hym behynde on his 
hyppes how that his skynne and his flessh was al 
rawe and thurgh soden / tho growled them alle 
and were aferd of that syedyng water / and wold 
not of his felawship / but fledde and ran away 
from hym / and lete hym there allone / 

|Ee my lord this right haue thyse false 
beestis / whan they be made lordes and 
may gete their desire / and whan they 
be myghty and doubted / thenne ben they extor- 
cionncrs and scatte and pylle the peple / and eten 
them lyke as they were forhongred houndes / 
These ben they that here the bone in her mouth / 
Norman dar haue to do wyth hem / but preyse alle 
that they bedryue / Noman dar saye other wyse / 
but suche as shal plese hem by cause they wold 
not be shorn / and somme helpe them forth in 
theyr vnryghtwys dedes by cause they wold haue 
parte and lykke theyr fyngres / and strengthe them 
in theyr euyl lyf and werkis / O dere lorde how lytyl 
seen they that do thus after beh3mde them what 
the ende shal be atte laste they fal fro hye to lowe 
in grete shame and sorowe / and thenne theyr 
weerkis come to knowleche and be opene in 
suche wyse that noman hath pyte ne compasconn 
on them / in theyr meschief and trouble / and 
euery man curse them and saye euyl by them to 

their shame and vylanye / many of suche haue 
ben blamed and shorn ful nyghe that they had no 
worshipe ne prouflyt / but lose theyr beer as the 
hound dyde. that is theyr frendes. whiche haue 
holpe them to couere their mysdedes and ex tor- 
conns, lyke as the beer coueryth the skynn / And 
wehan they haue sorow and shame for theyr olde 
trespaces. thenne eche body pluckyth his hand 
fro hym. And flee, lyke as the houndes dyde fro 
hym that was scalded wyth the syedyng water / 
and lete hym thyse extorcions in her sorow and. 
nede / 

I Y dere lordekynge I besecheyoatoremem- 
bre this example of me / it shal not be 
ayenst your worship ne wysedom / What 
wene ye how many ben ther suche false extor- 
cionners now in thise dayes / ye moche werse 
than an hound / that bereth suche a bone in his 
mouth / in townes / in grete lordes courtes / whiche 
wyth grete facing and bracyng oppresse the poure 
peple wyth grete wronge / and selle theyr fredom 
and pryuelages / and bere them on bond of 
thyngis that they neuer knewe ne thoughte / And 
all for to gete good for theyr synguler proflyte / 
God gyue them all shame and soone destroye 
them who somme euer they be that so doo / 

but god be thanked said the foxe / ther may 
noman endwyte me ne my lygnage ne kynne of 
suche werkys / but that we shal acquyte vs / And 

comen in the lyghte / I am not a ferd of ony / that 
can saye on me ony th3mg that I haue don other- 
wyse than a trewe man ought to doo / Alleway the 
foxe /shall a byde the foxe though alle his enemyes 
hadde sworn the contrarye / My dere lorde the 
k3mge I loue you wyth my herte aboue alle loides / 
And neuer for noman wold I tome fro yow / But 
abyde by yow to the utterist how wel it hath ben 
otherwyse enformed your hyenes / I haue neuer- 
theles alway do the best / and forth so wylle doo 
alle my lyf that I can or may / 



i^oto t|ie fejng; forpf t|ie fo;ce alle 
ti?n8;i0 / anil malie lipm gouerapa 
anti sretttjSt ouer al \\^ lanHeg. ca"" 

%W 

He kjmge sayde Reynard ye be one of 
them that oweth me homage* whiche I 
wyl that ye allway so doo. And also I 
wylle that erly and late ye be of my 
counseyl. and one of my lustyses / See wel to 
that ye not mysdoo ne trespace nomore. 1 sette 
yow agayn in alle your myght and power, lyke as 
ye were to fore and see that ye further alle maters 
to the beste righte* For whan ye sette your wytte 
and counseyl to vertue and goodnesse* thenne may 
not our court be wythout your aduyse and coun- 
seyl. fior here is non that is lyke to yow in sharp 

andhye counseyll ne subtyller in fyndyng a remedye 
for a meschief. And th3mke ye on th example 
that ye yourself haue tolde. And that ye haunte 
rightwysnes and be to me trewe. I will frohens 
forth werke and doo by your aduyse and coun- 
seyll. he lyueth not that yf he mysdede yow. But 
I shold sharply aduenge and wreke it on hyra ye 
shalle oueralle speke and saye my wordes.' And 
in alle my lande shall ye be aboue alle other 
souerayne and my bayle. That Offyce I gyue yow. 
ye may wel occupy e it wyth worship / 

Alle reynardis frendis and lignage thanketh the 
kynge heyly / 

The kynge sayde / I wolde doo more fTor your 
sake / than ye wene / I pray yow alle that ye re- 
membre hym that he be trewe / 

Dame rukenawe thenne sayd yes sykerly my 
lord / that shal he euer be / And thynke ye not the 
contrary / for yf he were otherwyse / He were 
not of our kynne ne lignage And I wold eue 
myssake hym / and wold euer hyndre hym to my 
power / 

Reynart the foxe thanked the kynge with fayr 
curtoys wordes / And sayd / dere lorde I am not 
worthy to haue the worship that ye doo to me / I 
shal thynke theron and be trewe to you also 
longe as I lyue / and shal gyue you as holsom 
counseyl as shal be expedient to your good grace / 

here wyth he departed wyth his frendes fro the 
kynge / 




lU THE HISTORY OF 

|0w herke how Isegrym the wulf dyde / 
bruyn the here / thybert the catte / and 
erswynde and her chyldren wyth their 
lignage drewen the wulf out of the felde / and 
leyde hym vpon a lyter of heye / and couerd hym 
warm / and loked to his woundes whiche were wel. 
XXV* and ther came wyse maistres and snrgyens. 
Whiche bonde them and weeshe hem he was so 
seke and feble / that he had lost his felynge / But 
they rubbed and wryued hym vnder his temples 
and eyen / that he sprange out of his swound / and 
cryde so lowde that alle they were aferde / they 
had wende that he had been wood 

But the maistres gaf hym a drynke that com- 
forted his herte and made hym to slepe They 
comforted his wyf / And tolde to her that ther was 
no deth wounde ne paryl of his lyf Thenne the 
court brake vp / and the beestis departed and 
wente to theyr places and homes that they came 
froo. 

!^oto tlje fojce toptf) W frentii0 
anil lignaffe Hepacttli noMj fro t^e 
&?np / anH toente to ^x^ cartel 
mallepertiupjS / capttulo jclttf 

Eynart the foxe toke his leue honestly of 
the kynge and of the quene. And they 
bad hym he shold not tarye longe. But 
shortly retorne to them agayn* he 
answerd and said dere k3mge and quene alway at 
your commandement I shal be redy / yf ye nede 
ony thyng whiche god forbede I wold alway be 
redy wyih my body and my good to helpe yow / 
and also al my frendes and lignage in lyke wyse 
shall obeye your commandement and desire / ye 
haue hyely deseruyd it / god quyte it yow and 
yeue yow grace longe to lyue / And I desyre your 
licence and leue to goo home to my wyf and chyl- 
dren / And yf your good grace wil ony thyng / 
late me haue knowleche of it And ye shal fynde 
me alway redy / 

Thus departed the foxe wyih fayr wordes fro 
the kynge. 

|0w who that coudc sette hym in reynardis 
crafte / and coude behaue hym in flateryng 
and lyeng as he dyde / he shold I trowe be 
herdc / bothc wyth the lordes sjiyryluel and tem- 

porel / The ben many and also the moste parte 
that crepe after his waye and his hole / The name 
that was gyuen to hym abydeth alway stylle wyth 
h3nn / he hathe lefte many of his crafte in this 
world / Whiche allewaye wexe and become 
myghty / for who that wyl not Tse reynardis erafte 
now is nought worlh in the world now in ony 
estate that is of myght. But yf he can crepe in 
reynardis nette / and hath ben his scoler / thenne 
may he dwelle with vs / For thenne kno^^eth he 
wel the way how he may aryse / And is sette 
vp aboue of euery man / Ther is in the world moche 
seed left of the foxe / whiche now oueral groweth 
and Cometh sore vp / though they haue no rede 
berdes / Yet ther ben founden mo foxes now than 
euer were here to fore / The ryghtwys peple ben 
al loste / trouthe and rightwysnes ben exyled and 
fordriuen / And for them ben abyden wyth vs 
couetyse / falshede / hate and enuye / Thyse reyne 
now moche in euery contre / For is it in the popes 
court / the eraperours / the kynges / dukes or ony 
other lordes where someuer it be eche man 
laboureth to put other out fro his >\x)rship / offyce 
and power / for to make hym sylf to clymme hye 
with lyes / with flateryng / wyth symonye / wyth 
money / or wyth strengthe and force / ther is 
none thyng byloued ne knowen in the court now 
adays but money / the money is better byloued 
than god / For men doo moche more therfore / 
ffor who someuer bryngeth money, shal be wel 

i-eceyuyd and shal haue alle his desyre / is it of 
lordes or of ]?dyes or ony other / that money doth 
moche harme / Money bryngeth many in shame 
and drede of lyf / and bryngeth false wytnes ayenst 
true peple for to gete money. Hit causeth vn- 
clennes of lyuyng" lyeng. and lecherye. Now 
clerkes goon to rome / to parys and to many 
another place, for to leme reynardis ciafte' is he 
clerke / is he laye man* cueriche of them tredeth 
in the foxes path, and seketh his hole. The world 
is of suche condycion now. that euery man seketh 
hym self in alle maters. I wote not what ende 
shal come to vs herof Alle wyse men may sorowe 
wel herfore. I fere that for the grete falaenes 
thefte robberye and murdre that is now vsed so 
moche and comonly. and also the vnshame- 
fast lecherye and auoultry bosted blowen a brood 
with the auauntyng of the same, that wythout 
grete repentaunce and penaunce therfore / that 
god will take vengeaunce and punysshe vs sore 
therfore / whom I humbly beseche and to whom 
nothyng is hyd that he wylle gyue vs grace to 
make amendes to hym therfore / and that we maye 
rewle vs to his playsyr 

And her wyth wil I leue ffor what haue I to 
wryte of thise mysdedis / I haue ynowh to doo 
with myn owne self / And so it were better that I 
helde my pees and sufifre / And the beste that I 
can doo for to amende my self now in this tyme. 
And so I counseyle euery man to doo here in this 

present lyf / and that shal be most oar prooflyt / 
For aAer this lyf / cometh no tyme that we may 
occupye to our auantage for to amende vs ffor 
thenne shal euery man answere for hjrm self and 
here his own burthen / 

{Eynardis frendes and lignage to the nom- 
bre of xl haue taken also theyr leae of the 
kynge / And wente alle to gydre wyth the 
foxe / whiche was right glad that he had so 
wel sped / And that he stode so wel in the 
k^-nges grace, he thought that he had no shame, 
but that he was so grete with the kyng that he 
myght helpe and further his frendes / and hyndre 
his enemyes / and also to doo what he wolde. 
wythout he shold be blamed yf he wold be wyse / 

The ffoxe and his frendis wente so longe to 
gydre that they camen to his burgh to Male- 
perduys. ther they alle toke leue eche of other 
wyth fayr and courtoys wordes / Reynard dyde to 
them grete reuerence and thanked them alle 
frendly. of theyr good fayth and also worship that 
they had don and shewd to hym. And profred to 
eche of them his seruyse yf they had nede wyth 
body and goodes / And herwyth they departed and 
eche of them wente to theyr own howses / 

The foxe wente to dame ermel3m his wyf whiche 
welcomed hym frendly he tolde to her and to his 
chyldren / alle the wonder / that to hym was 
befallen in the court. And forgate not a wordc / 

but tolde to them euery dele / how he had escaped / 
Thenne were they glad that theyr fader was so 
enhaunsed and grete wyth the k3mge / And the 
foxe lyued forthon wyth his wyf and his chyldren 
in great loye and gladnes / 

No A' who that said to yow of the flfoxe more or 
lesse than ye ha'ue herd or red / I holde it for 
lesynge / but this that ye haue herd or red / that 
may ye byleue wel / and who that byleueth it not / 
is not therfore out of the right byleue / how be it 
ther be many yf that they had seen it / they shold 
haue the lasse doubte of it / for ther ben many 
thynges in the world whiche ben byleuyd though 
they were neuer seen / Also ther ben many fygures / 
playes founden / that neuer were done ne happed / 
But for an example to the peple / that they may 
ther by the better / vse and folowe vertue / and 
teschewe synne and vyces / in lyke wyse may it 
be by this booke / that who that wyl rede this 
mater / though it be of iapes and bourdes / yet he 
may fynde therin many a good wysedom and 
lernynges / By whiche he may come to vertue and 
worship. Ther is no good man blamed herein / 
hit is spoken generally / Late euery man take his 
owne part as it belongeth and behoueth / and he 
that fyndeth hym gylty in ony dele or part therof / 
late hym bettre and amende hym And he that is 
veryly good / I pray god kepe hym therin And yf 
ony thyng be said or wreten herin / that may greue 

or clysplease any man / blame not me / but the 
foxe / for they be his wordes and not myne / 

Prayeng alle them that shal see this lytyl treatis / 
to correcte and amende / Where they shal fyndc 
faute / For I haue not added ne mysnusshed but 
haue folowed as nyghe as I can my copye wfaiche 
was in dutche / and by me william Caxton trans- 
lated in to this rude and symple englyssh in tfa 
abbey of westroestre. fynysshed the yj daye of Juyn 
the yere of our lord 'M.CCCC.Lxxxj. and the xxj 
yere of the regne of kynge Edward the iiijth / 

